text:
সেপ্তেম্বর ২৪দা রাস্ত্রপতি বাইদেন্না ওস্ত্রেলিয়াগী প্রধান মন্ত্রী, স্কোৎ মোরিসন; ভারতকী প্রধান মন্ত্রী, নরেন্দ্র মোদী অমসুং জপানগী প্রধান মন্ত্রী, য়োশিহিদে সুগাগা খ্বাইদগী অহানবা ওইনা হকথেংননা থেংনদুনা ৱাইৎ হাউস্তা পাংথোকপা ক্বাদ লীদর্স সম্মিতকী য়ুম্বু ওইখ্রে। তেক্ত কায়দবা অমসুং মথৌ নীংথিজনা পাংথোকপা ভেক্সিন পুথোকপা হেনগৎপা অমসুং ফংহনবগী থৌওং য়াওনা কোবিদ-১৯ লাইচৎ লোইশিনবা; স্তেন্দর্দ ৱাংবা ইনফ্রাস্ত্রকচর খুমাং চাউশিলহনবা; অইং-অশাগী শিংনবশিংগা লান্থেংনবা; হৌগৎলক্লিবা তেক্নোলোজী, স্পেস অমসুং সাইবর্সেক্যুরিতীগী মতাংদা খুৎশম্নবা; অমসুং ঐখোয়গী লৈবাক খুদিংদা লাক্কদবা মথংগী চারোন-শুরোনগী হৈ-শিংবা য়োকখৎপনচিংবা ২১শুবা চহি চাগী শিংনবশিংবু থেংনবদা অৱাংবা থাক্তা থবক ওইনা তেংবাংমিন্নবগা লোয়ননা ঐখোয়গী লৈনরিবা মরীবু হেন্না চেৎশিলহন্নবা হীরমগী মতাংদা লুচিংবশিংনা কান্নগদবা খোঙথাং কয়াগী ৱাফম হৌদোক্নখি।
কোবিদ অমসুং মালেমগী হকশেল
ক্বাদ লুচিংবশিংনা লৈবাক মরি অমসুং মালেমগী পুন্সি অমসুং পুন্সি মহিংদা খ্বাইদগী চঙ-চঙ লাওনা খুদোংথিবা তাহল্লিবা অসিদি কোবিদ-১৯ লাইচৎনি হায়বসি ময়েক শেংনা খঙমিন্নখি। অদুনা, ইন্দো-পেসিফিক অমসুং মালেমগী মফমশিংদা তেক্ত-কায়দবা অমসুং কান্নবা ভেক্সিন ফংহনবদা তেংবাংনবা ক্বাদ লুচিংবশিংনা ক্বাদ ভেক্সিন পার্ত্নর্শিপসু মার্চতা হৌদোকখ্রবনি। মার্চতগী হৌদুনা, ক্বাদনা তেক্ত-কায়দবা অমসুং কান্নবা ভেক্সিন পুথোকপ ঙম্বগী মতিক হেনগৎহন্নবা অকিবা লৈতনা থবক কয়া পায়খৎপা হৌখি, ঐখোয়গী ইশাগী লৈজবা ভেক্সিনগী শরুক্তগী তেংবাংদুনা পীখি অমসুং ইন্দো-পেসিফিক লমদম্না লাইচৎ অসিগা থেংনবদা তেংবাংনবা পুন্না হোৎনমিন্নখি। লাইচৎকী খ্বাইদগী নৌনা ওইরক্লিবা ফিভম য়েংশিন্নবা চাং নাইনা মীফম ফম্বা অমসুং ক্বাদ পার্ত্নর্শিপ কোবিদ-১৯ দেশবোর্দ শেন্নবগী মপুং ওইবা থৌদাং লৌবা য়াওনা ইন্দো-পেসিফিক শিনবা থুংনা কোবিদ-১৯ থেংনবগী থৌওংসিং শিন-লাঙলিবা ক্বাদ ভেক্সিন এক্সপর্ত গ্রুপ অসিনা ঐখোয়না তেংবাংনরিবা অসিগী খ্বাইদগী মরু ওইবা থৌওং ওইরি। ঐখোয়না রাস্ত্রপতি বাইদেনগী সেপ্তেম্বর ২২গী কোবিদ-১৯ সম্মিতপু তরাম্না ওক্লি অমসুং ঐখোয়গী থবকশিং মখা চত্থখিগনি। ক্বাদনা পাংথোক্কদবশিংদিঃ
মালেম্বু তীকা থাদোকহনবদা তেংবাংবাঃ ঐখোয়না ক্বাদ লৈবাক ওইনা, কোভেক্সকী খুত্থাংদা পীখিবা দোজশিংগী মথক্তা মালেমদা ভেক্সিন দোজ বিলিয়ন ১.২ হেন্না তেংবাংনবা ৱারেপ লৌরে। ঐখোয়না ঙসি ফাওবদা ইন্দো-পেসিফিক লমদমশিংদা অপুনবা ওইনা তেক্ত-কায়দবা অমসুং কান্নবা ভেক্সিন চাউরাকপা দোজ মিলিয়ন ৭৯ পীখ্রে। ঐখোয়গী ভেক্সিনগী খুৎশম্নবগী থৌওং অসিনা হন্দক্কী লাংবন কুমজা অসিদসু বাইলোজিকেল ই. লিমিতেদতা ইং ২০২২গী অরোইবা ফাওবদা য়ামদ্রবদা কোবিদ-১৯ ভেক্সিন দোজ বিলিয়ন ১ পুথোকপগী পান্দমগা লোয়ননা ভেক্সিন শাবগী থবক হেনগৎহন্নবা অয়েৎপা লৈতনা চত্থরি। হায়রিবা অনৌবা মশিং ফংনবা পায়খৎপা অহানবা খোঙথাং ওইনা, লুচিংবশিংনা ইন্দো-পেসিফিক লমদম্না লাইচৎ লোইশিনবগী পান্দম থম্লিবা অসিদা খুদক্তা তেংবাংনবগীদমক্তা অকনবা খোঙথাং কয়া লাউথোক্কনি। ভেক্সিন পুথোকপগী ওপন অমসুং সেক্যুর সপ্লাই চেনগী মরু ওইবশিংসু ঐখোয়না নীংথিনা শকখঙলি। ক্বাদনা ভারতনা ওক্তোবর ২০২১দগী হৌদুনা কোভেক্সিন য়াওনা তেক্ত-কায়দবা অমসুং কান্নবা কোবিদ-১৯ ভেক্সিন লৈবাক্কী মপান্দা থাদোকপা হৌরগনি লাউথোকখিববু তরাম্না ওক্লি। কোবিদ-১৯ ক্রাইসিস রেস্পোন্স ইমর্জেন্সী সপ্পোর্ত লোন প্রোগ্রামগী বিলিয়ন দোল্লর ৩.৩গী খুত্থাংদা জপান্না তেক্ত-কায়দবা, কান্নবা অমসুং মগুন নীংথিনা লৈরবা ভেক্সিন লৈদুনা রিজনেল লৈবাকশিংদা তেংবাংবগী থবক লেপ্তনা চত্থখিগনি। ওস্ত্রেলিয়ানা খা-নোংপোক এসিয়া অমসুং পেসিফিক লৈবাকশিংগী ভেক্সিন লৈনবগীদমক্তা গ্রান্ত এদকী ওইনা মিলিয়ন দোল্লর ২১২ পীথরক্কনি। মসিগী মথক্তা, মখোয়না লাস্ত-মাইল ভেক্সিন রোল আউত্তা তেংবাংনবা মিলিয়ন দোল্লর ২১৯ কাইথোক্কনি অমসুং হায়রিবা লমদমশিং অসিদা ক্বাদকী লাস্ত-মাইল দেলিভরী তৌবগী থৌওংশিংবু লুচিংদুনা শেন্নগনি। ক্বাদ মেম্বর লৈবাকশিংনা এ.এস.ই.এ.এন. সেক্রেতরিএৎ, কোভেক্স ফেসিলিতী অমসুং মরী লৈনবা অতোপ্পা লুপশিংগা খুৎশম্নদুনা তেংবাংমিন্নগনি। ঐখোয়না দবল্যু.ঐচ.ও., কোভেক্স, গেবি, সি.ই.পি.আই., য়ুনিসেফ অমসুং লৈবাকশিংগী সরকারশিং য়াওনা মালেমগী লুপ অমসুং পার্তনর্শিপ্না পুন্সি কনবগী থবক পাংথোক্লিবশিংদা লেপ্তনা তেংবাংবগা লোয়ননা মখোয়গী মপাঙ্গল লৈহন্নবা থবক কয়া লেপ্তনা চত্থগনি। মসিগা লোয়ননা, লুচিংবশিংনা ভেক্সিন্দা থাজবগী চাং হেনগৎহন্নবা খোঙফম চেৎনা লৈরি। মসিগা মরী লৈনবা ওইনা, ক্বাদ লৈবাকশিংনা নুংনাংবা পোকপগী ৱাখল্লোন লৈহন্দনবগীদমক্তা ৭৫শুবা ৱর্ল্দ হেল্থ এসেম্বলী (দবল্যু.ঐচ.এ.)দা থৌরম অমসু পাংথোক্কনি।
হৌজিক পুন্সি কনসিঃ ক্বাদ ওইনা অপুনবা ওইনা, ঐখোয়না ইন্দো-পেসিফিক্তা হৌজিক পুন্সি কন্নবা থবক কয়া মখা তানা চত্থনবা খোঙফম চেৎলি। জপান্না জপান বেঙ্ক ফোর ইন্তর্নেস্নেল কো-ওপরেসনগী খুত্থাংদা ভেক্সিন অমসুং লাইয়েংনবা হিদাক য়াওনা কোবিদ-১৯গা মরী লৈনবা হেল্থকেয়র সেক্তরদা চাউরাকপা মিলিয়ন $১০০গী মরু ওইবা ইনফ্রাস্ত্রকচর হেন্না ফগৎহন্নবা ভারতকা থবক তৌমিন্নগনি। ঐখোয়না ক্বাদ ভেক্সিন এক্সপর্ত গ্রুপকী সেবা শিজিন্নগনি অমসুং ঐখোয়গী ইমর্জেন্সী তেংবাংগা মরী লৈনবশিংদা খুদক্তা খন্ননবগীদমক্তা তঙাই ফদবগী মখা পোন্না মীফম কৌগনি।
হেন্না ফবা হেল্থ সেক্যুরিতী নৌনা শাগৎপাঃ ক্বাদনা মথংগী লাইচৎ থেংনবা ঙম্নবগীদমক্তা ঐখোয়গী লৈবাক অমসুং মালেম্বু হেন্না ফজনা শেম শাদুনা থম্বদা খোঙফম চেৎলি। ঐখোয়না কোবিদ-১৯ থেংননবা অমসুং ইন্দো-পেসিফিক্তা হেল্থ-সেক্যুরিতীগী থৌওংসিং পাংথোকপদা পাক চাউনা খুৎশম্নবা হেনগৎনবা পায়খৎপা থবকশিং মখা চত্থখিগনি অমসুং ইং ২০২২দা লাইচৎ থেংননবা শেম শাদুনা লৈবগী এক্সর্সাইস য়ামদ্রবদা অমদি পুন্না শেম-শাদুনা পাংথোক্কনি। তেক্ত-কায়দবা অমসুং কান্নবা ভেক্সিন, লাইয়েংবগী থৌওং অমসুং হৌজিক্কী অমসুং তুংদা নুমিৎ ১০০নিগী মনুংদা দাইগ্নোস্তিক্স ফংনবা নুমিৎ ১০০গী মিসনবু শৌগৎপা ওইনা ঐখোয়না সাইন্স অমসুং তেক্নোলোজীগী হীরমদা তেংবাংমিন্নরিবা অসিবুসু মখা তানা মপাঙ্গল হাপকনি। মাই-পাকপগী চাং ৱাংবা অনৌবা ভেক্সিন নত্ত্রগা লাইয়েংবগী থৌওং থিদোকপগী থবক পাংথোকপদা তেংবাংবগা লোয়ননা লমদম অসিদা লৈরিবা লৈবাকশিংনা সাইন্তিফিকেল্লী সাউন্দ ওইবা ক্লিনিকেল রিসর্চ পাংথোকপা ঙম্বগী মতিক হেনগৎহনবদা ঙাক্লৌ পীগদবা মালেমগী ওইবা কোবিদ-১৯ থেরাপ্যুতিক ইন্তর্ভেন্সন এন্দ ভেক্সিন (এ.সি.তি.আই.ভি.) ত্রাইএলশিংগী খোঙজেল য়াঙহন্নবা অহেনবা মফম শেমগৎপগুম্না হৌজিক পাংথোক্লিবা অমসুং তুংদা পাংথোক্কদবা ক্লিনিকেল ত্রাইএলশিংদা খুৎশম্নবা থৌওং কয়া মসিগী মনুং চল্লি। ঐখোয়না ‘গ্লোবেল পেন্দেমিক রেদার’গী ৱাখল্লোন্দা শৌগৎকনি অমসুং দবল্যু.ঐচ.ও. গ্লোবেল ইনফ্লুএঞ্জা সর্ভেলিএন্স এন্দ রেস্পোন্স সীস্তেম (জি.আই.এস.আর.এস.) অসিবু মপাঙ্গল কনখৎহনবগা লোয়ননা পাকথোক চাউথোকহন্নবা পুন্না থবক তৌমিন্নবা য়াওনা ঐখোয়গী ভাইরেল জিনোমিক সর্ভেলিএন্সপুসু হেন্না ফগৎহনগনি।
ইনফ্রাস্ত্রকচর
জি.৭না লাউথোকখিবা দিজিতেল কন্নেক্তিবিতী, ক্লাইমেৎ, হকশেল অমসুং হেল্থ সেক্যুরিতী অমসুং জেন্দর ইক্বেলিতী ইনফ্রাস্ত্রকচরদা মিৎয়েং চঙবা ইনফ্রাস্ত্রকচর পার্ত্নর্শিপ ওইরিবা বিল্দ বেক বেত্তর ৱর্ল্দ (বি.৩.দবল্যু.)দা য়ুম্ফম ওইদুনা শেমগত্তুনা, ক্বাদনা খঙ-হৈবা, তৌবা ঙম্বগী মতিক শিজিন্নদুনা লমদম অসিদা চত্থরিবা ইনফ্রাস্ত্রকচরগী খোঙথাংশিংবু মপাঙ্গল হেন্না কনখৎহন্নবা ইথিল পীগনি অমসুং মফমসিগী তঙাই ফদবশিং থেংনবা ঙম্নবগীদমক্তা অনৌবা খুদোংচাবা কয়া মশক খঙদোক্কবি। ক্বাদনা চত্থগদবা থৌওংশিং মখাদা পীরিঃ
ক্বাদ ইনফ্রাস্ত্রকচর কো-ওর্দিনেসন গ্রুপ হৌদোকপাঃ হাই স্তেন্দর্দ ইনফ্রাস্ত্রকচরগী ক্বাদ পার্ত্নর্শিপকী হৌজিক লৈরিবা লুচিংবশিংদগী শেমদুনা, সেনিয়র ওইবা ক্বাদ ইনফ্রাস্ত্রকচর কো-ওর্দিনেসন কাঙবুনা মফম-মফমগী ইনফ্রাস্ত্রকচরগী তঙাই ফদবশিং য়েংশিনবগী পাউদম তম্ননবা চাং নাইনা উন্নগনি অমসুং নুং-পান ফাওনা উবা, স্তেন্দর্দ ৱাংবা ইনফ্রাস্ত্রকচর লৈহন্নবা পাংথোকপা মখোয়-মখোয়গী থৌওংশিং শিন-লাঙবদা য়েংশিনগনি। ইন্দো-পেসিফিক্তা লৈরিবা অখন্নবা ইনফ্রাস্ত্রকচরগী অপাম্ববু থেংনবা ঙম্নবগীদমক্তা রিজনেল পার্ত্নর্শিংনা মখোয়-মখোয়গী থৌওংশিং অসিদা অমনা-অমবু শোইদনা তেংবাংনহন্নবা রিজনেল পার্তীশিংগা থবক তৌমিন্নবগী থৌওং য়াওনা তেক্নিকেল এসিস্তেন্স অমসুং কেপাসিতী বিলদিং তৌনবা হোৎনবশিংদা কাঙবুশিং অসিনা য়েংশিন্দুনা শিন-লাঙগনি।
হাই-স্তেন্দর্দ ইনফ্রাস্ত্রকচরদা মাংজিল থাবাঃ ক্বাদ লুচিংবশিংনা ইন্দো-পেসিফিক লমদমদা মগুন লৈবা ইনফ্রাস্ত্রকচর শাবদা মকোক থোংলি। ঐখোয়গী শিংথানীংঙাই ওইবা থৌওংশিংনা খ্বাইদগী ফবা মহৈ ফংনবা পব্লিক অমসুং প্রাইভেৎ রিসোর্স অনিমক শিজিন্নবগী থৌওং চত্থৈ। ক্বাদ পার্ত্নর্শিংনা ইং ২০১৫তগী হৌনা লমদম অসিগী ইনফ্রাস্ত্রকচরগীদমক্তা ওফিসিএল ওইবা শেন্থং ওইনা বিলিয়ন $৪৮ হেন্না পীখ্রে। মসিনা মরম ওইদুনা খুঙ্গং চাউখৎপা, হকশেলগী ইনফ্রাস্ত্রকচর, ৱাতর সপ্লাই অমসুং সেনিতেসন, রিন্যুএবল পাৱর পুথোকপা (খুদমঃ নুংশিৎ, সোলর অমসুং হাইদ্রো), তেলেকম্ম্যুনিকেসন, রোদ ত্রান্সপোর্তেসন অমসুং অতোপ্পা কয়ানচিংবদা শৌগৎপা ওইনা লৈবাক ৩০ শিনবা থুংবদা কেপাসিতী বিলদিং তৌবা য়াওনা প্রোজেক্ত লিশিং কয়া অমা পায়খৎখ্রে। ঐখোয়গী ইনফ্রাস্ত্রকচর পার্ত্নর্শিপ্না মসিগী তেংবাংশিং অসিবু হেন্না পাকথোক চাউথোকহন্দুনা লমদম অসিদা প্রাইভেৎ সেক্তরনা শেল থাদবগী থবকশিং হেনগৎহনগনি।
অইং-অশা
ক্বাদ লৈবাকশিংনা ক্লাইমেৎ এক্সনগী মতাংদা ৱারোল ফোংদোকপা খ্বাইদগী নৌবা ক্লাইমেৎ সাইন্সকী মতাংদা ওগস্ত ইন্তর্গবর্নমেন্তেল পেনেল ওন ক্লাইমেৎ চেঞ্জকী পাউদম্না ফংবা ৱাফমশিংবু য়াম্না লুনা লৌই। ক্লাইমেৎ চেঞ্জকী মতাংদা খুদক্তা পায়খৎকদবা হীরমশিংবু থেংননবগীদমক্তা, ক্বাদ লৈবাকশিংনা নেস্নেল ইমিসন অমসুং রিন্যুএবল ইনর্জী, ক্লিন ইনর্জী ইন্নোভেসন অমসুং দিপ্লোয়মেন্তকা লোয়ননা চান্ননবা শিনবা, নিংহন্নদবা অমসুং শেম-শাদুনা লৈবগী থৌওং য়াওবা ইং ২০৩০গী পান্দমদা থবক চত্থবগী থৌওং য়াওনা ক্লাইমেৎ এম্বিসনগী মপুং ওইবা ৱাখল্লোন্দা মখোয়গী থবক-থৌরমশিংনা মিৎয়েং চঙগনি। ক্বাদ লৈবাকশিংনা ঐখোয়না ক্লাইমেৎকী মতাংদা থম্লিবা পান্দমবু ইন্দো-পেসিফিক্কী লমদমদা ফংবা ঙম্নবগীদমক্তা ওইরক্কনি হায়বগী থাজবা থম্লিবা ইনর্জীগী অপাম্বা ফংনবা অমসুং খোঙজেল অমসুং পাক চাউবগা লোয়ননা দিকার্বোনাইজ তৌবা ঙম্নবগীদমক্তা ২০২০গী মনুংদা হান্নদগী হেন্না নীংথিজনা শেমদোক্লবা থবক কয়া পাংথোক্নবা খোঙফম চেৎলি। অহেনবা ওইনা হোৎনরিবা থৌওংশিংগী মনুং চল্লিবশিংদি নেচরেল গ্যাস সেক্তরদা মীথেন হন্থহন্নবা পুন্না হোৎনমিন্নবা অমসুং থাজবা য়াবা অমসুং নিংহন্নবা নাইদবা ক্লিন-ইনর্জী সপ্লাই চেন শেমগৎপনি। ক্বাদ না পাংথোক্কদবশিংদিঃ
গ্রীন-শিপ্পিং নেৎৱর্ক অমা শেম্বাঃ ক্বাদ লৈবাকশিংদা মালেমগী খ্বাইদগী চাউবা হিথাংফম লৈদুনা মরু ওইবা শিপ্পিং হব ওইরি। মসিনা মরম ওইদুনা, ক্বাদ লৈবাকশিং অসি গ্রীন-পোর্ত ইনফ্রাস্ত্রকচর অমসুং ক্লিন-বঙ্করিং ফুএলবু পাক শন্না শিজিন্নবা ঙমহন্নবা য়াম্না মফম চানা লৈ। ক্বাদ লৈবাকশিংনা মখোয়গী থবক-থৌরমশিংবু ক্বাদ শিপ্পিং তাস্কফোর্স হৌদোক্তুনা শিন-লাঙগনি অমসুং লোস এঞ্জেলেস, মুম্বাই পোর্ত ত্রস্ত, সীদনি (বোতনী) অমসুং য়োকোহোমা য়াওনা মকোক থোংবা হিথাংফমশিংবু শিপ্পিং ভেল্যু চেন অসিবু গ্রীনিং অমসুং দিকার্বোনাইজ তৌবদা খোঙফম চেৎপা নেতৱর্ক অমা শেম্বদা য়াওনবা পাউজেল থাগনি। ক্বাদ শিপ্পিং তাস্কফোর্সনা মখোয়গী থবক-থৌরমশিংবু তোঙানবা থবক কয়াগী পরিংদা শিন-লাঙগনি অমসুং ইং ২০৩০ ফাওবগী মনুংদা ক্বাদ লো-ইমিসন নত্ত্রগা জিরো-ইমিসন শিপ্পিং কোরিদোর অনিদগী অহুম ফাওবা শেম্নবা পান্দম থম্লি।
ক্লিন-হাইদ্রোজেন পার্ত্নর্শিপ অমা শেমগৎপাঃ ক্বাদনা অতোপ্পা ফোরাদা হৌজিক লৈরিবা বাইলেতরেল অমসুং মলতিলেতরেল হাইদ্রোজেনগী খোঙথাং কয়াগী খুদোংচাবা লৌদুনা ক্লিন হাইদ্রোজেন ভেল্যু চেনগী ইলেমেন্ত শিনবা থুংবগী অচঙবা শেল হন্থহনবা অমসুং মপাঙ্গল কনখৎহন্নবা ক্লিন হাইদ্রোজেন পার্ত্নর্শিপ অমা লাউথোক্কনি। মসিগী মনুং চনবশিংদি ক্লিন হাইদ্রোজেন পুথোকপগী চাং নীংথিনা হেনগৎহনবা অমসুং তেক্নোলোজী শেমগৎপা (রিন্যুএবল ফোসিলদগী পুথোকপা হাইদ্রোজেন, কার্বন কেপচর অমসুং সিক্বেস্ত্রেসনগা লোয়নবা ফোসিল ফুএল অমসুং শিজিন্নগে খনবা কাংবুশিংগী ন্যুক্লিয়র), এন্দ-য়ুজ এপ্লিকেসনগীদমক্তা ক্লিন হাইদ্রোজেনবু তেক্ত-কায়দনা অমসুং নীংথিজনা পুথোক-পুশিন তৌবা, থম্বা অমসুং য়েন্থোকপগী দেলিভরী ইনফ্রাস্ত্রকচর মশক খঙদোকপা অমসুং শেমগৎপা অমসুং ইন্দো-পেসিফিক লমদমদা ক্লিন হাইদ্রোজেন লল্লোনবা হেনগৎহন্নবা মার্কেৎকী অপাম্বা হেনগৎনবগী থৌওংশিংনি।
ক্লাইমেৎ এদাপ্তেসন, রেজিলিএন্স অমসুং প্রিপেয়র্দনেস হেনগৎহনবাঃ ক্বাদ লৈবাকশিংনা অইং-অশাগী মরু ওইবা ই-পাও লান্নবা অমসুং দিজাজতর রেজিলিএন্ত ইনফ্রাস্ত্রকচর ফগৎহন্দুনা ইন্দো-পেসিফিক লমদম্না অইং-অশা হোংবগী থৌওংদা নীংহন্নবা লৈতবগী মওং হেনগৎহনবদা খোঙফম চেৎলি। ক্বাদ লৈবাকশিংনা ক্লাইমেৎ অমসুং ইনফোর্মেসন সর্ভিস তাস্ক ফোর্ম অমা শেমগনি অমসুং চাউখৎলক্লিবা ইথৎ মচাগী লৈবাকশিংদা তেক্নিকেল এসিস্তেন্স পীগদবা কোএলিসন ফোর দিজাজতর রেজিলিএন্ত ইনফ্রাস্ত্রকচরগী খুত্থাংদা অনৌবা তেক্নিকেল ফেসিলিতী অমা শাগনি।
পীপল-তু-পীপল এক্সচেঞ্জ অমসুং এজুকেসন
ঙসিগী মহৈরোইশিংনা হয়েংগী লুচিংবা, অনৌবা থৌওং পুথোকপা অমসুং লময়ানবা ওইগদৌরিবনি। মথংগী শুরোনগী সাইন্তিস্ত অমসুং তেক্নোলোজিস্তকী মরক্তা মরী শাগৎনবগীদমক্তা, ক্বাদ পার্ত্নর্শিংনা ক্বাদ লৈবাক খুদিংদগী লুচিংবশিং য়াওবা নন-গবর্নমেন্তেল তাস্ক ফোর্স অমগা ৱা তানদুনা অমসুং তেংবাংবগী খোঙথাং অমনা য়েংশিন্দুনা চলায়বা, মখল অসিগী খ্বাইদগী অহানবা স্কোলার্শিপ প্রোগ্রাম অমাঃ ক্বাদ ফেলোশিপ লাউথোকপদা চাউথোকচবা পোকচৈ। প্রোগ্রাম অসিনা সাইন্স, তেক্নোলোজী, ইঞ্জিনিয়রিং অমসুং অঙ্কগী হীরমদা থোইদোক হেন্দোক্না হৈথোই শিংথোইরবা অমেরিকান, জপানিজ, ওস্ত্রেলিয়ন অমসুং ভারতকী মাস্তর অমসুং দোক্তরগী মহৈরোইশিংবু য়ূনাইতেদ স্তেৎসতা মহৈ তম্নবগীদমক্তা পুন্সিনগনি। অনৌবা ফেলোশিপ অসিনা প্রাইভেৎ, পব্লিক অমসুং একাদমিক সেক্তরদা অনৌবা থৌওং পাংথোকপা অমসুং খুৎশম্নবদা মিৎয়েং চঙবা সাইন্স অমসুং তেক্নোলোজী এক্সপর্তশিংগী নেৎৱর্ক অমা মশাগী লৈবাকশিং অমসুং ক্বাদ লৈবাকশিংগী মরক্তা শেমগৎকনি। প্রোগ্রাম অসিনা ক্বাদ লৈবাকশিংদা চৎপা কান্নরবা খোঙচৎকী খুত্থাংদা ক্বাদ স্কোলর্শিংনা অমা অমগী খুন্নাই অমসুং চৎনবীগী মতাংদা নীংখিনা ভাব তানবগী য়ুম্ফম অমা শেম্বগা লোয়ননা লৈবাক মশেলগী মকোক থোংবা সাইন্তিস্ত, তেক্নোলোজিস্ত অমসুং পোলিতিসিয়নশিংগা লোয়ননা পাক চাউরবা প্রোগ্রাম্মিংসু শেমগৎকনি। ক্বাদনা পাংথোক্কদবশিংদিঃ
ক্বাদ ফেলোশিপ হৌদোকপাঃ ফেলোশিপ অসিনা য়ূনাইতেদ স্তেৎসকী মকোক থোংবা এস.তি.ই.এম. গ্রেজুএৎ য়ুনিভর্সিতীশিংদা মাস্তর অমসুং দোক্তরগী দিগ্রী তম্নবগীদমক্তা ক্বাদ লৈবাক অমদগী ২৫ ওইদুনা চহি অমদা মহৈরোই ১০০ স্পোন্সর তৌগনি। মসিনা মালেমগী খ্বাইদগী মকোক থোংবা গ্রেজুএৎ ফেলোশিপ ওইনা তেংবাংগনি; অচুবু খ্বাইদগী তোপ-তোপ্পা থৌওং অমা ওইনা, ক্বাদ ফেলোশিপ্না এস.তি.ই.এম.দা মিৎয়েং চঙগনি অমসুং ওত্রেলিয়া, ভারত, জপান অমসুং আমেরিকাগী খ্বাইদগী ফবা মীওইশিংবু অমত্তা ওইনা পুরক্কনি। তেংবাংবগী খোঙথাং ওইরিবা, স্মিৎ ফ্যুতচরনা ক্বাদ লৈবাক খুদিংদগী একাদমিক, ফোরেন পোলিসী অমসুং প্রাইভেৎ সেক্তরগী লুচিংবা য়াওবা নন-গবর্নমেন্তেল তাস্ক ফোর্স্কা তাথোক-তাশিন তৌদুনা ফেলোশিপ অসি য়েংশিন্দুনা চলায়গনি। ফেলোশিপ অসি হৌদোকপদা য়াওরিবা পার্ত্নর্শিংগী মনুং চনবশিংদি এক্সেনচর, ব্লেকস্তোন, বোইং, গুগল, মাস্তর্কার্দ অমসুং ৱেস্তর্ন দিজিতেলনি অমসুং ফেলোশিপ অসিদা তেংবাংবা পাম্বা অহেনবা স্পোন্সর্শিপসু তরাম্না ওক্লি।
মরু ওইবা অমসুং চাউখৎলক্লিবা তেক্নোলোজীশিং
ক্বাদ লুচিংবশিংনা ওপন, এসেসিবল অমসুং সেক্যুর ওইবা তেক্নোলোজী ইকোসীস্তেম অমা চৎনহন্নবা পুন্না হোৎনমিন্নবদা খোঙফম চেৎলি। মরু ওইবা অমসুং চাউখৎলক্লিবা তেক্নোলোজীগী ৱর্কিং গ্রুপ অমা মার্চতা হৌদোকখিবদগী, ঐখোয়না হীরম মরিদা য়ুম্ফম ওইরগা থবক পাংথোক্লিঃ তেক্নিকেল স্তেন্দর্দ, ৫জি. দাইভর্সিফিকেসন অমসুং দিপ্লোয়মেন্ত, হোরাইজন স্কেনিং অমসুং তেক্নোলোজী সপ্লাই চেন। ঙসিদি, ক্বাদ লুচিংবশিংনা তেক্নোলোজীগী মতাংদা ৱাখল্লোনগী ৱারোলগা লোয়ননা ঐখোয়গী অপাম্বা মান্নবা দিমোক্রেতিক ভেল্যু অমসুং মীওইবগী হিংবগী হকপু ইকায় খুম্নবগী মতৌনা ওইহনবা মরু ওইবা অমসুং চাউখৎলক্লিবা তেক্নোলোজীবু পুন্না হোৎনমিন্নদুনা হেন্না চাউখৎহনবা ঙমগদবা অনৌবা থবক-থৌরমসু হৌদোক্লে। ক্বাদনা পাংথোক্কদবশিংদিঃ
ক্বাদ ৱাখল্লোনগী ৱারোল ফোঙবাঃ থা কয়া পুন্না হোৎনমিন্নরবা মতুংদা, ক্বাদনা তেক্নোলোজী, দিজাইন, দিভেলপমেন্ত, গবর্নেন্সকী ৱাখল্লোনগী ৱারোল অমা হৌদোক্লগনি অমসুং মসিবু শিজিন্নদুনা লমদম অসিদা নত্তনা অপুনবা মালেম্বুসু থৌদাং খঙবা, ওপন, স্তেন্দর্দ ৱাংবা ইনোভেসনগী মাইকৈদা লমজিংগনি হায়বগী থাজবা থম্লি।
তেক্নিকেল স্তেন্দর্দ কন্তেক্ত গ্রুপ শেমগৎপাঃ ক্বাদনা স্তেন্দর্দ-দিভেলপমেন্তকী থবক-থৌরমশিংগা লোয়ননা ফাউন্দেস্নেল প্রি-স্তেন্দর্দাইজেসন রিসর্চতা মিৎয়েং চঙবা থাক ৱাংবা কম্ম্যুনিকেসন অমসুং আর্তিফিসিএল ইন্তেল্লিজেন্সকী কন্তেক্ত গ্রুপ অমা শেমগৎকনি।
সেমিকন্দক্তর সপ্লাই চেন ইনিসিএতিব অমা হৌদোকপাঃ ক্বাদ পার্ত্নর্শিংনা তৌবা ঙম্বগী মতিক খঙদোকপা, অয়েৎপা লাক্কদবা মশক খঙদোকপা অমসুং সেমিকন্দক্তর অমসুং মসিগী মরু ওইবা কম্পোনেন্তশিংগী সপ্লাই চেন হেন্না কনখৎহন্নবা অপুনবা খোঙথাং অমা হৌদোক্কনি। খোঙথাং অসিনা ক্বাদ পার্ত্নর্শিংদা মালেমগী দিজিতেল ইকোনোমীগী মথৌ তাবা মরু ওইবা অমসুং সেক্যুর ওইবা তেক্নোলোজীশিং পুথোকপা তোঙানবা মগুন চেনবা অমসুং চাংদম্ননীংঙাই ওইবা মার্কেৎশিংদা শোইদনা ঙাক্লৌ পীহনগনি।
৫.জি. শিজিন্নবা হৌবা অমসুং তোঙানবা হীরমদা শিজিন্নবদা তেংবাংবাঃ তোঙানবা মগুন চেনবা, নিংহন্নদবা অমসুং সেক্যুর ওইবা তেলিকম্ম্যুনিকেসন ইকোসীস্তেম অমা শেমগৎপা অমসুং খুমাং চাউখৎহন্নবা ক্বাদ সরকারশিংগী মরু ওইবা থৌদাংদা তেংবাংনবগীদমক্তা, ওপন আর.এ.এন. পোলিসী কোলিএসন্না য়েংশিনবা ওপন আর.এ.এন. দিপ্লোয়মেন্ত অমসুং এদোপ্সনগী মতাংদা ত্রেক ১.৫ ইন্দস্ত্রী দাইলোগ অমা ক্বাদনা হৌদোক্লে। ক্বাদ পার্ত্নর্শিংনা তেস্তিং তৌবা অমসুং তেস্ত ফেসিলিতীগী মতাংদা হোৎনবা থবকশিং য়াওনা ৫.জি. দাইভর্সিফিকেসন তৌবা য়ানবা অকোয়বগী ফিভম অমা লৈহন্নবা পুন্না হোৎনমিন্নগনি।
বাইওতেক্নোলোজী স্কেনিং তৌবা য়েংশিনবাঃ ক্বাদনা সিন্থেতিক বাইওতেক্নোলোজী, জিনোম সিক্বেন্সিং অমসুং বাইওমেন্যুফেকচরিং য়াওনা এদভান্স বাইওতেক্নোলোজীদগী হৌবা মরু ওইবা অমসুং চাউখৎলক্লিবা তেক্নোলোজীগী চৎনবীবু য়েংশিনগনি। থৌওং অসি পাংথোকপগী মনুংদা, ঐখোয়না পুন্না হোৎনমিন্নবগা মরী লৈনবা খুদোংচাবশিংসু মশক খঙদোক্কনি।
সাইবর্সেক্যুরিতী
সাইবর্সেক্যুরিতীগী হীরমদা ঐখোয়গী লৈবাক মরিগী কুইনদগী লৈরক্লবা মরীদা য়ুম্ফম ওইদুনা, ক্বাদনা লৈবাক অমগী অমসুং মালেমদা চৎনরিবা খ্বাইদগী ফবা থৌওংশিং লৈহন্নবা ঐখোয়গী লৈবাক মরিগী হৈ-শিংবশিংসু অমত্তা ওইনা পুরক্তুনা সাইবর থ্রেৎকী মাইয়োক্তা নীংহন্নবা লৈতবা ক্রিতিকেল ইনফ্রাস্ত্রকচরশিংবু হেন্না মপাঙ্গল লৈহন্নবা অনৌবা খোংথাংশিং হৌদোক্কনি। ক্বাদনা পাংথোক্কদবশিংদিঃ
ক্বাদ সেনিয়র সাইবর গ্রুপ হৌদোকপাঃ লুচিংবগী থাক্তা লৈবা অখঙ-অহৈশিংনা শেয়র্দ সাইবর স্তেন্দর্দ শিজিন্নবা; সেক্যুর সোফৱেয়র শেম-শাবা; মহৈ অমসুং হৈ-শিংবা মীওই শেমগৎপা; অমসুং সেক্যুর ওইবা অমসুং থাজবা য়াবা দিজিতেল ইনফ্রাস্ত্রকচরগী সাইবর সেক্যুরিতী অমসুং পাক-চাউববু খুমাং চাউশিলহনবগী হীরম য়াওনা লেপ্তবা চাউখৎপা পুরক্নবগীদমক্তা সরকার অমসুং ইন্দস্ত্রীগী মরক্তা লৈরিবা থবকশিংবু হেন্না খুমাং চাউশিলহন্নবা চাং নাইনা উন্নগনি।
স্পেস
ক্বাদ লৈবাকশিং অসি স্পেস য়াওনা মালেমগী সাইন্সকী লুচিংবশিংগী মনুংদা অমনি। ঙসিদি, ক্বাদনা খ্বাইদগী ইহান হানবা ওইনা, অনৌবা ৱর্কিং গ্রুপ অমগা লোয়ননা স্পেসকী হীরমদা তেংবাংনবা হৌরগনি। অখন্নবা হীরম ওইনা, ঐখোয়গী খুৎশম্নবা অসিনা সেতিলাইৎ দেতা পীনগনি, ক্লাইমেৎ চেঞ্জ, মহৌশাগী অমাঙ-অতা থোকপদা শেম-শাবগী থৌওং অমসুং অপাম্বা মান্নবা হীরমশিংদা লাকপা খুদোংচাদশিং মাইয়োক্নবদা থেংনবদা এদাপ্ত তৌবা অমসুং য়েংশিনবদা মিৎয়েং চঙগনি। ক্বাদনা পাংথোক্কদবশিংদিঃ
পৃথীবি অমসুং মসিগী ঈশিংবু ঙাক-শেন্নবা সেতিলাইৎ দেতা পীনবাঃ অইং-অশা হোংবগী শিংনবা অমসুং সমুদ্র অমদি মেরিন রিসোর্সশিংবু তুং কোইনা শিজিন্নবগী মতাংদা পৃথীবিদগী য়েংশিনবা অমসুং নৈনরিবা সেতিলাইৎ দেতা পীনবগী মতাংদা ঐখোয়গী লৈবাক মরিনা ৱারী শাবা হৌরগনি। দেতা অসি পীনবনা ক্বাদ লৈবাকশিংনা ক্বাদ ক্লাইমেৎ ৱর্কিং গ্রুপকা ৱা-তানদুনা ক্লাইমেৎ চেঞ্জতা হেন্না নীংথিজনা চান্ননা লৈবা ঙম্বা অমসুং অইং-অশাগী কা হেনবা খুদোংথিনীংঙাই ওইরিবা ইদো-পেসিফিক্কী অতোপ্পা লৈবাকশিংগী কেপাসিতী শাগৎপদা তেংবাংগনি।
তুং কোইনা চাউখৎনবগীদমক্তা কেপাসিতী বিলদিং তৌবা ঙমহনবাঃ ক্বাদ লৈবাকশিংনা শিংনবা অমসুং খুদোংথিবা কয়া শেন্নবা ঙমনবগীদমক্তা ইন্দো-পেসিফিক লমদমগী অতোপ্পা লৈবাকশিংদা স্পেসকা মরী লৈনবা হীরমশিংদা কেপাসিতী বিলদিং তৌবা ঙমহনগনি। ক্বাদ লৈবাকশিংনা অপাম্বা মান্নবা স্পেস এপ্লিকেসন অমসুং তেক্নোলোজীশিংবু ঙাক্লৌ পীবা, মপাঙ্গল লৈহনবা অমসুং খুমাং চাউশিনবদা তেংবাংনবা অমত্তা ওইনা হোৎনমিন্নগনি।
কাঙলোনগী মতাংদা ৱা খন্নবাঃ ঐখোয়না আউতর স্পেস ইনভাইরনমেন্তকী মতম-শাংনা শিজিন্নবা য়াবা ফিভম লৈহন্নবগীদমক্তা কাঙলোন অমসুং ৱাখল্লোনশিংগী মতাংদা পুউনা ৱা তান্নগনি।


c: text/html

text:
য়ুমলৈ-কৈরৈ মন্ত্রালয়
জুন ১, ২০২০দগী কোবিদ-১৯ লান্থেংননবা অনৌবা গাইদলাইনশিং চৎনরগনি
হকশেল মন্ত্রালয়গী গাইদলাইনশিংদা য়ুম্ফম ওইনা রাজ্য/য়ুনিয়ন তেরিতোরীশিংনা পনখৈ য়াৎকদবা কন্তেনমেন্ত জোনশিংদা অকনবা লোকদাউন থম্লগনি
কন্তেনমেন্ত জোনশিংগী মপান্দা পাংথোক্লিবা থবক পুম্নমক তাঙ্কক নাইনা অমুক পাংথোকপা হৌরগনি; অনলোক ১দা শেল-থুমগী ওইবা পান্দম থমগনি
মরু ওইবা নত্তবা থবকশিংগী ওইনা মীশিং চত্থোক-চৎশিন তৌবদা নুমিদাং পুং ৯দগী অয়ুক্কী পুং ৫ ফাওবগী নুমিদাংগী কার্ফিয়ু লৈথখিগনি
Posted On:
30 MAY 2020 7:47PM by PIB Imphal
গৃহ মন্ত্রালয় (এম.ঐচ.এ.)না কোবিদ-১৯ লান্থেংননবা অমসুং কন্তেনমেন্ত জোনশিংগী মপান্দা লৈরিবা মফমশিংদা তাঙ্কক নাইনা অমুক হাংদোক্নবা অনৌবা গাইদলাইন অমা ঙসি পুথোকখ্রে। গাইদলাইনশিং অসিনা অসি জুন ১, ২০২০দগী জুন ৩০, ২০২০ ফাওবা চৎনগনি। হৌজিক্কী ওইনা অনলোক ১ অমুক হাংদোকপগী তাঙ্কক অসিদা শেল-থুমগী ওইবদা পান্দম ওইগনি। অনৌবা গাইদলাইনশিং অসি রাজ্যশিং অমসুং য়ুনিয়ন তেরিতোরীশিংগা পাক-শন্না খন্নখিবশিংদা য়ুম্ফম ওইরগা পুথোক্লকখিবনি।
লৈবাক পুম্বদা মার্চ ২৪, ২০২০দগী লোকদাউন থমজিনখি। মরুওইবা থবকশিং পাংথোকপা নত্তনা অতোপ্পা থবক পুম্নমক্তা অথিংবা থমখ্রে। মথং-মথং ওইনা তাঙ্কক নাইবা মওংদা অমসুং কোবিদ-১৯ শন্দোরকপা থিংনবা অচৌবা পান্দম অদুদা য়েংঙগা লোকদাউনগা মরী লৈনবা পায়খৎপা থৌরাংশিং কোমথোকখ্রে।
অনৌবা গাইদলাইনশিং অসিগী মরুওইবা অথোইবশিং লোকদাউনগী পায়খৎপা থৌরাংশিং অসি কন্তেনমেন্ত জোনশিংদা অকনবা মওংদা থমগনি। হকশেল মন্ত্রালয়গী পুথোকখিবা গাইদলাইনশিং অসি খন্নরবা মতুংদা রাজ্য/য়ুনিয়ন তেনিতোরীশিংনা মসিগীশিং অসিগী পনখৈ য়াৎকনি। কন্তেনমেন্ত জোনশিংগী মনুংদা, কোল্লিবা মফম অদুদা হকচিনবা মওংদা য়েংশিনগনি অমসুং মরুওইবা থবকশিংখক্তমক পাংথোকপা য়াগনি।
হান্ননা অথিংবা থমখ্রবা থবকশিং অদু কন্তেনমেন্ত জোনশিংগী মপান্দা তাঙ্কক নাইনা হকশেল মন্ত্রালয়না থম্লকপা স্তেন্দর্দ ওপরেতিং প্রোসিদ্যুর অদু ইন্দুনা য়ান্নরবা ৱাফম অমগা লোয়ননা অথিংবা অদু লৌথোক্কনি:
অহানবা তাঙ্কক (জুন ৮, ২০২০দগী হাংনবা অয়াবা পীখ্রে)
- লাইনিং-লাইশোনগী মফমশিং অমসুং মীয়াম্না লাই খুরুম্ফম;
- হোতেলশিং, রেস্তোরেন্তশিং অমসুং থুংলবা মীশিংবু থৌগল তৌবগী থবকশিং; অমসুং
- শোপ্পিং মোলশিং
হকশেলগী মন্ত্রালয়গা মরী লৈনবা কেন্দ্রগী মন্ত্রালয়শিং/বিভাগশিং অমসুং অতৈ স্তেকহোলদরশিংগী পাউতাক্তগী সোসিএল দিস্তেন্সিং ঙাক্না চত্তুনা কোবিদ-১৯ শন্দোরকপদগী ঙাকথোক্নবা মথক্কী থবকশিং অসিগা মরী লৈনবা এস.ও.পি. থোক্লগনি।
তাঙ্কক II
রাজ্যশিং অমসুং য়ুনিয়ন তেরিতোরীশিংগা খন্নরবা মতুংদা মহৈলোয়শংশিং, কোলেজশিং, এদজুকেস্নেল/ত্রেনিং/কোচিংগী ইন্সতিত্যুৎনচিংবশিং হাংদোক্লগনি। রাজ্য সরকারশিং/য়ুনিয়নগী লৈঙাকশিংদা মপা-মমাশিং অমসুং অতৈ হোলদরশিংগা সংস্থানগী থাক্তা খন্ননবা হায়খ্রে। ফীদবেকশিংদা য়ুম্ফম ওইদুনা জুলাই, ২০২০দা ইন্সতিত্যুতশিং অসি অমুক হন্না হাংনবগী থবক পায়খৎনবা ৱারেপ অমা লৌখ্রে।
অকক্নবা লৈবাকপুম্বগী ওইনা অথিংবা লৈগদবা থবকশিংগী অকক্নবা মশিং
- ইন্তরনেস্নেল ফ্লাইতশিংদা পেসেঞ্জরশিং চৎপা;
- মেত্রো রেলশিংগী চৎপা হৌবা;
- সিনেমা হোলশিং, জিম্নাজিয়মশিং, স্বীমিং পুলশিং, ইন্তরতেনমেন্ত পার্কশিং, থিএতরশিং, বারশিং অমসুং ওদোতোরিয়মশিং, এসেমব্লী হোলশিং অমসুং মান্নবা মফমশিং; অমসুং,
- সোসিএল/ রাজনীতিগী ওইবা/ শান্ন-খোৎনবা/ ইন্তরতেনমেন্ত/ লাইরিক-লাইশু/ নাৎকী/ লাইনিং-লাইশোনগী থৌরমশিং/ অমসুং অতৈ মী য়াম্না তীনবশিং।
- মথক্কী থবকশিং অসি হৌবগী তাং অদু তাঙ্কক III দা ফীভম্না য়াবগী মখা পোনগনি।
মীশিং অমসুং পোৎলমশিং পুবদা অথিংবা লৈতবা
- রাজ্যশিং অমসুং রাজ্যশিংগী মনুংদা লৈবশিংদা মীশিং অমসুং পোৎলমশিং পুবদা অথিংবা লৈরোই। অসিগুম্বা মখলগী পুথোক-পুশিন তৌবা অসিগী তোঙানবা পর্মিসন/ এপ্রুবেল/ ই-পর্মিৎকী মথৌ তারোই।
- অদুম ওইনমক, করিগুম্বা রাজ্য/য়ুনিয়ন তেরিতোরীগী মফমশিংদা মীয়ামগী হকশেলগা মরী লৈনবা মরমশিং অমসুং ফীভমশিংগী চাংশিং অদুদা য়ুম্ফম ওইদুনা মীয়াম্বু চাং নাইনা চৎনহন্নবগী ৱাফম পুখৎলবদি অসিগুম্বা চত্থোক-চৎশিন্দা অথিংবশিং অসি চৎনহনবদা অমসুং মসিগা মরী লৈনবা থবক-থৌওংশিং অদু ঙাক্না চৎনবগা মরী লৈনবদা মাংজৌননা পাক-শনবা মওংদা খংহল্লি।
মরু ওইবা নত্তবা থবকশিং পুম্নমক্কী ওইনা মীশিং চত্থোক-চৎশিন তৌবদা নুমীদাংগী কার্ফিয়ু অদু অদুম মখা তানা চৎনখিগনি। অদুম ওইনমক নৌনা শেমদোক্লবা কার্ফিয়ুগী মতম অদু নুমিদাং পুং ৯দগী অয়ুক্কী পুং ৫ ফাওবা ওইগনি।
কোবিদ-১৯ য়েংশিনবগী থবক-থৌরমগী ওইনা জাতীগী ওইনা ইন্নবা চৎন-কাংলোনশিং অসি সোসিএল দিস্তেনশিং শোয়দনা ইন্দুনা লৈবাক শিন-থুংনা ঙাক্না চৎকদবনি। .
রাজ্যশিংনা লেপকদবা কন্তেনমেন্ত জোনশিংগী মপান্দা পাংথোক্কদবা থবকশিং
রাজ্যশিং অমসুং য়ুনিয়ন তেরিতোরীশিংনা ফীভম অদুগী চাংদা য়েংলগা কন্তেনমেন্ত জোনশিংগী মপান্দা অকক্নবা থবকশিংদা অথিংবা থম্বা য়াই নত্রগা অসিগুম্বা অথিংবশিং অসি মথৌ তাবশিংদা থম্বা য়াই।
শোল্লবা মীশিংগীদমক ঙাকথোক্নবা থবকশিং
শোল্লবা মীশিং, হায়বদি চহী ৬৫গী মথক ওইরবা মীশিং, অনাবা মীশিং অমসুং মীরোনবীশিং অমসুং চহী ১০গী মখাগী অঙাংশিবু তঙাই ফদবা পোৎলমশিং অমসুং হকশেলগী ওইবশিং ফংনবগী মরমশিংগী নত্তনা য়ুমদা লৈনবা হায়খ্রে।
আরোগ্য সেতু শিজিন্নবা
আরোগ্য সেতু হায়রিবা মোবাইলগী এপ অসি ভারত সরকারনা কোবিদ-১৯না নাহল্লবা মীশিংবু থুনা মশক খংদোক্নবা শেমগৎপা য়াম্না শক্তি লৈবা তুল অমনি।
মতৌ অসিগুম্না মীশিংগী অমসুং মীওই কাংলুপকী ওইনা ঙাকথোক্নবগী থবক তৌই। শোয়দনা ঙাকথোক্নবগী পান্দমদা বিভাগ কয়াগী থোংদগী মসিগী এপ্লিকেসন অসি শিজিন্ননবা পাওতাক পীরি।
গৃহ মন্ত্রালয়গী গাইদলাইনশিং য়েংনবা মসিদা ক্লিক তৌবীয়ু
*****
(Release ID: 1628143)
Visitor Counter : 40
Read this release in:
Urdu
,
Hindi
,
Assamese
,
English
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam

robotstxt: allowed

filter: keep


text:
হিজ এক্সিলেন্সী শ্রী জিনবেকোব, কীর্গীজ রিপব্লিক্কী রাস্ত্রপতি
ইকাই খুম্নজরিবা শ্রী আদিলবেক উলু শুমকারবেক, দাইরেক্তর, ইনবেস্তমেন্ত প্রমোসন এজেন্সী,
শ্রী সন্দীপ সোমানী, প্রসিদেন্ত এফ.আই.সি.সি.আই.
ভারত অমসুং কীর্গীজস্তানগী শরুক য়ারিবা শক্নাইরবা বিজিনেস, ইন্দস্ত্রী অমদি একাদেমিয়াশিং
ভারত অমসুং কীর্গীজ বিজিনেস কাংলুপশিংগী মরক্তা বিজিনেস ফোরম শিন-লাংদুনা পাংথোকপা অসি য়াম্না নুংঙাইবা ৱাফম্নি। বিজিনেস ফোরম অসিগা লোয়ননা লৈবাক অনিগী ওইবা ঐহাক্কী বিশকেক খোংচৎ হৌরিবা অসিসু মরুওইবা ৱাফম্নি। মসি ঐখোয়না সেয়র তৌরিবা অদু তাক্লিবা অমনি। চহী কয়াগী মমাংদগী ভারত অমসুং কীর্গীস্তানগী মরক্তা কলচরেল অমসুং ইকোনোমিক্কী অচেৎপা মরী লৈরি। অসিগুম্লবা পুৱারী ওইরবা পার্তনরশিপ অসিবু অনৌবা মতমগী মতুং ইন্না হেঙ্গৎহনবগী চাউনা ওইথোকপা য়াবশিং লৈরি। রাস্ত্রপতি জিনবেকোব অমসুং ঐহাক্না তোঙান তোঙানবা লমশিংদা ভারত-কীর্গীজকী মরীশিং হেন্না পাকথোক চাউথোকহনবা পাম্লি। অমদি ত্রেদ অমসুং ইনবেস্তমেন্ত সেক্তরদা অখন্ননা পাকথোক চাউথোকহনবা পাম্লি। রাস্ত্রপতিনা ফোরম অসিবু লমজিং লমতাকপীরি অমদি মশামক শরুক য়ারি। মসিগীদমক ঐহাক্না মফমদা থাগৎপা ফোংদোকচরি।
মরূপশিং,
মেলেমগী ইকোনোমীদা খোংজেল য়াংনা অহোংবা লাক্লি। অসিগুম্বা মতম অসিদা য়াম্না চাউবা ইকোনোমী অমগী ইকোনোমিক গ্রোথ অমসুং তেক্নোলোজিকেল দিবেলপ লৈরিবা ভারত অসি মালেম অসিদা তংদু লৈতাবা অমসুং আশাগী মরুওইবা ফেক্তরনি। ভারত অসি চাউরবা কৈথেল অমনি। ঐখোয়গী লৈবাক্কী নহাওইরিবা হৈথোই-শিংথোইরবা অমসুং ইচং থৌরবা ইনোবেতরশিংনা দোলর ৫ ত্রিলিয়ন ইকোনোমী অমা ওইরক্নবা ঐখোয়গী পান্দম অদু ফংবদা মরুওইবা থৌদাং লৌগনি।
মরূপশিং,
মসিমদি ময়েক শেংলে মদুদি হৌজিক লৈরিবা ঐখোয়গী লৈবাক অনিগী ত্রেদ অমসুং ইকোনোমীগী ওইবা পার্তনরশিপ অসি ওইফম থোকপদগী তাথরি। মরম অদুনা বিজিনেস ফোরমগী অসিগুম্লবা অনৌবা খোংথাং অসি য়াম্না মতাং চাবা মতমদা পাংথোক্লি। ঐহাক্কী ৱাখল্লোনদা ত্রেদ অমসিং ইনবেস্তমেন্ত ইনোৎ পীনবা কেতালীস্ত অহুম লৈরি- চান্নবা এনবাইরনমেন্ত, কনেক্তিবিতী অমসুং বিজিনেস তু বিজিনেস একচেঞ্জ তৌনবা। ঐহাক্না খঙহঞ্জনিংলিবদি চানবা এনবাইরনমেন্ত অমা শেমগৎনবগীদমক ঐখোয়না দবল তেক্সেসন এবোইদেন্স এগ্রীমেন্ত য়ান্নবা পুরকখ্রে। মদুগা লোয়ননা, বাইলেতরেল ইনবেস্তমেন্ত ত্রিতীদা ঐখোয়না য়াম্না চেকশিন্না ৱারী শান্নরি। মসিনা ইনবেস্তমেন্তদা অচেৎপা য়ুমফম অমা ফংলগনি। ঐখোয়না লৈবাক অনিগী ওইবা ত্রেদ হেঙ্গৎহন্নবা চহী মঙাগী ওইবা রোদমেপ অমা শেম শারে। কীর্গীজ রিপব্লিক য়ুরেসিয়ান ইকোনোমিক য়ুনিয়নগী মীহুৎ অমনি। ঐখোয়না য়ুরেসিয়ান ইকোনোমিক য়ুনিয়নগা লোয়ননা ললোন-ইতিক হেঙ্গৎহন্নবা প্রিফরেন্সিয়েল ত্রেদ এগ্রীমেন্তদসু থবক পায়খৎলি।
ললোন-ইতিক ফগৎহনবদা হেন্না ফবা কনেক্তিবিতীনা মরুওইবা থৌদাং লৌরি। চাবাহার হিথাংফম অসি ভারত অমসুং আফগানিস্তানগী মরক্তা কনেক্তিবিতীগী অনৌবা সোর্স অমা ওইনা মচিন তুমখৎলক্লি। ঐখোয়না ভারত অমসুং সেন্ত্রেল এসিয়াগী মরক্তা হেন্না ফবা কনেক্তিবিতীগী ওপ্সনশিং শেমগৎনবা অহেনবা মিৎয়েং থম্বা তাই। বি ২ বি একচেঞ্জ তৌবা হেঙ্গৎহন্নবা ঐখোয়না অনৌবা খোংথাং কয়া অমসু পায়খৎলে। চহী অসিদা বিস্কেক্তা “নমস্কার য়ুরেসিয়া” ত্রেদ শো পাংথোক্লগনি। ভারত অমসুং কীর্গীজ রিপব্লিক্কী তোঙান তোঙানবা পোত্থোকশিংনা ত্রেদ অসিদা অমনা অমবু মপুং ফাহল্লগনি। ঐখোয়না অসিগুম্লবা খুদোংচাবশিং অসিগী কান্নবা লৌগদবনি। কীর্গীজ ওর্গানিক পোত্থোকশিংগী কৈথেলদা মশক নাইবা ওইরি। মফম অসিগী চিংগী খোইহী, হৈজুগাক অমসুং শঙ্গোমগী পোত্থোকশিং ইকোলোজিকেল ওইবা মওংদা পোৎয়ান য়াওদবা অমসুং নেচরেল প্রোসেসকীদমক মমিং চৎলি। মতৌ অসুম্না ভারতকী ললোন-ইতিক তৌরিবশিং অমসুং ইনবেস্ত তৌরিবশিংনা কীর্গীজ রিপব্লিক্তা হিদাক-লাংথক, তেক্সতাইল, রেলৱে, হাইদ্রোপৱার, মাইনিং অমসুং মিনরেল অমদি তুরিজমদা অফবা খুদোংচাবশিং লৈরি।
মরূপশিং,
অদোম্না খন্ন-নৈনরিবা পুম্নমক কান্নবা পুরকপা ওইরসনু হায়না ঐহাক্না থৌনীজরি। ঐহাক্না কীর্গীজকী ললোন-ইতিক্কী লুচিংবশিংবু ভারতকী ইন্তর্প্রিনরশিংগা থবক তৌমিন্ননবা পুক্নীং থৌগৎচরি। ময়াম পুম্নমকপু ভারত্তা অদুমক তরাম্না ওকচরি।
ময়াম পুম্নমকপু হন্না-হন্না থাগৎচরি।


text:
প্রধান মন্ত্রী শ্রী নরেন্দ্র মোদীনা ২০২১গী সেপ্তেম্বর ১৮ অয়ুক্কী পুং ১০:৩০ তাবা মতমদা গোৱাদা অহল ওইরবা মীওইশিংদা অহানবা দোজ ১০০% মপুং ফানা কাপথোকখিবগীদমক কোবিদ ভেক্সিনেসন প্রোগ্রামগী হেলথকেয়র ৱার্কর অমসুং বেনিফিসরীশিংগা উন্নগদৌরি।
রাজ্য সরকারনা কন্না হোৎনদুনা লৌখৎখিবা খোঙথাংনা মরম ওইদুনা ভেক্সিনেসন কবরেজ অসি তিকাউৎসব কম্ম্যুনিতী মোবালাইজেসন অমসুং গ্রাসরুত আউতরিতচ য়াওনা থবক মফমশিং, অহল ওইরবশিংগী লৈফম য়ুম, দিব্যাংজাং অসিনচিংবা অসিদা তিকা থানবা মরুওইবা পান্দম থম্লিবা অমসুং ময়ামদা চিংনবা অমসুং অকিবা কোক্নবা লেপ্পা লৈতনা হোৎনবা ভেক্সিনেসন কবরেজ অসি অসিনা মায় পাকপা ঙম্বনি। রাজ্য অসিনা ভেক্সিনেসন কবরেজ অসিবু মায় পাক্না পাংথোকপা ঙম্নবা তৌকী সাইক্লোনগুবা অৱাবা নংবশিং মায়থিবা পীদুনা লাকখি।
গোৱাগী মুখ্য মন্ত্রীশু থৌরম অসিদা শরুক য়াগনি।


text:
ঙসি জুলাইগী তাং ২৭ পূর্ণিমা নুমিত্তা চহী-চা (২০০১-২১০০) অসিগী খ্বাইদগী শাংনা পুং ১ গা মিনিট ৪৩ (পুন্না মিনিত ১০৩) চুপ্না চন্দ্রগ্রহন ওইরগনি। ভারতকী মিনিস্ট্রি অফ আর্থ সাইন্সেসকী মতুং ইন্না গ্রহন অসি ভারতকী মফম পুম্নমক্তগী উবা ফংগনি হায়রি। ভারতকী মতমদা জুলাই ২৭গী নুমিদাং পুং ১১ মিঃ ৫৪ সেঃ ২৬ তগী পার্সিয়েল ইক্লিপস্ হৌগনি। তপ্না তপ্না থাবু পৃথিবীনা খুমজিনখিবগা লোয়ননা নোংয়াই মতুং পুং ১ হায়বদি জুলাই ২৮গী ১ এ.এম. দগী মপুং ফাবা চন্দ্রগ্রহন ওইগনি। অদুগা থাবু পৃথিবীনা লুমশিল্লম্বদগী তপ্না তপ্না থোরকপগা লোয়ননা নোংঙাল্লমদাই পুং ৩ মিঃ৪৯দা গ্রহন লোইগনি। মতম অসিদা লূপা মচুগী থা অসি তপ্না তপ্না ঈ-মচু হায়রপ চঙবা শক্তম মীয়ামনা উবা ফংখি। মসিবু ইংরাজিদা ব্লাদ মুন হায়রগসু খঙনরি। থাগী খোংচৎকী লম্বীদগী পৃথিবীদগী খ্বাইদগী লাপ্না লৈবা থৌদোক ওইগদৌরি।
অসিতা নত্তনা লৈঙাং মচুগী গ্রহ হায়না খঙনরিবা মার্স গ্রহসু নুমিৎ অসিদা পৃথিবীগা য়াম্না নক্না লৈদুনা হান্নগী চাংদগী গ্রহ অসি য়াম্না ঙান্না পৃথিবীদগী উবা ফংগনি। গ্রহ অসি অরোইবা ওইনা খৃঃকুমজা ২০০৩দা উবা ফংখি। অসিতা নত্তনা খা-নোংচুপ থংবা মাইগৈদা শগোলশেন গ্রহসু উবা ফংগনি। অসিনসু লোইদ্রি, হায়রিবা গ্রহনগী মতমসিদা শুন্দ্রংদা হৌজিক লৈরিবা ইন্টরনেসনেল স্পেস স্টেসনসু মীৎনা উবা ফংবগী ওইথোকপা লৈ হায়রি।
মসিগী মমাংদা চহীসিগী জনুৱারীগী তাং ৩১ দা মপুং ফাবা চন্দ্রগ্রহন উবা ফংখি। মথংগী মপুংফাবা চন্দ্রগ্রহননা খৃঃকুমজা ২০১৯গী জনুৱারীগী ২১দা ওইগনি। বিরলা প্লানেটোরিয়াম কোলকাতাগী দিরেক্টর দেবিপ্রসাদ দাউরিগী মতুং ইন্না নুমিৎ অসিদা ঐখোয়না করিগুম্বা মখলগী ফিল্টর শিজিন্নদ্রবসু থাগী গ্রহন অসি চুমদ্রিং য়েংবা য়াগনি হায়রি।
পনবা য়াই, জনুৱারী ৩১, খৃঃকুমজা ২০১৮গী য়ুমশাকৈশা নুমিৎতা অতিয়াদা
য়াম্না তাঙনা থোকপা মওংগী মপুঙ ফাবা থাগী গ্রহন লৈবাক শিনবা থুংনা উবা ফংখি।
মপুঙ ফাবা চন্দ্রগ্রহন অসি থোকপা মতমদা নুমিৎকী
মঙালগী মচু তরেৎকী মনুংদা খামেন মচু অমসুং হিগোক মচুনা খ্বাইদগী হেন্না অদুগা
অঙাংবা অমসুং কমলা মচুনা খ্বাইদগী লিক্না চাইথোকপা থেংনৈ। হায়রিবা অঙাংবা অমসুং
কমলা মচু অসি পৃথিবীগী নুংশিৎকী কুয়োমদগী থক্তোরক্লগা থাগী লৈমায়দা তাবা উবা
ফংগনি। থৌওং মসিনা থাবু পৃথিবীদগী য়েংবদা ঈ মচু হায়রপ চঙনা উহল্লি।
Pao asi ga loinana atei e-pao gi damak
Lakhipuronline android app install toubiyu CLICK HERE


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
চু থাবা লৌমীশিংদা(গন্না কিসান) লুপা করোর ৩,৫০০গী মতেং পীবা মন্ত্রীমন্দলনা অয়াবা পীরে
মতেং অসি লৌমীশিংগী একাউন্তশিংদা হকথেংন্না চঙহনগনি
ৱারেপ অসিনা চু থাবা লৌমী(গন্না কিসান) করোর ৫ অমসুং মখোয়গী ইমুং-মনুংশিং, চিনিগী মিলশিং অমসুং মরী লৈনবা থবকশিং শুরিবা শিন্মী লাখ ৫ কান্নবা পীগনি
Posted On:
16 DEC 2020 3:34PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা কেবিনেত কমিতি ওন ইকোনোমিক এফেয়ার্সনা চু থাবা লৌমীশিংদা(গন্না কিসান) লুপা করোর ৩,৫০০গী মতেং পীবা অয়াবা পীরে।
হৌজিক ভারত্তা চু থাবা লৌমী(গন্না কিসান) করোর ৫ অমসুং মখোয়গী মখা পোন্নবা মীওই কয়া লৈরি। মসিগী মথক্তা, মখোয়গী হিংনবগী লম্বীশিং সুগর ইন্দস্ত্রিগী মখা পোনবা, চিনিগী মিলশিংদা থবক শুবা অমসুং মরী লৈনবা থবকশিং শুরিবা শিন্মী লাখ ৫ রোম লৈরি।
লৌমীশিংনা মখোয়গী চুশিং চিনিগী মিলশিংদা য়োল্লি, অদুবু মিলশিংগী অহেনবা চিনি মরাংকাইনা লৈবদগী চিনিগী মিল মপুশিংনা লৌমীশিংদা মখোয়গী ফংফম থোকপা শেনফমশিং পীদে। মসিগী অৱাবা অসি কোক্নবা, সরকারনা অহেনবা চিনিগী পোৎথোকশিং য়োন্নবদা মতেং পাংলি। মসিনা চুগী পীফম থোকপা শেনফমশিং পীবা ঙমহল্লি। মসিগীদমক সরকারনা লুপা করোর ৩,৫০০ পুথোক্কনি অমসুং চুগী শেন তোল্লিবা মিল মপুশিংগী মহুৎশীন্দুনা লৌমীশিংগী একাউন্তশিংদা শেনফমশিং হকথেংন্না হাপচিনগনি অমসুং করিগুম্বা লেমহৌবা শেনফম লৈরবদি, মদু মিলগী একাউন্তদা হাপচিনগনি।
মসিদা পীরিবা সবসিদি অসিনা পোৎথোক য়োন্নবা হোৎনবদা চঙবা শেনফম হায়বদি পুথোক-পুশিন, শেম-শাবদা চঙবা শেনফম অমসুং ২০২০-২১গী চিনি য়োনবা মতম মনুংদা চিনিগী মিলশিংদা পীবা মেকজিমম এদমিসিবল এক্সপোর্ত কোতা(এম এ ই কিউ)গী মখাদা চিনি ৬০ এল.এম.তি মপান্দা থাদোক্নবা লৈবাক মনুং অমসুং মপান লৈবাকশিংদা পুথোক-পুশিন তৌবদা চঙবা শেনফমশিং কোনশিন্নবা পান্দম থম্লি।
মসিগী ৱারেপ অসিনা চু থাবা লৌমী(গন্না কিসান) করোর ৫ অমসুং মখোয়গী ইমুং-মনুংশিংগী মীওইশিং, চিনিগী মিলশিংদা থবক শুরিবা অমসুং মরী লৈনবা থবকশিং শুরিবা শিন্মী লাখ ৫ কান্নবা পীগনি।
*****
(Release ID: 1681173)
Visitor Counter : 54
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
খুরুমজরি,
মন্ত্রী মন্দলগী ঐগী খোঙলোয় অমদি গান্ধীনগরগী এম.পি. শ্রীমান অমিত সাহ জী, রেল মন্ত্রী অস্বিনী বৈষ্ণব জী, গুজরাতকী মুখ্যমন্ত্রী বিজয় রুপানী জী, উপ মুখ্যমন্ত্রী নিতিন ভাই, কেন্দ্রগী রেল রাজ্যমন্ত্রী শ্রীমতী দর্শনা জর্দোশ জী, গুজরাত লৈঙাক্কী মন্ত্রীশিং, পার্লিয়ামেন্ততা ঐগী খোঙলোয় অমদি গুজরাত প্রদেশ ভারতিয় জনতা পার্তীগী চেয়রমেন শ্রীমান সি.আর. পাতিল জী, অতৈ এম.পি.শিং, এম.এল.এ. ময়াম অমদি ঐগী নুংশিজরবা ইচিন ইনাউশিং, ময়াম পুম্নমকপু খুরুমজরি।
ঙসিগী নুমিৎ অসি ২১শুবা চহিচাগী ভারতকী নীংজবশিং, ভারতকী মহাশিংগী ৱাখল্লোন অমদি ইহুলগী চাউরবা খুদম অমনি। সাইন্স অমসুং তেক্নোলোজীগী ওইরবসু, হেন্না ফবা ময়োল্লমগী লেন্দস্কেপ ওইরবসু নৎত্রগা লম্বী থোংগী মতমগা চুনবা মচাক-মথুমশিং ওইরবসু অনৌবা ভারতকী অনৌবা মশক্তা ঙসি পন্দুপ অমা হাপচিল্লে। ঐনা মফমসিদা দিল্লীদগী প্রোজেক্ত কয়া অমা মীয়ামদা কত্থোকপগী থৌরম পাঙথোকখ্রে, অদুবু মীৎমক্না উনিংবগী লাংতক্নবদুদি ৱাহৈনা ফোঙদোক্নিংঙাই লৈরোই। ঐনা তাঞ্জা হেক ফংবগা ইশামক লাক্তুনা য়েংলগনি।
ইচিন ইনাউশিং,
ঙসি লৈবাকসিগী পান্দমসি শুপ্নতগী কনক্রিত স্ত্রকচর খিনবখক নত্তে, তশেংবদি ঙসি লৈবাকসিদা মশাগী ওইবা তোপ তোপ্পা মশক মওং লৈজবা ইনফ্রা হৌদোক্লিবনি। হেন্না ফবা পব্লিক স্পেস ঐখোয়গী তঙায়ফদবা ওইরে হায়বসি মমাঙদদি করিসু খন্নরমদে। মমাঙথক্কী অর্বান প্লান্নিংদা মসিবু মওং অমদা লকজরী ওইনা হাপ্লম্মি। অদোম্নসু খঙবিরমগনি রিএল এস্তেত অমসুং হাউজিং কম্পনীশিংনসু মখোয়গী মীৎয়েঙ করম তৌবগে – পার্ক ফেন্সিং য়ুম নৎত্রগা সোসাইতীগী মরুওইবা পব্লিক স্পেস শেম্বনা ওইবরা হায়বা খঙলমগনি। মসিগী মরমদি ঐখোয়গী ময়োল্লমশিংগী য়াম্লবা মীয়াম অমদি মতিং লৈবা পব্লিক স্পেস অমদি মতিং লৈবা পব্লিক লাইফ ফংদনা লেল্লিবনি। হৌজিক্তি অর্বান দেবেলপমেন্তকী অরিবা ৱাখল্লোন থাদোক্লম্লগা লৈবাকসিনা অনৌবা মতমগা চুনবা লম্বীদা চঙশিল্লক্লি।
মরূপশিং,
অহমদবাত্তা সাবরমতীগী ফীভম কমদৌরম্মি, মদুবু কনানা কাউবা ঙমগনি? ঙসিদি মফমসিদা ঈশিং ঈচেলগা লোয়ননা রিভরফ্রন্ত, পার্ক, ওপন জিম, সী প্লেনৱেনচিংবা খুদোংচাবশিং ফংলে। মওং অমদি মসিগী ইকোসিস্তেম পুম্বা হোংখ্রে। অওনবা অসি কানকরিয়াদা পায়খৎখি। অরিবা অহমদবাতকী পাৎ অমা মীয়াম তিনবা মফম অমা ওইরক্কনি হায়বসি কনানসু খন্নরুবা নত্তে।
মরূপশিং,
অঙাংশিংগী পুক্নিং-ৱাখল মওং চুম্না চাউখৎলক্নবগীদমক নুংঙাইহনবগা লোয়ননা মহৈ-মশিং তম্নবগী ক্রিএতিবিতী য়াওবা স্পেস ফংহনবা মথৌ তাই। সাইন্স সিতী অসি রিক্রিএসন অমসুং ক্রিএতিবিতী অনিমক পুনশিল্লবা প্রোজেক্ত অমনি। মসিদা অঙাংশিংদা ক্রিএতিবিতী হেনগৎহনগদবা রি-ক্রিএসনেল ওইবা থৌওংশিং য়াওরি। মসিদা শান্ন-খোৎনবগী, ঙাইহাক নুংঙাইথোকপগী অমদি অঙাংশিংদা অনৌবা খরা তম্বিনবগী ফম্পাকশিংসু য়াওরি। অঙাংশিংনা মমা মপাদা য়াম্না তোয়না রোবোত অমসুং শাগী শান্নপোৎশিং লৈবিয়ু হায়বা ঐখোয়না উরি। অঙাং খরনা দাইনসোর লৈবিয়ু অদুগা খরনা কৈ য়োকসি হায়না নিংঙাই তৌবসু য়াওরি। অদুবু মমা-মপানদি মসি ময়ামসি কদাইদগী লৈরুগনি? অঙাংশিংদা হায়রিবশিং অসি সাইন্সি সিতীদা ফংহল্লি। অনৌবা নেচর পার্ক শেমগৎলিবসি অখন্ননা ঐগী অঙাং ওইরিবা মরূপশিংনা শোয়দনা পামগনি। মসিদসু নত্তনা সাইন্স সিতীদা লৈরিবা এক্বাতিক গেলরীনা হেন্নদুম মখোয়দা নুংঙাইহনগনি। মসি লৈবাকসিগীতা নত্তনা এসিয়াগী ওইনা খ্বাইদগী মকোক থোংবা এক্বারিয়মশিংগী মরক্তা অমা ওইরবনি। মফম অমখক্তদা মালেম পুম্নবদা লৈরিবা সমুদ্রগী থৱায় পানবশিং মফমসিদা উবা ফংগদৌরিবনি।
রোবোতিক গেলরীদা রোবোতশিংগা ৱারী ৱাতায় শানবনা পুক্নিং চিংশিন্নিংঙাই ওইবতা নত্তনা মসিনা ঐখোয়গী নহা মীরোলবু রোবোতিক্সকী লমদা থবক তৌনিংহন্নবগী অপাম্বসু পোকহনগদৌরিবনি, নৌরিবা পুক্নিংদা খঙনিংহনগদৌরিবনি। হিদাক-লাংথক, লৌউ-শিংউ, তরং, ঙাকশেল অসিনচিংবা তোঙান তোঙানবা লমশিংদা রোবোতনা কমদৌনা কান্নবগে হায়বদু মফমসিদা ঐখোয়গী নহাশিংনা চাউরাকপা অমা খঙবা ঙমগনি। অদুগা রোবো কেফেদা রোবোতিক সেফনা থোং-থাকপা অদুগা রোবোত ৱেতরশিংনা পুথোরকপা চীঞ্জাকশিং চা-থকপগী নুংঙাইবদুদি মফমদুদা চৎলুবা মীশিংনা হন্না হন্না চৎনিংবনা লাঙতক্নহনগদৌরিবনি। ঙরাং ঐনা সোসিএল মিদিয়াদা মসিগী ফোতোশিং থাগৎপদা অসিগুম্বা ফীভমদি মপান লৈবাকশিংদতা উবা ফংই হায়না ফোঙদোক্নরকপা পয়াসু য়াওখি। মীয়াম্না ফোতো অসি ভারতকীনি, গুজরাতকীনি হায়বা থাজনদে। ঙসি থৌরমসিদা ঐনা হায়জনিংবদি সাইন্স সিতী অসিদা অঙাং ময়াম চৎপিয়ু, মহৈরোয় ময়াম চৎপিয়ু, স্কুলগী তুর চাং নাইনা শিনবিয়ু, সাইন্স সিতী অসি অঙাংশিংনা থন্না নোক খেদুনা লৈবা মতম চুপ্পদা লৈবনা মসিগী মমিং চৎপা হেনগদৌরিবনি।
মরূপশিং,
গুজরাত অমসুং গুজরাতকী মীয়ামগী চাউথোকচনিংঙাই ওইরবা থবক কয়া ঙসি হৌদোক্লিবা অসি ঐগীদমক্তদি য়াম্না নুংঙাইবা মীৎকুপ্নি। ঙসি অহমদবাদ ময়োল্লমগা লোয়ননা গুজরাতকী রেল কন্নেক্তিবিতীসু মতমগা চুনবা অমদি হেন্না মপাঙ্গল কনবা ওইরে। গান্ধীনগর অমসুং ৱদনগর স্তেসন অপগ্রেদ তৌবা ওইরবসু, মেহসানা-ৱরেথা লাইন হেন্না পাকথোকহন্দুনা মৈ ফংহনবা ওইরবসু, সুরেন্দ্রনগর-পীপাবাব সেক্সনবু মৈ ফংহনবা ওইরবসু, গান্ধীনগর কেপিতেল-ৱরেথা মেমুগী সর্ভিস হৌদোকপা ওইরবসু, নৎত্রগা গান্ধীনগর কেপিতেল-বরানসী সুপরফাস্ত এক্সপ্রেস হৌদোকপা ওইরবসু, খুদোংচাবা ময়াম অসিগীদমক গুজরাতকী মীয়ামগী মফমদা হরাউবা ফোঙদোকচরি। গান্ধীনগরদগী বনারস ফাওবগী ত্রেন অসি সোমনাথকী পোক্নফমগা বিশ্বানাথকী পোক্নফমগা শমজিন্নবগী অচৌবা থৌওং অমসু ওইরিবনি।
ইচিন ইনাউশিং,
২১শুবা চহিচাগী ভারতকী মথৌ তাবশিং ২০শুবা চহিচাগী মওং মতৌ ইন্দুনা ফংহনবা ঙম্লোই। মরম অসিনা রেলৱেদা অনৌবা মওং মতৌগী অওনবা পুরকপা মথৌ তাই। ঐখোয়না রেলৱেবু সর্ভিস অমগী মওংখক্তা নত্তনা এসেত অমা ওইনা শেমগৎনবা থবক হৌদোকখি। ঙসিদি মসিগী মহৈ ফংলে, ঙসিগী ভারতকী রেলৱেগী মশক-মওং হোংলক্লে। ঙসিদি ভারতকী রেলদা খুদোংচাবসু হেনগৎলে, লূ-নানবা হেল্লে, শাফবা হেল্লে অমদি য়াঙবসু হেল্লে। মচাক-মথুম মতমগা চুননা শেমগৎপা ওইরবসু নৎত্রগা মতমগা চুনবা ত্রেন ওইরবসু অসিগুম্বা মওংগী থবক কয়া ত্রেনগী খোঙজেল হেনগৎহন্নবা পায়খৎলি। তুংদা দেদিকেতেদ ফ্রৈত কোরিদোর মথৌ তৌবা হৌরকপা মতমদা ত্রেনশিংগী খোঙজেল হেন্না য়াঙখৎলক্লগনি। তেজস অমসুং বন্দে ভারতনচিংবা মতমগা চুনবা ত্রেনশিংনা ঐখোয়গী তালিশিংদা চেনবা হৌরক্লবনি। ঙসিদি হায়রিবা ত্রেনশিং অসিনা খোঙচৎলোয়শিংবু অনৌবা অমদি তোপ তোপ্পা মহাউ অমা পীরি। বিস্তাদোম কোচশিংগী ভিদিওশিংসু অদোম্না সোসিএল মিদিয়াদা শোয়দনা উবিরম্লগনি।
স্তেচু ওফ য়ুনিতী য়েংলুরবশিংনা মদুগী কান্নবসু ফংবিরম্লগনি। হায়রিবা কোচ অসিনা নুংঙাইবা অমদি ইথিল পুবা খোঙচৎপু অনৌবা থাক অমদা পুখৎলি। ত্রেনদা চৎলিবশিংনা ঐখোয়গী ত্রেন, ঐখোয়গী প্লেতফোর্ম অমদি ঐখোয়গী ত্রেক হান্নদগী লূ-নানবা হেল্লে হায়না পুক্নিংদা শোয়দনা ফাওবিরমগনি। ফীভমসি য়ৌরকপদা কোচশিংদা হাপখিবা বাইও-তোইলেত লাখ ২ হেনবদুগী চাউরবা থৌদাং য়াওরি।
মতৌ অসুম্না, ঙসিদি লৈবাক পুম্বদা লৈরিবা মরুওইবা রেলৱে স্তেসনশিংসু মতমগা চুননা শেমগৎলি। তিয়র ২ অমসুং তিয়র ৩ ময়োল্লমশিংগী রেলৱে স্তেসনশিংদসু ৱাই-ফাইগী কান্নবা ফংহনবা হৌরে। শাফবগী মীৎয়েঙদা য়েংলগসুব্রোদ গেজতা মী পান্নদবা রেলৱে ক্রোসিং অমত্তা লৈহনদ্রে। অকিবা ফংলবা খুদোংথিবা থৌদোকশিং অমসুং মওং মরিল নাইদবগী ৱাকৎ ময়াম অমা মিদিয়াদা য়াওরম্বা ভারত রেলৱে ঙসিদি অফ-নুংঙাইগী পাউ কয়া পুদুনা লাক্লি। ঙসিদি ভারত রেলৱে মালেমগী মতমগা চুনবা অমদি অচৌবা প্রোজেক্তশিংগী মরক্তা মফম কনবা ঙম্লে। ঙসি ভারতকী রেলদা লৈরম্বা মীৎয়েঙ অমসুং ৱাখল্লোন অনিমক হোংখ্রে। ঙসিদি প্রোজেক্ত অসিমকসু ভারতকী রেলগী অনৌবা শক্লোন অসিগী মতৌ অমনি হায়না ঐনা চাউথোকচবগা লোয়ননা হায়রি।
মরূপশিং,
রেলৱেনা লৈবাক্কী কাচিন কোয়া শিনবা থুংনা য়ৌবা হায়বসি ঐগী অপামবনি, মসিগীদমক্তা রেলৱেগী হোরাইজন্তেল এক্সপান্সন মথৌ তাই। মসিগা লোয়ননা রেলৱেদা কেপাসিতী বিল্দিং, রিসোর্স বিল্দিং, অনৌবা তেক্নোলোজী অমসুং হেন্না ফবা সর্ভিসশিংগীদমক ভর্তিকেল এক্সপান্সনসু চপ মান্ননা মথৌ তাই। হেন্না ফবা ত্রেক, মতমগা চুনবা রেলৱে স্তেসন, রেল ত্রেক্কী মথক্তা মশক নাইরবা হোতেলনচিংবা লৈরবা গান্ধীনগর রেলৱে স্তেসনগী ফীভম অসি ভারত রেলৱেগী মশক থোকপা অহোংবা অমগী অহৌবনি। রেলদা চৎপা মীচম মীয়ামসু এয়র্পোর্তকুম্না খুদোংচাবা ফংগদবা, নুপী অমসুং অপীকপা অঙাংশিংগী মরুওইনা মথৌ তাবশিং য়েংলগা মখোয়গীদমক্তা খুদোংচাবা নীংথিনা ফংহনগদবা মতমগা চুনবা অমদি খুদোংচাবা কয়া য়াওবা স্তেসন ঙসি লৈবাকসিনা, গান্ধীনগরনা ফংলে।
মরূপশিং,
গান্ধীনগরগী অনৌবা রেলৱে স্তেসন লৈবাক্কী মচাক-মথুমগী মতাঙদা লৈরিবা মীৎয়েংগী অওনববু মাঙদা থম্লগা শেমগৎখিবনি। মতম শাংনা ভারত্তা মচাক-মথুমগী মতাঙদা কাঙলুপ নাইবা মওং লৈরম্মি। অদুগা ঐনা ময়ামগী মফমদা হায়জনিংবদি, গুজরাতকী মীয়ামদি নীংথিনা খঙলিবদুনি, ঐনা গুজরাতকী থৌগল তৌনবগী তাঞ্জা ফংখিবা মতমদা ঐখোয়না চাংয়েং অমা তৌখি। ঐখোয়গী বস স্তেসনশিং মতমগা চুনবা ওইহন্নবা থবক পায়খৎখি। পব্লিক-প্রাইভেত পার্ত্নরসিপ মোদেলদা থবক তৌখি। মমাঙদা লৈরম্বা বস স্তেসনশিংগী ফীভম য়েংলগা ঙসিদি ভারতকী বস স্তেসনশিং মতমগা চুনবা ওল্লে। এয়রপোর্ততা ফংবা খুদোংচাবশিং বস স্তেসনদা ফংবা হৌরক্লে।
অদুগা ঐনা দিল্লীদা য়ৌরবা মতমদা ঐগী ওফিসরশিং, রেলৱেগী থৌ পুবশিং গুজরাতকী বস স্তেসনশিং য়েংননবা থাখি। অদুগা ঐনা মখোয়গী ঐখোয়গী রেলৱে স্তেসনশিং মতৌ অসুম্না শেমগৎফম থোকই হায়বা ৱাফম থমখি। লম শীজিন্নবদা মওং চুম্না শীজিন্ননবা ৱাফম ওইরবসু, রেলৱে স্তেসনশিংদা অচৌবা শেন্মিৎলোনগী থৌওং ওইরবসু, রেলৱেবু ত্রেন থাদোক থাজিনগী মফমখক নত্তনা শেন্মিৎলোনগী থৌওংগী হৌরকফম অমা ওইহনবা য়াই হায়বা ৱাফম থমখি। এয়রপোর্ততা চাউখৎপা পুরকপগুম, গুজরাতকী বস স্তেসনশিংদা চাউখৎপা পুরকপগুম, ঐখোয়না রেলৱে স্তেসনশিংসু পব্লিক-প্রাইভেত পার্ত্নরসিপ মোদেলগী মখাদা চাউখৎ মায়কৈদা পুরক্নবা থবক পায়খৎখি। ঙসিদি গান্ধীনগরনা মদুগী অহানবা খোঙথাঙ ওইরে। মীয়ামদা খুদোংচাবা ফংহনবগী মহুত্তা মীওই খরগী, ইনাক খুনবা মীওই খরখক্কী ওইনা শেমগৎপদি কান্নদবা ৱাফম্নি। খুন্নাইগী মীওই কাঙলুপ খুদিংমক্তা অসিগুম্বা খুদোংচাবশিং অসি ফংহনবা মথৌ তাই।
মরূপশিং,
গান্ধীনগরগী মতমগা চুনবা রেলৱে স্তেসন অসি রেলৱেগী মচাক মথুমশিং মপুং ফানা শীজিন্নদুনা মফমসিবু শেন্মিৎলোনগী মকোন অমা ওইনা শেমগৎপসু য়াই হায়বা ৱাফমগী অচৌবা খুদম অমসু ওইরে। মতমগা চুনবা তেক্নোলোজী শীজিন্নদুনা ত্রেক্কী মথক্তা রেল চেনবদি উরগা মদুগী ইথিলদি ফাওহনদবা হোতেল অমা শারিবসিনি। মফমদি অকক্নবনি অদুবু মদুগী শীজিন্নফম শরুক অনি হেনগৎহনবনি। খুদোংচাবসু ফজনা ফংলে অদুগা লমকোয়বশিংগী অমদি লল্লোন-ইতিক্কীসু অফবা মফম ওইরে। রেল চেল্লিবা মফমদুদগী হেন্না ফবা মফম কদাইদা লৈরমগনি।
রেলৱে স্তেসন অসিদগী মহাত্মা মন্দিরগী মশক উরে, দান্দি কুতীর উরে, মদুসু মপুং ফানা উরিবনি। দান্দি কুতীর ম্যুজিয়মদা লাকপা মীয়াম নৎত্রগা ভাইব্রেন্ত গুজরাত সম্মিত্তা লাকপা মীয়াম্না মফমসিবু উবা মতমদা মফমসি তুরিস্ত স্পোত অমা ওইগদৌরিবনি। ঙসি মহাত্মা মন্দিরগী মনাক্তা রেলৱেবু নৌনা শেমগৎলিবা অসিনা মরম ওইরগা মহাত্ম মন্দিরগী মমিংসু শরুক কয়া হেন্না চৎহল্লগনি। হৌজিক্তি মীয়াম্না কন্ফরেন্স মচা মসু তৌবদসু হোতেল অসি শীজিন্নরগনি, মহাত্ম মন্দিরসু শীজিন্নরগনি। হায়বদি চহি চুপ্পা মখল মথেল কয়াগী থৌরমশিং পাঙথোক্নবগী খুদোংচাবা মফমসিদা ফংলগনি। অদুগা এয়রপোর্তসু মফমসিদগী মিনত ২০ খক্তগী অরাপ্পদা লৈবনি, মসিনা মরম ওইরগা লৈবাক কয়াগী মীয়াম্না মফমসিদা কয়া য়াম্না লাক্কদগে হায়বদু অদোম খনবিয়ু।
ইচিন ইনাউশিং,
লৈবাকসিদা লৈরিবা চাউরবা রেলৱে নেতৱর্ক, য়াম্লবা মচাক মথুমশিং অসিদা মতৌ অসুম্না শেমগৎপা য়াবগী ওইথোকপা কয়া য়াম্না ফুমদুনা লৈরমগদগে হায়বা অদোমসু খনবিয়ু। মরূপশিং, ভারতকুম্পা অচৌবা লৈবাক অমদা রেলৱেগী থৌদাং য়াম্না চাউই। রেলৱেনা চাউখৎপগী অমদি খুদোংচাবা কয়াগী তুংনফম ওইরি। হৌখিবা চহি খরসিদা কন্না হোৎনবদগী অৱাং-নোংপোক স্তেতশিংগী কোনুংশিংদা অহানবা ওইনা রেল য়ৌবা ঙম্লে, অদুগা য়াম্না থুনা শ্রীনগরসু কন্যাকুমারীগা রেলনা শম্নহল্লগনি। ঙসিদি ৱদনগরসু অসুম্না পাকথোক চাউথোকপা অসিগী শরুক ওইরে। ঐগীদমক্তদি ৱদনগর স্তেসনগা নীংশিংবগী পন্দুপ কয়া লোয়নদুনা লৈ। অনৌবা স্তেসন অসি তশেংনমক য়েংবদা পুক্নিং হুবা ওইরে। অনৌবা ব্রোদগেজ লাইন অসি শেমবদগী ৱদনগর-মোতেরা-পাতন হেরিতেজ সর্কিত হৌজিক্তি হেন্না ফবা রেল সর্ভিসনা শম্নহল্লে। মসিগা অহমদবাদ-জয়পুর-দিল্লী মেন লাইনগা হকথেংননা শম্নরে। লাইন অসি মথৌ তৌবা হৌরকপদগী মসিনা লমদম অসিদা খুদোংচাবা পীবগা লোয়ন-লোয়ননা থবক পীমা অমদি মশান মশাবু থবক পীজবগী অনৌবা তাঞ্জা কয়া অমসু ফংহল্লে।
মরূপশিং,
মহসানা-বরেথা লাইই অসিনা ধরোহরদগী শম্নহল্লিবসিনা সুরেন্দ্রনগর-পীপাবাব লাইনদা মৈ ফংহনবনা ঐখোয়বু ভারত রেলৱেগী তুংগী পুন্সিগা শম্নহল্লি। মসি ভারত রেলৱেগী পুৱারীদা মতম য়াম্না চঙদনা লোইশিনখিবা প্রোজেক্তশিংগী মরক্তা অমনি। রেল লাইন অসি মরুওইবা পোর্ত কন্নেক্তিবিতীগী লম্বী পরিং অমা ওইবগা লোয়ন-লোয়ননা নোংচুপ থংবা দেদিকেতেদ ফ্রৈত কোরিদোরগী ফীদর লম্বী পরিং অমসু ওইরিবনি। রেল লম্বী অসিনা পীপাবাব বন্দরগাহদগী লৈবাক্কী অৱাংথংবা শরুকশিংগীদমক দবল স্তেক কন্তেনর য়াওবা পোৎ পুথোক পুশিনগী গারীশিং অপনবা লৈতনা চত্থোক চৎশিন য়াহল্লগনি।
মরুপশিং,
খোঙচৎ অমা ওইরবসু নৎত্রগা পোৎ-চৈ পুথোক পুশিনগী ওইরবসু মতম চঙদনা, শেল চঙদনা অমদি হেন্না ফবা খুদোংচাবশিং ফংহনবা হায়বসি ২১শুবা চহিচাগী ভারতকী মরুওইবা ৱাফম্নি। মরম অসিনা ঙসি লৈবাকসিনা মল্তিমোদেল কন্নেক্তিবিতীগী মায়কৈদা খোঙ থাংজিল্লি। মসিগীদমক মচা খায়বা রোদমেপ অমগীদমক থবক পায়খৎলি। ত্রান্সপোর্তকী তোঙান-তোঙানবা থৌওংশিংসু পুনশিন্নদুনা লাস্ত মাইল কন্নেক্তিবিতীনা মরোমদোম লেপচবা ভারতকী থৌরাংবু হেন্না খোঙজেল হাপকনি হায়না ঐনা থাজৈ।
মরূপশিং,
অনৌবা ভারতকী চাউখৎপগী গারী অসি লীক্লম অনিদা থোং মান্ননা চৎমিন্নরবা মতমদতা মাঙদা চৎখৎপা ঙমগনি। লীক্লম অমনা মতমগা চুনবা মচাক মথুম্নি অদুগা অতোপ্পা লীক্লমদুনা লায়রবা, লৌমী অমদি ময়ায় ওইবা থাক্কী মীওইশিংগী য়াইফ থৌরাং পায়খৎপনি। মরম অসিনা ঙসিদি ভারত্তা মথংগী মীরোলগী মচাক মথুমশিং শেমগৎ-শাগৎপদা থবক কয়া অমা পায়খৎলি, অদুগা নাকল অমরোমদনা মসিগী কান্নবা লায়রবশিংদা, লৌমীশিংদা অমদি ময়াই ওইবা থাক্কী মীওইশিংদা ফংহন্নবা থৌরাং য়াৎলি।
ইচিন ইনাউশিং,
গুজরাত অমসুং লৈবাক্কী চাউখৎ থৌরাংগী থবক ময়ামসিগী মরক্তা কোরোনাগুম্বা লাইচৎ অসিদসু পুক্নিং চঙবা তাই। হৌখিবা চহি অমা মখায়সিদা চহি ১০০সিগী ওইনা খ্বাইদগী চাউবা লাইচৎ অমনা ঐখোয় পুম্নমক্কী পুন্সিদা চৈথেং পীররি। কোরোনা লাইচৎনা মশিং য়াম্লবা মরূপ মপাং কয়া মনুং মতম চাদনা ঐখোয়গী ইরক্তগী শেত্তুনা পুখ্রে। অদুবু লৈবাক অমা ওইনা ঐখোয় লিংজেল মান্ননা মসিবু মায়োক্নরি। গুজরাতনসু কন্না হোৎনদুনা লায়না অসি পাক শন্না শন্দোরকপআ থিংলি।
হৌজিক ঐখোয়গী লীচৎ শাজৎনা, তেস্তিং, ত্রেকিং অমসুং ত্রীতমেন্ত অমদি তিকা থাদোকপগী লাইৱানা কোরোনা শন্দোরকপগী অকিববু নমথবা তাই। মরম অসিনা য়াম্না চেকশিন্না মীৎ শিংনা লৈবা মথৌ তাই। মসিগা লোয়ননা ভেক্সিনেসনগী খোঙজেল লেপ্পা নাইদনা য়াঙ্খৎহনবসু মরুওই। গুজরাতনা ভেক্সিন দোজ করোর ৩ য়ৌগদৌরে হায়বসিদা ঐ নুংঙাই। কেন্দ্র লৈঙাক্না ভেক্সিন ফংহনবগী মতাঙদা মমাঙদা হায়খিবা ৱাফমশিংনা গুজরাতকী ভেক্সিনেসন সেন্তরশিংগী মওং মতৌ শেমদোক শেনজিন তৌবদা মতেং ওইখি। ময়াম পুন্না হোৎনমিন্নবনা ভেক্সিন কাপথোকপগা মরী লৈননা থম্লিবা পান্দম ঐখোয় পুন্না ফংবা ঙমগনি হায়বা ৱাখল্লোনসিগা লোয়ননা ঐনা অমুক্কা হন্না অনৌবা প্রোজেক্তশিং অসিগীদমক ময়াম পুম্নমক্কী মফমদা হন্না হন্না নুংঙাইবা ফোঙদোকচরি।
থাগৎচরি।


text:
অল আসাম মনিপুরী স্টুদেন্টস্ ইউনিওন (আমসু) গী ২৭শুবা চহীগী মীফম লাকলিবা মার্চকী তাং ৩১ অমসুং এপ্রিলগী তাং ১ দা নুমিৎ নিনি চুপ্না কাছার জিলাগী লখিপুর সাব-দিবিজনগী মনুং চনবদা লৈরিবা বিন্নাকান্দি পার্ট-২গী সাউথ বরাক রুরেল দেভেলপমেন্ট কমপ্লেক্সতা পাঙথোক্লগনি। মাঙলমচৎতগী মহৈরোই খুন্নাই অসিগী য়াইফনবগীতা খন্দুনা লাক্লবা লূপ অসিনা ঙসি ফাওবা থৌগল কয়ামরুম পাঙথোকতুনা আমসুগী লীক্লম কায়হন্দবগা লোয়ননা ইরৈচা কয়াগী য়াথং অমদি পাউখোলশিংবু হিক্তোকপা তৌদনা ঙসিসু অদুম্মক পাঙথোকপা ঙম্নবা হোৎনরি। আসামদা খুন্দাদুনা লৈরিবা মনিপুরী মহৈরোইশিংগী মরক্তা অমত্তা ঙাইরবা মহৈরোই লূপ অসিনা ইং কুমজা ১৯৭৮ দা শাফোংলকখিবগী চহী ৪০ (নিফু) শুরকপগা লোয়ননা নুমিৎ নিনি চুপ্না পাঙথোক্কদৌরিবা থৌরম অসিদা মীয়াম্না শরুক য়াবিদুনা থৌরম অসিবু মহৈ য়ালহনবিউ হায়না আমসুগী মাইগৈদগী ফোঙদোরকলি।
লখিপুরওনলাইন গী ফেসবুক পেজ লাইক তৌবিউ।


text:
ঐহাক মিনাক্ষি-সুন্দরেশ্বর লাইশংগীদমক মমিং চৎলিবা অমদি ভগবান শিবগী য়াইফ থৌজালগী মিংখৈগা লোয়নরিবা মদুরাইদা লাকচবা অসিদা অপেনবা ফাওই।
ঙরাং লৈবাক অসিনা রিকব্লিক নুমীৎ থৌরম পাংথোকখি। অমরোমদা ঙসি মদুরাইদা ওল ইন্দিয়া ইন্সতিত্যুৎ ওফ মেদিকেল সাইন্সকী উরেপ উয়ুং তম্বা অসিদা এক ভারত শ্রেশ্থ ভারতকী ওইবা ঐখোয়গী মীৎয়েং অদু মমিং তারি।
মরূপশিং,
ঐখোয় পুম্নমক্না খংলে মদুদি দিল্লীদা এইম্সনা হেল্থ কেয়রদা মশাগী ওইবা ব্রান্দ ওইবা মমিং অমা শেমগৎলে।
মদুরাইদা শাগদৌরিবা এইম্স অসিগা লোয়ননা ঐখোয়না মসি হায়বা ঙম্লে মদুদি হেল্থ কেয়ারগী ব্রান্দ অসি হৌজিক্তি লৈবাক অসিগী কাচিন কোয়া খুদিংদা- কন্যাকুমারিদগী কাশ্মিরদগী মদুরাই ফাওবা; অমদি গৌহাতিদগী গুজরাত ফাওবা শন্দোক্লে। মদুরাইগী এইম্স অসি লুপা কোতি লিশিং অমগা চাতরুক হেন্না চংনা শারগনি। মসিনা তামিল নুদুগী মীওই খুদিংদা কানবা ফংহল্লগনি।
মরূপশিং,
মীপুম খুদিংমক মশা মউ ফহনবা অমসুং অহোংবা মমলদা লায়েংবা ঙমহন্নবা এন.দি.এ. সরকার অসিনা হেল্থ সেক্তরজা অচৌবা প্রায়োরিতী পীরি।
প্রধান মন্ত্রী স্বস্থ্যা সুরক্ষা য়োজনাগী মখাদা ভারতকী মফম খুদিংমক্তা গবর্নমেন্ত মেদিকেল কোলেজ লিংখৎপদা ঐখোয়না পুক্নিং থৌগৎলি।
ঙসি ঐহাক্না মদুরাইগী সুপর স্পিসিয়েলিতী ব্লোকশিং, তঞ্জাবুর অমসুং তিরুনেলভেলি মেদিকেল কোলেজশিং শঙ্গাবদা নুঙাইবা ফাওই।
মিসন ইনদ্রধনুশনা থবক তৌরিবা খোংজেল অমসুং স্কেল অসি প্রিবেন্তিব হেল্থকেয়ারদা অনৌবা খুদম অমা শেমগৎপনি। প্রধান মন্ত্রী মাত্রিতভা বন্দনা য়োজনা অমসুং প্রধান মন্ত্রী সুরক্ষিৎ মাত্রিতভা অভিয়ান্না সেফ প্রেগনেন্সীবু মাস মুভমেন্ত অমা ওইহল্লে।
হৌখিবা চহী মরি মখায় অসিদা অন্দর-গ্রেজুয়েৎ মেদিকেল সিৎকী মশিংসু চাদা ৩০ হেঙ্গৎখ্রে। আয়ুশ্মান ভারত হৌদোকপা অসিসু অচৌবা খোংথাং অমনি।
ঐখোয়গী লৈবাক্কীদমক য়ুনিবর্সেল হেল্থ কোবরেজ শোয়দনা ফংহনবা অসি অচেৎপা ৱাখল্লোন অমনি। আয়ুশ্মান ভারতনা হোলিস্তিকেল্লি এদ্রেস হেল্থ ইসুশিংদা ইন্তরবেন্সনশিং থুগায়বদা লম্বী অমা পীনবা হোৎনরি।
কমপ্রেহেন্সিব প্রাইমারী কেয়ার অমসুং প্রিবেন্তিব হেল্থ সর্বিসশিং ফংহন্নবা হেল্থ এন্দ ৱেলনেস সেন্তর লাখ অমা মখায় লিংখৎখ্রে।
প্রধান মন্ত্রী জন অরোগ্যা য়োজনানা হোস্পিতালাইজ তৌবদা দরকার লৈবা ইমুং কোতি ১০ হেনবদা ইমুং অমদা চহীগী ওইনা লুপা লাখ ৫ ফাওবগী ফাইনান্সিয়েল প্রোতেক্সন ফংহল্লি।
মসিনা মালেমদা খ্বাইদগী চাওবা হেল্থ ইন্সুরেন্স স্কিম ওইরি।
স্কিম অসিগী মখাদা তামিল নাদু রাজ্যগী মীওই কোতি অমগা লাখ য়াঙ্খৈ তরেৎ কোনশিল্লে তাবদা ঐহাক নুঙাইবা ফাওই।
থা অহুমগী মতমগী মনুং খক্তদা চাওরাক্না বেনিফিসরি লিশিং ৮৯ হেন্না এদমিৎ তৌখ্রে অমদি তামিল নাদুগী এদমিত তৌরবা অনাবশিংগীদমক লুপা কোতি চানি হেন্না ওথোরাইজ তৌখ্রে। ঐহাক্না মসিমসু তাবদা নুঙাইবা ফাওই মদুদি তামিল নুদুনা হৌজিক ফাওবদা হেল্থ এন্দ ৱেলনেস সেন্তর লিশিং অমা চাহুম কুন হৌদোকখ্রে।
লৈনা ঙাকথোক্নবগী খোংজংদা ঐখোয়না রাজ্য অসিদা তেক্নিকেল অমসুং ফাইনান্সিয়েলগী ওইবা তেংবাংশিং পীখ্রে। ঐখোয়গী সরকার অসিনা ২০২৫ ফাওবদা তি.বি. মুত্থৎনবা ৱারেপ লৌখ্রে। রাজ্য সরকারনা তি.বি. ফ্রী চেন্নাই ইনিসিয়েতিব পায়খৎপা অমদি রাজ্য অসিদগী ২০২৩ ফাওবদা তি.বি. মপুং ফানা মুত্থৎনবা হোৎনরি তাবদা ঐহাক নুঙাইবা ফাওই।
রিভাইজ নেস্নেল তি.বি. কন্ত্রোল প্রোগ্রামগী এস্পেক্ত পুম্নমক ইমপ্লিমেন্ত তৌনবগী মায়কৈদা মখোয়গী ৱারেপ অদুগীদমক ঐহাক্না রাজ্যবু থাগৎপা ফোংদোকচরি।
লায়না অসি থিংবদা রাজ্যনা হোৎনরিবা অদুগীদমক দরকার লৈবা মতেং পুম্নমক পীনবা ৱাশক অদুদা ভারত সরকারনা লেপ্লি হায়বা ঐহাক্না থাজবা পীরি।
ঙসি তামিল নাদুদা পোস্ত ওফিস পাসপোর্ত সেবা কেন্দ্র ১২ খুৎশিন্নবদসু ঐহাক নুঙাইবা ফাওই।
মসিগী অনৌবা খোংথাং অসি ঐখোয়গী নাগরিকশিংদা পুন্সী মহিং লায়থোকহনবা হেঙ্গৎহন্নবা অহেনবা খুদম অমনি।
ঐহাক্না অমুক হন্না থাজবা পীরি মদুদি ঐহাক্কী সরকারনা য়ুনিবর্সেল হেল্থ কোবরেজ শোয়দনা ফংহন্নবা হেল্থ কেয়ারদা ইনিসিয়েতিবিং হেঙ্গৎহন্নবা ৱাশক্লি।
জয় হিন্দ !!!!


text:
লখিপুর, কাছার, সেপ্তেম্বর ১৫, ২০২০ঃ ইমালোন কনবা খোঙজংগী শরুক অমা ওইনা মনিপুরী য়ুথস্ ফ্রোন্ত অফ্ আসাম মায়ফাগী ৭৫ শুবা ইমালোনগী কেম্পেইন ঙরাং লখিপুর সাবদিবিজনগী মনুং চনবদা মোরাগাং খুনদা লৈবা খাদিজাতুল কুবরা মাদ্রাসা তুল বন্নতকী হোলদা পাঙথোকখি। কেম্পেইন অসি আন্জুমানে উলেমা-ই মনিপুরী আসাম, আসাম মনিপুরী মুসলিম য়ুথ ফ্রোন্ত অমসুং ওল আসাম মনিপুরী মুসলিম স্টুদেন্টস্ ইউনিওন না শিল্লাংখি। প্রেসিদেন্ট ওইনা মৌলুবী জিয়াউদ্দিন, মায়ফাগী প্রেসিদেন্ট সেরাম হেরাজিৎ, আমপালগী প্রেসিদেন্ট অহোংসাবম লিলি, ইমা সনাথোই, এমদিসিগী মেম্বর জমির অহম্মদ চৌধুরী, মোরাগাং তম্বাময়ুম মৈরা পায়বীগী প্রেসিদেন্ট নেনাতোম্বী বেগম, আসাম মনিপুরী মুসলিম য়ুথ ফ্রোন্তকী ফাউন্দর প্রেসিদেন্ট রেহন উদ্দিন অহম্মদ চৌধুরী নচিংবা মীওইশিংনা প্রেসিদিয়ামগী মেম্বর ওইখি।
কেম্পেইনগী ৱাহৌদোক পীরদুনা মায়ফাগী প্রেসিদেন্ট সেরাম হেরাজিৎনা ইমালোন মান্নবা ঐখোয়না আসামদা মতম কয়াগী মমাংদগী খুন্দারকখিবনি হায়রদুনা ঙসিগী আসাম সরকারনা ঐখোয়বু মিরায়বীরকপসে তুমিন্না লৈথোকপগী মতম নত্রে ঐখোয়না ধর্মগী খেৎনবা থমদনা ইমা অমত্তগী মচানি খল্লগা ঐখোয়গী লোন আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়বগী খোল্লাউ পুন্না লাউমিন্নবগী মতম য়ৌরে হায়খি। সিরাজ উদ্দিননা কেম্পেইন অসিনা ইমালোন মান্নবা ঐখোয় পুম্নমক অমত্তা ওইনা ইমালোনবু কন্ননবা অকনবা খোল্লাউ অমা লাউমিন্নসি হায়খি। জমির অহম্মদ চৌধুরীনা হন্দক্কী ইমালোন কনবগী মতাং অসিদা ঐখোয়গী অপুনবগী পাঙ্গল থৌনা উৎপগী মতম য়ৌরে হায়রদুনা মৈতৈ পাঙল ঐখোয়সু ইমালোনগী দমক থৱায় ফাওবা কত্থোক্কনি হায়খি।
Barak Tampak ki Khomjinba Pao 15 Sep 2020
নেনাতোম্বী বেগমনা ঐখোয় পাঙল মৈরা পায়বী ইমাশিংসু তুংগী মীরোলগী দমক মায়ফানা চঙশিল্লকলিবা খোংজং খুদিংমক্তা শরুক য়াগনি হায়খি। প্রেসিদেন্ট ওইরিবা মৌলানা জিয়াউদ্দিন না আসামদা খুন্দারিবা লোন মান্নবা ঐখোয়না ঐখোয়গী ইমালোন কলহৌদ্রবদি ঐখোয়সে নোংমদি মুৎখিগনি হায়বগী মীপায়বা ফাওই অদুনা ঐখোয়না ধর্মগী খেৎনবা থমদনা আসামদা মরাচেৎনা তুংগী মীরোলগী দমক ইমালোনবু কনবিরম্বা হায়বসি ঐখোয়গী চাউরবা থৌদাংনি হায়খি। আহমেদ চৌধুরীনা মনিপুরী লোনবু নুংশিবিরিবা ইচিন ইনাউ পুম্নমকনা থৱায় হকচাং য়াওনা শৌগৎপিদুনা ঐখোয়গী লোন অসি আসাম সরকারগী এসোসিয়েত অফিসিয়েল লেঙ্গুয়েজ ওইহন্নবগী খোংজং চংশিনসি হায়খি। মীফমদা পাঙলশিংগী মরক্তগী অখঙ অহৈশিং, মৈরাপায়বীশিংগা লোয়ননা নহারোল কয়ারোমসু শরুক য়াখি। অরোইবদা পোস্তর কেম্পেইন অমসু পাঙথোকখি।


text:
ইম্ফাল, সেপ্টেম্বর ২৮ : জহরলাল নেহেরু মণিপুর ডান্স একাডেমি ইম্ফালনা শিন্দুনা নুমিৎ হুম্নি চত্থগদবা ফেষ্টিবেল অব ডান্স এন্ড মিউজিক নট সঙ্কীর্ত্তন ঙসি
ইম্ফাল, সেপ্টেম্বর ২৮ : জহরলাল নেহেরু মণিপুর ডান্স একাডেমি ইম্ফালনা শিন্দুনা নুমিৎ হুম্নি চত্থগদবা ফেষ্টিবেল অব ডান্স এন্ড মিউজিক নট সঙ্কীর্ত্তন ঙসিদগী জেএনএমডিএগী মান্ডপ্তা হৌদোকখ্রে। ফেষ্টিবেল হৌদোকপগী থৌরম অদুদা এগ্রিকালচার, ভেটরিনারি এন্ড এনিমেল হজবেন্ডরি এন্ড টুরিজমগী মিনিষ্টার ওইনা লুখোইনা চীফ গেষ্ট, ফোর্মার ডাইরেক্টর জেএনএমডিএ ইম্ফালগী নেশনেল এৱার্দি দিলিপ ময়েংবম, জেনএমডিএ ইম্ফালগী রিটেয়ার্ড প্রধান গুরু পদ্মশ্রী এস থানিল অমসুং জেএনএমদিএ ইম্ফালগী ডাইরেক্টর ইন চার্জ পি. বিলাশনা গেষ্ট অব অনার অমদি প্রেসিডেন্ট ওইনা শরুক য়াখি।
চীফ গেষ্ট ওইখিবা এগ্রিকালচার, ভেটরিনারি এন্ড এনিমেল হজবেন্দ্রি এন্ড টুরিজমগী মিনিষ্টার ও লুখোইনা হায়, জহরলাল নেহেরু মণিপুর ডান্স একাডেমি ইম্ফালনা শীন্দুনা নুমিৎ হুম্নিগী ওইবা ফেষ্টিবেল অব ডান্স এন্ড মিউজিক নট সঙ্কীর্ত্তনগী ফেষ্টিবেল পাঙথোকপসি য়াম্না অফবা খোঙথাং অমনি। ইন্দিয়াদসু কোভিদ ১৯ লাইচৎ অসি হন্থরকপদগী হৌজিক থৌরম কয়া পাঙথোক্নবা য়ারকপসি য়াম্না ফরে।
মিনিষ্টারনা মখা তানা হায়, মণিপুরগী ওইবা নাৎ চৎনবী জগোয় ঈশৈ নট সঙ্কীর্ত্তনশিং অসিনা মালেমগী মীয়ামদা শক তাক্লিবনি। ঐখোয়গী কালচার অসি ইশা ইশানা ঙাক্ত্রগদি কনানসু ঙাকপা ঙম্লোই। ইপা ইপুশিংনা চৎলম্বা লিক্লমশিং অসি ঐখোয়না ঙাক্ত্রবদি অতোপ্পনা ঙাক্নবা য়াবা নত্তে। মীতৈ অমা ওইবসি ইপা ইপুশিংনা চৎনরম্বা ফিজেৎ চাকচাশিং অদুনা মশক তাক্লিবনি।
ইপা ইপুশিংনা থম্বীরম্লবা মমল য়াম্লবা নট সঙ্কীর্ত্তন আমদি জগোয় ঈশৈ অসি তুংগী মীরোল লোয়ননা হৌজিক লৈরিবা মীরোলনা নিংথিনা ঙাক্না থমসি। অহল লমনশিংনা তাকপীরম্বা কয়াশিং অদু পুক্কৈ অমা ওইনা থমসি। ঐখোয়গী ফিজেৎ চাকচেৎনসু মণিপুরগী মীতৈ অমনি হায়নসু মশক তাক্লিবনি।
মণিপুর গভর্ণমেন্টগী মায়কৈদগীসু মণিপুরগী নাৎ চৎনবী জগোয় ঈশৈ নট সঙ্কীর্ত্তন চাওখৎহন্নবা অঙম্বা মতেং তৌদুনা য়োকখৎনবা হোৎনগনি। মণিপুরগী হৌরক্লিবা নহাশিংগী য়াইফনবা থবক থৌরম কয়া অমা গভর্ণমেন্ট অসিনা পায়খৎলক্লি। মণিপুরদা নহা ওইরিবা মীওই কয়া অমা মতিং মথৌনা লৈবা মীংচৎ ফুরকপা মীওই কয়া অমা লৈরকপা হায়বসি ঐখোয় পুম্নমক্কী চাওথোকচনিংঙাইনি হায়না ফোঙদোকখি।
ফেষ্টিবেলগী অহৌবা নুমিৎতা জেএনএমডিএ ইম্ফালগী ষ্টুডেন্টশিংগী নট সঙ্কীর্ত্তন (ঈশৈ), খুরাই থাংজম লৈকাইগী প্রাচ্য নট সঙ্কীর্ত্তন সমাজগী নট সঙ্কীর্ত্তন মীয়ামদা উৎখি। নীনী চনবা নুমিৎতা নম্বোল ফোইজিংগী পাব্লিক ঠিয়েটার আটির্ষ্ট এসোসিয়েশনগী নট সঙ্কীর্ত্তন, মোইরাং থোইয়া লৈকাই ইন্দ্রকলা ভবনগী নট সঙ্কীর্ত্তন লোয়ননা অরোইবা নুমিৎতা য়াইস্কুল জনমস্থানগীদ নট সঙ্কীর্ত্তন অমদি ক্বাকৈথৈল ঙানপ্পী থোংগী গুরু গোলাপী নট সঙ্কীর্ত্তন একাডেমিগী নট সঙ্কীর্ত্তন মীয়ামদা উৎকদৌরি।
সোর্স: সঙাই এক্সপ্রেস


text:
শেল-থুম মন্ত্রালয়
রাজ্য ১১না ২০২১-২২গী ক্যু-১গী পীখিবা কেপিতেল এক্সপেন্দিচরগী তার্গেৎ য়ৌবা ঙমখ্রে
অহেনবা লুপা করোর ১৫,৭২১ মোবিলাইজ তৌনবগী অয়াবা ফংখ্রে
Posted On:
14 SEP 2021 11:04AM by PIB Imphal
শেল-থুম মন্ত্রালয়না ২০২১-২২গী অহানবা ক্বাতরদা পীখিবা কেপিতেল এক্সপেন্দিচরগী তার্গেৎ রাজ্য ১১, মমিং ওইনা পল্লবদা অন্ধ্র প্রদেশ, বিহার, ছত্তিসগর, হরিয়ানা, কেরেলা, মধ্য প্রদেশ, মনিপুর, মেঘালয়, নাগালেন্দ, রাজস্থান অমসুং উত্তরাখন্দনা য়ৌবা ঙমখ্রে। ইনসেন্তিবকী ওইনা রাজ্যশিং অসিদা এক্সপেন্দিচর বিভাগনা লুপা করোর ১৫,৭২১গী অহেনবা শেনফম পুবগী অয়াবা পীখ্রে। এদিস্নেল ওপন মার্কেৎ বোরোৱিংগী অয়াবা পীবা অসি মখোয়গী গ্রোস স্তেৎ দোমেস্তিক প্রদক্ত (জি.এস.দি.পি.)গী চাদা ০.২৫কা মান্নৈ। অহেনবা ফাইনান্সিএল রিসোর্সশিং ফংবা অসিনা রাজ্যশিং অসিনা মখোয়গী কেপিতেল এক্সপেন্দিচর হেনগৎহনবদা মতেং পাংগনি। রাজ্য-রাজ্যগী ওইনা অয়াবা পীখ্রবা অহেনবা বোরোৱিংগী শেনফম অসি এনক্লোস তৌরি।
কেপিতেল এক্সপেন্দিচরগী মল্তিপ্লায়র ইফেক্ত লৈ, শেন্মীৎলোনগী তুংলমচৎকী প্রদক্তিব কেপাসিতী হেনগৎহনখি অমসুং শেন্মীৎলোন চাউখৎহন্নবা অৱাংবা রেৎ ফংহল্লি। মসিগী মতুং তাবা ওইনা, ইং কুমজা ২০২১-২২গীদমক রাজ্যশিংগী জি.এস.দি.পি.গী ৪%গী নেত বোরোৱিং সিলিং (এন.বি.সি.)গী মনুংদা, জি.এ.দি.পি.গী চাদা ০.৫০ অসি ইং কুমজা ২০২১-২২গী মনুংদা রাজ্যশিংনা ইনক্রিমেন্তেল কেপিতেল এক্সপেন্দিচরগীদমক শীজিন্ননবা ইয়রমার্ক তৌদুনা থমখি। ইনক্রিমেন্তেল বোরোৱিংগীদমক ক্বালিফাই তৌনবা রাজ্য অমমমগীদমক ইনক্রিমেন্তেল কেপিতেল এক্সপেন্দিচরগীদমক থম্লিবা পান্দম অসি এক্সপেন্দিচর বিভাগনা লেপখি।
ইনক্রিমেন্তেল বোরোৱিংগীদমক ইলিজিবল ওইনবা রাজ্যশিংনা ২০২১-২২গী অহানবা ক্বাতরগী লোইরকপদা ২০২১-২২গীদমক থমখিবা তার্গেৎকী য়ামদ্রবদা চাদা ১৫ ফংনবা , অনিশুবা ক্বাতর লোইরকপদা চাদা ৪৫, অহুমশুবা ক্বাতর লোইরকপাদা চাদা ৭০ অমসুং ২০২২গী মার্চ ৩১ ফাওবদা চাদা ১০০ ফংনবা হোৎনবা মথৌ তাই।
রাজ্যশিংগী কেপিতেল এক্সপেন্দিচরগী মথংগী রিভ্যুঅসি ২০২১গী দিসেম্বরদা এক্সপেন্দিচর বিভাগনা পাঙথোক্কনি। হন্দক্কী তাঙ্কক অসিদা ২০২১গী সেপ্তেম্বর ৩০ ফাওবদা রাজ্যশিংনা য়ৌবা ঙমখিবা কেপিতেল এক্সপেন্দিচর এসেস তৌগনি। ইং কুমজা ২০২১-২২গী অহানবা অহুমশুবা ক্বাতরশিংগী মনুংদা রাজ্যমা শীজিন্নখিবা কেপিতেল এক্সপেন্দিচরদা য়ুম্ফম ওইরগা ২০২২গী মার্চ থাদা অহুমশুবা রিভ্যু পাঙথোক্কনি। জি.এস.দি.পি.গী চাদা ০.৫০গী কেপিতেল এক্সপেন্দিচর-লিঙ্ক বোরোৱিং সিলিং অসি ২০২১গী সেপ্তেম্বর ৩০ ফাওবদা য়ামদ্রবদা চাদা ৪৫ নত্ত্রগা ২০২১গী দিসেম্বর ৩১ ফাওবদা চাদা ৭০গী তার্গেৎকী তশেংনা কেপিতেল এক্সপেন্দিচর য়ৌবা ঙম্বা রাজ্যশিংদা অয়াবা পীগনি।
২০২২গী জুন থাদা রাজ্যশিংগী তশেংবা কেপিতেল এক্সপেন্দিচর অদুগী অরোইবা রিভ্যু অমা পাঙথোক্কনি। ইং কুমজা ২০২১-২২গী তার্গেৎ থমখিবা কেপিতেল এক্সপেন্দিচরগা লোইননা চাংদম্নবদা রাজ্যনা ইং কুমজা ২০২১-২২গী তশেংবা কেপিতেল এক্সপেন্দিচরদা শোর্তফোল/দিফিসিয়েন্সী লৈরবদি মদু ইং কুমজা ২০২২-২০২৩গী রাজ্যগী বোরোৱিং সিলিংদগী এদজস্ত তৌগনি।
অহেনবা বোরোৱিংগী অয়াবা পীখিবা রাজ্য-রাজ্যগী ওইনা লৈরিবা শেনফম মখাদা পীরি:
****
(Release ID: 1754887)
Visitor Counter : 63


text:
অইবগী ৱাখন্দদি, মহাকপু অথৌবা অমগী মিংথোন পীখিবসি ‘মহাক্না মার্চকী তাং ২৪গী অয়ুকতা মণিপুর অমসুং বৃটিশ কোনুংদা কাপ্নরে হায়বা পাউ হেক ফংবগা মমালৈবাক্কী ল
অইবগী ৱাখন্দদি, মহাকপু অথৌবা অমগী মিংথোন পীখিবসি ‘মহাক্না মার্চকী তাং ২৪গী অয়ুকতা মণিপুর অমসুং বৃটিশ কোনুংদা কাপ্নরে হায়বা পাউ হেক ফংবগা মমালৈবাক্কী লান য়াওরুনবা কিঃমিৎ ১৬ মখোঙনা তা অশাংবা অমা পায়দুনা লাকখিবসিনি।’
মমালৈবাক নুংশিদবা মীওই মালেমদা লৈরম্লোই। অদুবু, মমালৈবাক্কী দমক্তা মথৱায় কত্থোকপা ঙম্বা মীগী মশিংদি খরা তাংঙি। অদুগুম্বা অতাংবা মীওইলক্তা, ইম্ফালদগী খা-রোমদা কিঃ মিঃ ১৬ রোম লাপ্পা কাংঙমোং খুঙ্গংদা লৈবা শ্রী পুখ্রম্বম চাওবগী মপারী ফিঙাং হায়নসু খঙনবা, পুখ্রম্বা কাজাওসু অমনি। পুখ্রম্বা কাজাও মতম অদুদা জমান্দার ওইরম্মী। মশাগী চহী ৩৫ শুরকপা মতমনি। মহারাজ সুরচন্দ্রগী মায়োক্তা স্না বোরাচাওবনা ফম্বালগী হৌবা লালহৌদা শরুক য়ারুবগীদমক মহাক কৈশুম শংদা চহী মঙা রোম লৈখি। ইং ১৮৯০, সেপ্টেম্বরগী লালহৌদা মহারাজ সুরচন্দ্রনা চেনখ্রবদা অমসুং যুবরাজ টিকেন্দ্রজিৎকী অচানবা অমা ওইরকখি।
পুখ্রম্বা কাজাওনা মমালৈবাক্কী দমক্তা মথৱায় কৎখিবসি ইং ১৮৯১, মে থাগী তাং ২৫, নিংথৌকাবা নুমিৎকী অয়ুক পুং ৭ তাবদনি। হায়রিবা পুংফম অসিদা মহাকপু কংলা লানবনগী মমাংদা মঙক্তা থৌরী থুদুনা হাৎখিবনি।
মহাকপু শিবগী চৈরাক পীখিবগী মরমদি মতমদুদা মণিপুরদা বৃটিশকী পোলিটিকেল এজেন্ট ওইনা লৈরম্বা মিঃ গ্রীমউডপু তানা থিন্দুনা হাৎলুবগীনি। মতাংসিদা নীংশিংবা য়াবদি, ইং ১৮৯০ গী সেপ্টেম্বর ২১ দা, নিংথৌ মচা মশেন মরক্তা ফম্বাল মুন্নবগী থোকখিবা লালহৌ অদুনা মতমদুদা নিংথৌ ওইরম্বা সুরচন্দ্রনা মণিপুর থাদোক্তুনা চৎখ্রগা কলকাতাদা আসামগী চীফ কমিশনারদা মহাক্কী মনাওশিংনা মুনবিখ্রবা মহাক্কী নিংথৌফম অদু হঞ্জিনহনবীয়ু হায়দুনা ৱাকৎখি। ৱাকৎ অদুগী খুদোংচাবা লৌরগা বৃটিশ গভর্ণমেন্ট অব ইন্দিয়ানা যুবরাজ টিকেন্দ্রজিৎপু উপায় অমা নত্রগা অমা তৌদুনা ফারগা মণিপুরগী ৱাংমদা থাদোকখিবনা আসামগী চীফ কমিশনার মিঃ কুইন্টনবু সিফাই ৪০০ গা লোয়ননা মণিপুরদা থারকখি।
মিঃ কুইন্টনা মার্চকী তাং ২২ গী অয়ুক পুং ১০ তাবদা ইম্ফালদা থুংলখি। হেক থুংলবগা বৃটিশ রেসিডেন্সিদা দরবার অমা তৌদুনা যুবরাজবু ফানবা হোৎনবা মায় পাক্তবদগী, মতমদুদা নিংথৌ ওইরবা মহারাজ কুলচন্দ্রদা যুবরাজবু শিন্নৌ হায়না বৃটিশ সরকারগী ৱাফম অদু ফোঙদোক্লম্মী। মদুসু য়াদ্রবদা, মার্চকী তাং ২৪গী অয়ুক অঙনবদা বৃটিশ সিফাই চনি রোমনা যুবরাজকোন্দা যুবরাজবু ফানবা লান্দাখি।
অরোন-অথুপকী লানদা অদুদা মৈতৈগী মাইকৈদা মীচম ১০০ রোম শিখি। মখোয়শিং অদুগী মনুংদা নুপী-অঙাং, ব্রাহ্মননচিংবা কয়া য়াওখি। পুখ্রনবা তঙ্কো, খুম্বোং সুবিদার, লৈশাং জমান্দার অমসুং অথোকপম দেৱান য়াওনা কংলাগী নোংচুপ থংবা স্নাথোঙ শঙবা মখোয় তরা মাথোয় শিখি। অদুবু নুমিৎ য়ূংলকপদগী মৈতৈনা লানদু মথক থংলক্তুনা বৃটিশ সিফাইশিংবু মায়থিবা পীখি। উপায় লৈত্রবা বৃটিশনা লান লেপ্পগী বেঙ্গুন খোংদুনা ৱারী শান্নবদা খঙহল্লকখি। অসুম তৌদুনা, মিঃ কুইন্টননা লুচিংদনা অফিসার মঙাগা বেঙ্গুন খোংবা অমগা পুন্না মখোয় ৬ কংলাদা দরবার তৌনবা লাকখি। অদুম ওইনমক, দরবার অদুদা য়ানবা অমতা পুরকপা ঙমখিদে মরমদি যুবরাজ টিকেন্দ্রজিৎনা বৃটিশশিংগী খুৎলাই পুম্নমক মৈতৈদা শিন্নৌ হায়বা অদু মিঃ কুইন্টননা য়ারমদে। মরম অদুনা দরবার অদু খাঙতপ্তা লোইশিনখি। দরবার লোইদুনা বৃটিশ অফিসারশিং অদু হন্নবা থোরকপদা, খোইশাওনরবা মীয়াম্না হুপচিল্লক্তুনা অফিসারশিংদু ফুচৈবা হৌরকখি। তাঞ্জা অদুদনি পুখ্রম্বা কাজাওনা মিঃ গ্রীমউডপু তানা থিল্লুরিবসি। মদুগীদমক, মহাকপু ফারবা তুংদা মেজর মেক্সওয়েলনা মে থাগী তাং ১৯ দা ৱায়েন চত্থদুনা মিঃ গ্রীমউড হাৎপগী মরাল শিদুনা শিবগী দন্ডি পীখিবনি।
ৱাফমদি-পুখ্রম্বা কাজাওবু ঐখোয়না অথৌবা অমা ওইনা ইরাৎলিবগী মরম অসি মুন্না খঙবা অমা চংই। মিঃ গ্রীমউডপু তানা থিন্দুনা হাৎপগীদমক মহাকপু অথৌবা ওইরিবরা? মতাং অসিদা হায়জনিংবদি, নুমিৎ অদুদা কংলাদা তিল্লম্বা অমসুং বৃটিশ অফিসারশিং তম্না হোৎচিল্লকখিবা পুম্নমক মখোয়গী মরী-মতাশিং নত্রগা ইমুং-মনুংগী মীওইংশিং হাৎখিবগী অশাওবনা লুতোন্দা মৈ হৌরবা প্রজাশিংনি। অদুনা, পুখ্রম্বা কাজাওনা তৌরিবদুমক কাজাওনা য়াওরমদ্রবসু অতৈ মৈতৈ খুদিংমক্না তৌরমগনি খল্লি।
অদুনা মিঃ গ্রীমউডপু তানা থিনবগীদমক মাঙোন্দা অথৌবা হায়না মিংথোন পীখিবা ওইরোই খল্লি।
অইবগী ৱাখন্দদি, মহাকপু অথৌবা অমগী মিংথোন পীখিবসি ‘মহাক্না মার্চকী তাং ২৪গী অয়ুকতা মণিপুর অমসুং বৃটিশ কোনুংদা কাপ্নরে হায়বা পাউ হেক ফংবগা মমালৈবাক্কী লান য়াওরুনবা কিঃমিৎ ১৬ মখোঙনা তা অশাংবা অমা পায়দুনা লাকখিবসিনি।’ মহাক নুমিদাংৱাইরমদা কোনুং য়ৌরক্তুনা কংলাগী খা-থংবা স্নাথোঙদা চঙলক্তুনা দরবার তৌফমদা লাকখিবনি। মহাক্না লাকখিবদু মহাকপু লান য়াওরুরাও হায়না নিংথৌনা লাকউ কৌরকপসু নত্তে, মনা পীগে লাকউ কৌরকপসু নত্তে। মমা লৈবাক্তা য়েক্নবনা লান্দারক্লে অদু ওইরবদি মমা লৈবাক কনদবা য়াদে, লান য়াওফম থোকই হায়দুনা মশানা খঙনা, হৌনবা নাইদনা কোনুং তম্না লাকখিবনি। মহাক্কী সিগুম্বা থৌনা অমসুং ৱাখল্লোন অসি হৌজিক্কী মীরোন্না চেনবা ঙম্লবদি ইমা লৈবাক কনানসু লাকচবা ঙম্লোই। অতোপ্পা লৈবাকশিংগী মমাং থাদুনা চৎপা ঙমগনি।
কর্টেসি: মরূপ


text:
লখিপুরওনলাইন দিজিতেল দেস্কঃ আসাম কেবিনেত মীফমনা মরুওইবা ৱাফম কয়ামরুম খন্ন…
লখিপুরওনলাইন দিজিতেল দেস্কঃ আসাম পাৱার দিস্ট্রিবুউসন কম্পনি লিমিতেদ এপিদিস…
লখিপুরওনলাইন দিজিতেল দেস্কঃ সিবিএসই গী ক্লাস তুৱেলবকী ফোরমুলা বেজ ইভালুয়েস…
লখিপুরওনলাইন দিজিতেল দেস্কঃ তোনিংখোকনা কোরোনাভাইরাস ঙাকথোকপদা মতেং পীবগী …
লখিপুর ওনলাইন দিজিতেল দেস্কঃ করিমগঞ্জ জিলাদা দ্রোন শিজিন্নদুনা সেনিতাইজ ত…
লখিপুরওনলাইন নিউজ দেস্কঃ - আসাম ইউনিভার্সিতিনা জুনগী তাং ৪ দা থোকখিবা চেরো…
লখিপুরওনলাইন নিউজ দেস্কঃ- আসাম লৈঙাকনা অনৌবা এসওপি পুথোকখ্রে। অনৌবা চৎন পথ…


text:
লমকোইনিঙাই ওইবা
দে টুরদগী হৌরগা ফজনা প্লান তৌরবা টুর প্রোগ্রাম কয়া তোঙান তোঙানবা টুর ওপরেটরশিংনা ষ্টেট অসিদা শিল লাঙলি।
থোইদোকনা খঙনরবা টুর ওপরেটর খরদি
- ক্লাসিক টুরস এণ্ড ট্রেভেলস, নোর্থ এ.ও.সি, ইম্ফাল ৱেষ্ট, ফোন: +৯১-৮১৩১৯৮০৪২০/ ০৩৮৫-২৪৪৩৯৬৯, ইমেল: travels[at]theclassichotel[dot]in
- কেবি এ-টরপ্রাইজেস, মোবাইল.: ৯৮৬২০২৮৬৫৬, ইমেল: kbentp[at]gmail[dot]com
- সিজা টুরস এণ্ড ট্রেভেলস, মেইতেই লাংগোল, ল্ম্ফেলপাত্, ইম্ফাল – ৭৯৫০০৪, মণিপুর, মোবাইল.: ৯৪০২৬৯৯৬৯৯, ইমেল: shijatoursandtravels[at]gmail[dot]com
- সবেন সিষ্টর হোলিদেজ, এম জি এভিনুইএ, ইম্ফাল -৭৯৫০০১, মণিপুর, ফোন: ০৩৮৫-২৪৪৩৯৭৭, মোবাইল: ৯৪৩৫১৪৮১৮০/৯৭৭৪৩৫১৯৫৩


text:
ভোটর লিস্টা করিগুম্বা মীওই অদুগী মমিং য়াওরগদি, এন আর সি দা মমিং য়াওরক্ত্রবসু মহাক অদু ভোট থাদবগী অয়াবা পীগদৌরি। মীখল কমিসননা হৌখিবা ইরাই নুমিত্তা ৱাফম অসিগী মতাংদা ৱারেপ লৌখিবনি । এন আর সি দা মিং য়াওরক্তবা হায়বসি ডি ভোতর নত্তে। মরম অদুনা মীখলগী কমিসননা এন আর সিদা মিং য়াওরক্তবা মীওইশিংগা ডি ভোতরশিংগা য়াম্না খেন্নৈ হায়না ফোঙদোকলি। ফোরেনর্স ট্রাইবুনেলনা এন আর সি দগী খৎথহৌরবা কনাগুম্বা মীওই অমবু মীরৈবাক মচানি হায়না প্রমাণ পুথোকত্রিফাওবা মীওই অদু ভোট থাদবগী অথিংবা লৈরোই হায়রি।
এন আর সি দা মমিং য়াওরক্তবা মীওইশিং অমুক হন্না হায়জ-চে থানবগী খুদোং চাবা পিরদুনা আসাম সরকারনা রাজ্যগী জিলা ৩৩ দা অহেনবা ফোরেনর্স ট্রাইবুনেল ২০০ থম্বগী অয়াবা পীরে। হান্না লৈরম্বা ফোরেনর্স ট্রাইবুনেল ১০০ গী মথক্তা ২০০ হাপচিন্দুনা হৌজিক রাজ্য অসিগী অপুনবা ফোরেনর্স ট্রাইবুনেল মশিং ৩০০ শুরে। মসিগী মনুংদা কামরূপ মেট্রো অমসুং নগাঁওদা ১৫, হোজাইদা ১১, দরং দা ১০, কাছার অমসুং তিনসুকীয়াদা ৯/৯ , করিমগঞ্জ, কামরূপ, মরিগাঁও অমসুং শোণিতপুর জিলাদা ৮ তৌদুনা ফোরেনর্স ট্রাইবুনেল শেমগৎলে। এন আর সি দা মীং য়াওরক্তবা মীওইশিংনা মরি লৈনবা দিসি খুৎথাংদগী নোটিস ফংলবা মতুংদা হায়রিবা ফোরেনর্স ট্রাইবুনেলশিং অসিদা হায়জ-চে থাগদবনি হায়রি। নৌনা শেমগৎলিবা ফোরেনর্স ট্রাইবুনেলশিং অসিগী দমক থবক্তগী পোৎথারবা বুরোক্রেট অমসুং সিভিল সারভেন্টস্ য়াওনা প্রেকসিটিং লোয়ার না শাবা অনৌবা মেম্বর ২২১ এপোইন্ট তৌখ্রে।
পনবা য়াই, হৌখিবা আগস্টকী তাং ৩১, ২০১৯ দা ফোঙখিবা ফাইনেল এন আর সি
দা মীওই ৩,১১,২২,০০৪ গী মীং য়াওরকখি অদুগা মীওই ১৯,০৬,৬৫৭ গী মীং খৎথহৌখি। অদুগা খৃঃ কুমজা ২০১৪ গী জনুৱারী ৬ কী রাজ্য সরকারগী পাউ অমগী মতুং ইন্না রাজ্য অসিদা পুন্না ডি ভোতরগী মশিং অসি ১,৪৩,২২৭ ওইখি হায়রি।


text:
ইনফোর্মেসন অমসুং ব্রোদকাস্তিং মন্ত্রালয়
কেবল তেলিভিজন নেতৱার্ক রুলশিং শেমদোকখ্রে
প্রজাশিংদগী তি.ভি. ব্রোদকাস্ত তৌবগী মতাংদা লাক্লিবা কমপ্লেন্তশিং/পেন্দবশিং অদু শেংদোক্ননবগীদমক স্তেত্যুতরী মেকানিজম থমখ্রে
কেন্দ্র সরকারনা সেল্ফ-রিগুলেতরী বোদীশিং রিকোগনাইজ তৌরগনি
Posted On:
17 JUN 2021 6:34PM by PIB Imphal
১. কেন্দ্র সরকারনা ঙসি ১৯৯৪গী কেবল তেলিভিজন নেতৱার্ক রুলশিং শেমদোকপগী নোতিফিকেসন অমা ইসু তৌখ্রে অমসুং ১৯৯৫ কেবল তেলিভিজন নেতৱার্ক এক্তকী লৈরিবা প্রোভিজনশিংগী মতুং ইন্না তেলিভিজন চেনেলশিংনা ব্রোদকাস্ত তৌরিবা কন্তেন্ত অদুগা মরী লৈননা থাংগৎলক্লিবা কমপ্লেন্তশিং/পেন্দবশিং অদু শেংদোক্ননবগীদমক স্তেত্যুতরী মেকানিজম অমা ফংহনখ্রে৷
২ হৌজিক হৌজিক রুলশিং অসিগী মখাদা প্রোগ্রাম/এদবর্তাইজিং কোদশিং থুগাইবগা মরী লৈনা প্রজাশিংদা লৈরিবা পেন্দবা অদু শেংদোক্নবা ইন্তর-মিনিস্তিরিয়েল কম্মিতী অমগী খুৎতাংদা ইন্সতিত্যুস্নেল মেকানিজম অমা লৈ৷ অসিগুম্না, তোঙান তোঙানবা ব্রোদকাস্তরশিংসু প্রজা মীয়ামদগী লাক্লিবা পেন্দবা অসি থেংননবা মখোয়গী ওইবা ইন্তরনেল সেল্ফ-রিগুলেতরী মেকানিজম শেমখ্রে৷ ব্রোদকাস্তর খরনসু মখোয় মখোয়গী এসোসিয়েসনশিং/বোদীশিং অসি লিগেল রিকোগনিসন পীননবগীদমক হায়জরকখ্রে৷ ইকাই খুম্নরবা সুপ্রীম কোর্তনা “কমন কোজ ভর্সেস য়ুনিয়ন ওফ ইন্দিয়া এন্দ অদর্স”কী হিরমদা ২০০০গী দবলিয়ু.পি.(সি) নম্বর ৩৮৭তা থোকখিবা ওর্দরগী মতুংদা ইন্না কেন্দ্র সরকারনা শেমগৎখিবা গ্রিভেন্স রিদ্রেসেলগী হৌজিক লৈরিবা মেকানিজম অসিগী মতাংদা অপেনবা ফোংদোক্লদুনা কমপ্লেন্ত রিদ্রেসেল মেকানিজম অসি ফোর্মেলাইজ তৌননবা চান্নবা রুলশিং শেম্ননবা খঙহনখ্রে৷
৩. মথক্তা পল্লিবা বেক্তগ্রাউন্দ অসিদা, হেন্না ত্রান্সপরেন্ত ওইগদৌরিবা অমসুং প্রজা মীয়ামদা কান্নবা পীগদৌরিবা মসিগী স্তেত্যুতরী মেকানিজম অসি ফংহন্নবা কেবল তেলিভিজন নেতৱার্ক রুলশিং শেমদোকখ্রে৷ মতম অসিমক্তদা, ব্রোদকাস্তরশিংগী সেল্ফ-রিগুলেতিং বোদীশিং কেন্দর সরকারদা রেজিস্তর তৌরগনি৷
৪. হৌজিক হৌজিক্কী ওইনা ইনফোর্মেসন অমসুং ব্রোদকাস্তিং মন্ত্রালয়না অয়াবা পীরবা তেলিভিজন চেনেল ৯০০ হেন্না লৈ৷ চেনেল পুম্নমক কেবল তেলিভিজন নেতৱার্ক রুলশিংগী মখাদা লৈরিবা প্রোগ্রাম অমসুং এদভর্তাইজিং কোদ অদু ইনবা দরকার ওই৷ মথক্কী নোতিফিকেসন অসিনা ব্রোদকাস্তরশিং অমসুং মখোয়গী সেল্ফ-রিগুলেতিং বোদীশিংদা মখোয়গী থৌদাং অদু উৎতুনা রিদ্রেসেল গ্রিভেন্সকীদমক অফবা ইন্সতিত্যুস্নেল সিস্তেম অমগী লম্বী তাকপনা নোতিফিকেসন অসি য়াম্না মরু ওই৷
*****
(Release ID: 1728167)
Visitor Counter : 39
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
“বাহা‘উ’ল্লাহগী তম্বীরোলশিংগী মনুঙদা অমদি মসিনি মদুদি পোৎচাক্কী ওইবা সভেত্য অসি মীওইবা জাতীগী মালেম অসিগী চাওখৎনবগী পাম্বৈ অমা ওইরবসু, মদুনা তাইবং মপুগী ওইবা সভেত্য অদুগা পুনশিনদ্রিবমৈখদি, পামলিবা মহৈ হায়বদি, মীওইবা জাতীগী নুঙাই য়াইফবা, অদু ফঙবা ঙম্লোই…”
— অব্দুল বাহা
বাহা‘উ’ল্লাহনা অনৌবা মালেম অমগীদমক্তা শান্না উবীরম্বা মিৎয়েং অদুনা থৱায় হাপ্লবা মখোয়শিংদুনা, নুংগী অমদি পোৎচাক্কী ওইনা ৱাত্ত পাদবা ওইবা মশাখিংবা খুন্নাইশিং শেমগৎনবা থবক থৌরমশিং অমদি প্রোগ্রামশিং পায়খৎলি। অসিগুম্বা খুন্নাইশিং শেমগৎপা অসি মদুবু শেমগৎকদৌরিবা লন্নাই মীওইশিং, সঙস্থানশিং অমসুং খুন্নাইশিংদুগী তৌবা ঙম্বা অমসুং মপুঙফাবা অদু অঙকপা ফঙনা হেনগৎলকপা মথৌ তাগনি। হৌজি্ক, ইন্দিয়া শিন্থুংবদা লৈরিবা বাহা’ই খুন্নাইশিংদা, অসিগুম্বা তৌবা ঙম্বসি লাই-খুরুম্বা অমসুং সেবাগা মরিলৈনবা থবক থৌরমশিং অমদি প্রোগ্রামশিংগী মতেংদগী য়োকখৎলি।
বাহা’ই তম্বীরোলশিংদগী নুংহুৎনা উবা জ্ঞানশিং অতোপ্পদা শরুক তমদুনা, পুন্না লাইখুরুম্মিন্নবগী মফমশিং শেমদুনা, নহাশিংবু শক্তি হাপ্পীদুনা, অমসুং মরুপশিংবু তাইবং মপুগী ৱাহৈবু নৈনবদা মতেং পাঙবীদুনা অমসুং মদুবু তাইবংপানগী নুঙাই য়াইফনবগীদমক্তা শিজিন্নদুনা, শরুক য়ারিবশিংদুনা লাইখুরুম্বগী থবকশিং অমদি মীয়াম পুম্বগী অফববু য়োকখৎনবগী হোৎনবশিংগী থবকশিংদু পুন্না পুনশিল্লকই।


text:
নেসনেল প্রোগ্রাম ফোর দি হেলথ কেয়র ফোর দি এলদরলি
নেসনেল প্রোগ্রাম ফোর দি হেলথ কেয়র ফোর দি এলদরলি (NPHCE) অসি সেনিয়র সিটিজেনগী মেদিকেল কেয়রগীদমক পীরিবা প্রোভিজনশীং নৈনরিবা UN কনভেন্সন ওন দি রাইটস ওফ পর্সনস ৱিথ দিসএবিলিটিজ (UNCRPD), ইং 1999 দা ভারত সরকারনা চৎনহনখিবা নেসনেল পোলিসি ওন ওল্ডর পর্সনস (NPOP) অমসুং “দি মেইন্টিনেন্স এন্ড ৱেলফেয়র ওফ পেরেন্টস এন্ড সেনিয়র সিটিজেন্স এক্ট, 2007”গী সেক্সন 20গী মখাদা শেম্বা ইন্টরনেসনেল এন্ড নেসনেল কমিটমেন্টশীংগী আর্টিকুলেসন অমনি।
ভিজন
- কোম্না ফংবা, শেল চংদবা, অমসুং মগুন য়াম্না লৈবা অশাংবা মতমগী ওইবা, পাক-চাউবা অমসুং কত্থোক্লবা কেয়র সর্ভিসশীং অসি অহল ওইরবশীংদা পীবা;
- অহল ওইরবশীংগীদমক্তা অনৌবা “আর্কিটেকচর” অমা শেম্বা;
- “চহি মতাং পুম্নমক্কী সমাজ অমা”গীদমক্তা এনেবল ওইবা অকোয়রোন অমা শেম্নবা ফ্রেমৱার্ক অমা শেম্বা;
- মশা-মউ খিংনা অমসুং হকশেল ফনা অহল ওইনবগী ৱাখল্লোন প্রোমোট তৌবা।
অকক্নবা পান্দমশীং
- কম্যুনিটিদা য়ুম্ফম ওইবা প্রাইমারি হেলথ কেয়র এপ্রোচকী খুত্থাংদা অহল ওইরবশীংদা প্রোমোসনেল, প্রিভেন্টিভ, ক্যুরেটিভ অমসুং রিহেবিলিটেটিভ সর্ভিসশীংগী অরায়বা এক্সেস অমা পীবা।
- অহল ওইরবশীংদা লৈরিবা হকশেলগী প্রোব্লেমশীং মশক খংদোকপা অমসুং অকনবা রিফরেল বেকঅপ সপোর্ট অমগা লোয়ননা কম্যুনিটিদা চুনবা হকশেলগী লাইয়েংশীং পীবা।
- অহল ওইরবশীংদা হেলথ কেয়র পীনবগীদমক মেদিকেল অমসুং পেরামেদিকেল প্রোফেসনেলশীং য়াউনা ইমুং-মনুংদা কেয়র-টেকরশীংগী কেপাসিটি শেমগৎপা।
- দিষ্ট্রিক্ট হোস্পিটালশীং, রিজনেল মেদিকেল ইনষ্টিট্যুসনশীংগী খুত্থাংদা অহল ওইরবা পেসেন্টশীংদা রিফরেল সর্ভিসশীং পীবা।
- নেসনেল রুরেল হেলথ মিসন, AYUSH, অমসুং মসিগা মান্নবা পরিংগী দিপার্টমেন্টশীং হায়বদি মিনিষ্ট্রি ওফ সোসিএল জষ্টিস এন্ড এম্পাৱরমেন্টনচিংবগা পুন্না চৎমিন্নবা।
কোর ষ্ট্রাটেজিশীং
- ত্রেন তৌরবা হেলথ কেয়র ৱার্করশীংনা পাংথোকপা দোমিসিলিয়ারি ভিজিটশীং য়াউনা কম্যুনিটিদা য়ুম্ফম ওইবা প্রাইমারি হেলথ কেয়র এপ্রোচ।
- মেছিনরি, ইক্যুইপমেন্ট, ত্রেনিং, অহেনবা হ্যুমেন রিসোর্সশীং (CHC), IEC, অসিনচিংবগী প্রোভিজন য়াউনা PHC/CHCগী থাক্তা দেদিকেটেদ সর্ভিসশীং।
- ফমুং 10গী ৱার্দশীং লৈবা দিষ্ট্রিক্ট হোস্পিটালদা দেদিকেটেদ সর্ভিসশীং, অহেনবা হ্যুমেন রিসোর্সশীং, মেছিনরি অমসুং ইক্যুইপমেন্ট, কঞ্জ্যুমেবলশীং অমসুং দ্রগশীং, ত্রেনিং অমসুং IEC লৈহনবা।
- অহল ওইরবশীংদা টর্সিয়ারি লেভেলগী মেদিকেল ফেসিলিটিশীং পীনবগীদমক রিজনেল মেদিকেল ইনষ্টিট্যুট 8 বু মপাঙ্গল কনখৎহনবা, জেরিয়াত্রিক মেদিসিন (Geriatric Medicine)দা PG কোর্সশীং হাংদোকপা, অমসুং লেভেল পুম্নমক্তা হেলথ পর্সোনেলগী ইন-সর্ভিস ত্রেনিং পীবা।
- টার্গেট কম্যুনিটিদা য়ৌশিন্নবগীদমক মাস মিদিয়া, ফোল্ক মিদিয়া অমসুং অতৈ কম্যুনিকেসন চেনেলশীং শিজিন্নদুনা ইনফোর্মেসন, এজুকেসন এন্ড কম্যুনিকেসন (IEC) লৈহনবা।
- জেরিয়াত্রিক্সকী লমদা পায়খৎপা প্রোগ্রাম অমসুং রিসর্চ অমসুং NPHCEগী ইমপ্লিমেন্টেসন অদু লেপ্তনা মোনিটর তৌবা অমসুং মনিংতম্বা ইভাল্যুএসন লৈহনবা।
সপ্লিমেন্টরি ষ্ট্রাটেজিশীং
- জেরিয়াত্রিক হেলথ কেয়রদা পব্লিক প্রাইভেট পার্টনরশিপ প্রোমোট তৌবা।
- AYUSH পু মেইনষ্ট্রিম তৌবা– লোকেল হেলথ ত্রেদিসনশীং রিভাইটেলাইজ তৌবা, অমসুং জেরিয়াত্রিক্সকী লমদা মিনিষ্ট্রি ওফ সোসিএল জষ্টিস এন্ড এম্পাৱরমেন্টনা পায়খৎলিবা প্রোগ্রামশিংগা পুন্না চৎমিন্নবা।
- জেরিয়াত্রিক্সকী ইসুশীং সপোর্ট তৌনবা মেদিকেল এজুকেসন রিওরিএন্ট তৌবা।
ফংবা য়াবা ফলশীং
- অহল ওইরবশীংদা নাবা অকক্নবা লায়নাশীংগী মেনেজমেন্টকীদমক্তা দেদিকেটেদ জেরিয়াত্রিক OPD অমসুং ফমুং 30 লৈবা জেরিয়াত্রিক ৱার্দকা লোয়নবা রিজনেল জেরিয়াত্রিক সেন্টরশীং শেমগত্তুনা রিজনেল মেদিকেল ইনষ্টিট্যুসন 8দা রিজনেল জেরিয়াত্রিক সেন্টর (RGC);
- রিজনেল মেদিকেল ইনষ্টিট্যুসন 8দগী জেরিয়াত্রিক মেদিসিনদা পোষ্ট-গ্রেজুএট (16);
- রিজনেল মেদিকেল ইনষ্টিট্যুসন 8দা, কেপাসিটি বিল্ডিং অমসুং মেন্টরিংদা শিজিন্নগদবা ভিদিও কনফরেন্সিং য়ুনিটশীং;
- দিষ্ট্রিক্ট হোস্পিটাল 80-100দা দেদিকেটেদ জেরিয়াত্রিক OPD অমসুং ফমুং 10 লৈবা জেরিয়াত্রিক ৱার্দকা কোন্নবা দিষ্ট্রিক্ট জেরিয়াত্রিক য়ুনিটশীং;
- খনগৎলবা দিষ্ট্রিক্টশীংদা লৈবা কম্যুনিটি/ প্রাইমারি হেলথ সেন্টরশীংদা দোমিসিলিয়ারি ভিজিটকীদমক্তা শেমগৎলবা জেরিয়াত্রিক ক্লিনিকশীং/ রিহেবিলিটেসন য়ুনিটশীং;
- কম্যুনিটি আউটরিচ সর্ভিসকীদমক্তা মথৌ তাবা ইক্যুইপমেন্টশীংগা কোন্নবা সব-সেন্টরশীং;
- জেরিয়াত্রিক কেয়রগী পব্লিক হেলথ কেয়র সিষ্টেমদা লৈবা হ্যুমেন রিসোর্সশীং ত্রেন তৌবা।
সোর্স: মিনিষ্ট্রি ওফ হেলথ এন্ড ফেমিলি ৱেলফেয়র
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
এন.আর.সি. গী ফাইনেল দ্রাফ্টতা মীং য়াওরক্তবা
মীওইশিংনা মখোয়গী মীং করিগীদমক্তা দ্রাফ্ট অসিদা য়াওরক্তবনো হায়বদু খঙনবগী দমক মরী
লৈনবা এন.আর.সি. কেন্দ্রশিংদা চৎতুনা আগষ্টকী তাং ১০দগী হৌনা য়েংবা য়ারগনি। মসি
মমাং থাবদা আগস্টকী তাং ৭ তগী হৌগনি হায়রম্বনি। হৌখিবা জুলাইগী তাং ৩০ দা ফোংখিবা
দ্রাফ্ট অদুদা মীং য়াওরক্তবা মীওইশিং অমসুং মীং য়াওরক্লবসু মদুদা অশোয়বা থেংনরবদি
মদু চুমথোক্নবগী দমক এন.আর.সি. কেন্দ্রদগী হায়রিবা ফোর্মশিং অসি লৌবা য়াগনি হায়রি।
পাউগী মতুং ইন্না হায়রিবা ফোর্মশিং অসি
এন.আর.সি. গী ওফিসিয়েল ৱেবসাইট www.nrcassam.nic.in দগীসু দাউনলোদ তৌরগা শিজিন্নবা য়াগনি হায়রবসু হৌজিক্কী ওইনদি ৱেবসাইট অসিদগী
স্পেসিমেন ফোর্মশিং অদু লৌথোকখ্রে। ক্লেইম, ওবজেকসন অমসুং কারেক্সনগী ফোর্মশিং অসি
আগস্টকী তাং ৩০ দগী সেপ্তেম্বরগী তাং ২৮ ফাওবা এন.আর.সি. কেন্দ্রশিংনা লৌশিনগনি
হায়না এন.আর.সি. না পুথোকপা চেজাই অমদা পল্লি অদুবু, টাইমস্ অফ ইন্দিয়াগী পাউ অমদা
হায়রিবা ক্লেইম, ওবজেকসন অমসুং কারেক্সনগী ফোর্মশিং অসি লৌশিনবগী মতম লেপ্পা ঙমদনা
লৈরি হায়না ইরি।
পনবা য়াই, হন্দক
পুথোকখিবা এন.আর.সি. গী দ্রাফ্ট অদুদা মীওই কোতি ২ লাখ ৮৯ লিশিং ৮৩, ৬৭৭ কী মীং
য়াওরক্লগা মীওই লাখ ৪০ লিশিং ৭, ৭০৮ গী মীং খত্থদুনা থমহৌখি। কাছার জিলাদগী মীং
পিশিনখিবা মীওই লাখ ১৮ লিশিং ১৯, ৭০২ গী মনুংদা মীওই লাখ ২ লিশিং ২৮, ৭৬২ গী মীং
খত্থহৌখি। করিমগঞ্জ জিলাদা অপুনবা মীওই লাখ ১৩ লিশিং ২৪, ০৯৬ কী মনুংদা মীওই লাখ ১
লিশিং ১২, ১০৯ গী মীং খত্থহৌখি। অদুগা হাইলাকান্দি জিলাদা মীওই লাখ ৭ লিশিং ৭, ৮৫৭
কী মনুংদা খ্বাইদগী লিক্না মীওই লিশিং ৩৯,৮৫৭ কী মীং য়াওরকখিদে।
মীং য়াওরক্তবশিংগী মতাংদা য়াম্না কুপ্না খন্ননবগীদমক স্টেন্দার্দ ওপারেটিং
প্রোসিদ্যরগী মতাংদা নিউদিল্লিদা মরুওইবা মীফম অমা পাঙথোকখ্রে। মীফম অদুদা
অৱাং-নোংপোক লমদমগী ওইনা লৈরিবা জোইন্ট কমিসনার সত্যেন্দ্র গার্গ, আসামগী চীফ
সেক্রেটরী টি.ৱাই. দাস অমসুং এন.আর.সি. গী স্টেত কোর্দিনেতর প্রতীক হাজেলা শরুক
য়াখি।
থেংনা ফংবা পাউ অমগী মতুং ইন্না ক্লেইম অমসুং ওবজেক্সনগী দমক মসিগা মরী লৈনবা ফোর্মদা মেনশিল্লগা আগষ্টকী তাং ৩০ হৌদুনা পীশিনবা য়াগনি অদুবু মীং লানবা শেমদোক-শেমজিনগী দমক ওনলাইনদা ওইগনি হায়না পাউগী লিখুন অসিনা ফোঙদোকলি।


text:
ময়াম পুম্নমক্কী মফমদা তরেৎশুবা মালেমগী য়োগ নুমিৎকী য়াম্লবা য়াইফ পাউজেল পীজরি।
ঙসি মালেম পুম্বনা কোরোনা লাইচৎ মায়োক্নদুনা লৈরিবসিদা য়োগনা অনৌবা মঙলানগী মশেক অমা ওইরি। চহি অনিসিদা মালেম পুম্বগী লৈবাকশিংদা অমদি ভারত্তা অচৌবা মীয়ামগী ওইবা থৌরমশিং পাঙথোকখিদ্রবসু য়োগ নুমিৎপু মীয়াম্না পাম্নবদি হন্থবা লৈতে। কোরোনা লৈজরবসু হন্দক্কী য়োগ নুমিৎকী থিমদি “হকচাং ফনবগীদমক য়োগ” হায়বসিনা মীওই করোর কয়াদা য়োগ শান্ননিংবগী হেনগৎহল্লি। ঙসি ঐনা য়োগ নুমিৎসিদা লৈবাক খুদিং, খুন্নাই খুদিংমক অমদি মীপুম খুদিংমক মশা ফনা লৈনবা, ঐখোয় পুনশিন্নদুনা অমনা অমগী পাঙ্গল থৌনা ওইমিন্নবা পাম্লি।
মরূপশিং,
ঐখোয়গী লাইনিংবশিংনা “পুক্নিং ফনা লৈববু য়োগ কৌই” হায়বা য়োগগী ৱাফোঙদোক অমা পীরম্মি। মখোয়না অৱা-নুংঙাই অনিদা চপ মান্ননা লৈনবা থৌওংবু য়োগগী পরিং ওইহল্লম্মি। ঙসি মালেমগী ওইবা লাংফম অসিদা য়োগনা ৱাফমসিবু অচুম্বনি হায়বা তাক্লি। কোরোনাগী লাংফমগী চহি অমা মখায়সিদা ভারত য়াওনা লৈবাক কয়ানা অৱাবা থেংনরি।
মরূপশিং,
মালেমগী লৈবাক ময়ামসিগীদমক্তদি য়োগগী নুমিৎ অসি মখোয়গী চহিচা কয়া লিরবা চৎনবী নত্তে। ঐখোয়না লাংফমগী মতমসিদা, অৱা অনা তানরবা মতমসিদা মীয়াম্না কাউথোক্নরম্লগনি হায়না খল্লম্বা য়াই। অদুবু মীয়াম্না য়োগবু শান্ননিংবা, মসিবু নুংশিবদি হেন্নদু হেনগৎলক্লি। হৌখিবা চহি অমা মখায়সিদা মালেমগী কাচিন কোয়া শিনবা থুংবদগী নৌনা য়োগ শান্নরকপা মীওই মশিং য়াম্লক্লি। য়োগগী অহান্বা পান্দমদি পুক্নিং ফাথবা অমদি লীচৎ চুম্বনি হায়নৈ, অদুগা মীপুম খুদিংনা ৱাফমসিবু মখোয়গী পুন্সিদা পুরক্নবা হোৎনরি।
মরূপশিং,
কোরোনাগী শকউদবা মহিক অসিনা মালেমদা অৱাবা পীরকপা মতমদা, লৈবাক অমত্তা শেম শাবা, পাঙ্গল অমসুং ৱাখলগী ওইবা মওংদা থৌরাং তৌহৌবা নত্তে। অসিগুম্বা অৱাবা তারবা মতমসিদা য়োগনা পুক্নিং পাঙ্গল হাপ্নবগী লম্বী অমা ওই হায়বা ঐখোয় খুদিংমক্না উরে। য়োগনা মীয়ামদা লাইচৎ অসিবু থেংনবা ঙমগনি হায়না থাজবা পীরি।
ঐনা ফ্রন্তলাইন ৱাররিয়রশিংগা, দোক্তরশিংগা ৱারী শানবা মতমদা, মখোয়না হায়রকপা ৱাফমসি কোরোনাগী মায়োক্তা থেংনরিবা লানফমসিদা মখোয়না য়োগবু মশা ঙাকথোক্নবগী চুঙ্গোয় ওইনা শীজিন্নৈ হায়বসিনি। দোক্তরশিংনা য়োগ তৌদুনা মশা ফহল্লি, অমদি অনাবা মীওইশিংবু থুনা ফগৎলক্নবগীদমক্তসু শীজিন্নরি। ঙসি অনা লায়েংশঙশিংদগী দোক্তর, নর্সশিংনা অনাবা মীওইশিংদা য়োগ তম্বিবগী ফোতোশিং উরি অদুগা মফম খরদনা অনাবা মীওইশিংদুনা মখোয়দা ফাওবা ৱাখলশিং ফোঙদোরক্লি। প্রনায়ম, অনুলোম-বিলোম্নচিংবা নিংশা হোনবগী শাজেলনা ঐখোয়গী নিংশা হোনবগী থৌওংদা মতেং কয়া ওইরি হায়বসিমক্নসু মালেমদা মরুওইবা পাউজেল পীরি।
মরূপশিং,
অফাওবা তামিল লাইনিংবা শ্রী তিরুবল্লবরনা হায়বিরম্মি –
“নোই নাদি, নোই মুতল নাদি, হদু তমিক্কুম, ৱায় নাদি ৱায়পচ্চয়ল” হায়বদি অনাবা অমা লৈরবদি মদু খঙদোকউ, মদুগী মরু ফংনা থিজিল্লু, অনাবগী মরম করিনো হায়বদু খঙদোকউ, অদুগা মদুগী লায়েং চত্থৌ হায়বনি। য়োগনা লম্বী অসিবু তাক্লি। ঙসি মেদিকেল সাইন্সনসু লায়েং চত্থবগা লোয়ননা নুংদা ফহল্লকপগী থৌওংদসু চপ চান্না চঙশিল্লি, অমদি য়োগনা নুংদগী ফহল্লক্নবগী থৌওংগী পাম্বৈ অমা ওইরি। ঙসি মালেমগী খঙ-হৈরবশিংনা ৱাফম অসিদা তোঙান তোঙানবা মওংদা থিজিল্লিবসিদা ঐঙোন্দা নুংঙাইবা ফাওই।
কোরোনাগী মতমসিদা য়োগনা ঐখোয়গী হকচাঙদা পীবা কান্নবা, ঐখোয়গী ইম্ম্যুনিতীদা পীবা ইথিলগী মতাঙদা কয়া অমা থিজিল্লি। ঙসিদি স্কুল কয়াগী ওনলাইন ক্লাস হৌরকপগী মিনত ১০-১৫দি অঙাঙশিংদা প্রনায়ম তৌহনবা উরি। মসিনা কোরোনা থেংনবদা অঙাঙশিংগী মশা মউ ফনা থম্নবগীদমক্তা শেম শারি। য়
মরূপশিং,
ভারতকী লাইনিংবশিংনা ঐখোয়দা তাকপিরম্মি –
ব্যায়ামাত্ লভতে স্বাস্থ্যম্,
দীর্ঘ আয়ুশ্যম্ বলম্ সুখম্।
আরোগ্যম্ পরমম্ ভাগ্যম্,
স্বাস্থ্যম্ সৱার্থ সাধনম্।।
ৱাহন্থোক্তি, য়োগ-ব্যায়ামদগী ঐখোয়না হকচাঙ ফনা লৈবা ঙম্মি, নুংঙাইনা লৈবা ফংই, অমদি পুন্সি নুংশাংনা হিংবা ঙম্মি। ঐখোয়গীদমক্তা হকচাঙ ফবা হায়বসিনা খ্বাইদগী মরুওইবনি, অমদি হকচাঙ ফবনা মায় পাকপগী পাম্বৈ ওইরি। ভারতকী লাইনিংবশিংনা, ভারতনা হকশেলগী ৱাফম হেক হৌদোরকপা মতমদা, মদু হকচাং ফবা খক্তা ওইরকখিদে। মরম অসিনা য়োগদা হকচাঙ ফবগা লোয়ননা পুক্নিং ৱাখলদসু মীৎয়েং নিংথিনা থম্লি। ঐখোয়না প্রনায়ম তৌবদা, হিরি কোনবদা অতোপ্পা য়োগগী থৌওংশিং তৌবদা ঐখোয়গী পুক্নিংগী পাঙ্গলবু কনখৎহল্লি। য়োগ শান্নবনা ঐখোয়গী ৱাখল খনবা ঙম্বগী পাঙ্গল, পুক্নিংগী থৌনা কয়া য়াম্না হাপ্পগে হায়ববু মালেমগী লাংফম অমত্তনা, নেগেতিভিতী অমত্তনা ঐখোয়গী পাঙ্গল হলহনবা ঙম্লোই হায়না খল্লি। য়োগনা ঐখোয়বু পুক্নিং ৱাখল ৱাবদগী পাঙ্গলদা অমদি নেগেতিভিতীদগী ক্রিএতিভিতীদা লাক্নবগী লম্বী উৎলি। য়োগনা ঐখোয়বু পুক্নিং শোন্থবদগী নুংঙাইবরোমদা অমদি চেকশিন্দবদগী য়াইফবরোমদা পুদুনা চৎলি।
মরূপশিং,
ৱায়েৎ কয়া লৈরবসু ঐখোয় ইশাদা লোইনাইদ্রবা পাম্বৈ কয়া লৈরি হায়না য়োগনা ঐখোয়দা তাক্লি। তাইবংপানসিদা ঐখোয় ইশাসি খ্বাইদগী চাউবা পাঙ্গলগী হৌরকফমনি। ঐখোয়না হায়রিবা পাঙ্গল অসি তোখাই তাবা ৱাখল্লোন লৈবসিনা খঙজদে। করিগুম্বা মতমদা মীয়ামগী পুন্সি তোখাই তানা লৈবা য়াওই। হায়রিবা তোখাই তাবগী ৱাখল্লোন অসিনা ঐখোয়গী শক্লোন্দসু মমি তাই। তোখাই তাবদগী পুনশিন্নবদা লাক্নবগী লম্বীসু য়োগনি। অমত্তা ওইবগী পান্দম ফংনবগী চুম্লে খঙলবা লম্বীদি য়োগনি। শক্নাইরবা গুরুদেব তেগোরনা হায়বিরম্বা ৱাহৈ খরা ঐনা নিংশিংলি অমদি অমুক হায়জরি:
“ঐখোয় ইশা কনানো হায়বগী পাউখুম অসি লাই অমসুং অতৈদগী তোখাই তাদুনা লৈবনা ফংবা ঙম্লোই, য়োগ অমসুং পুনশিনবগী মরমদা লেপ্পা নাইদনা খঙলবা মতমদা খঙগনি।”
ভারতনা চহি কয়াগী মমাঙদগী ইন্দুনা লাক্লিবা বসুধৈব কুতুম্বকম হায়রিবা লাইৱা অসি হৌজিক্তি মালেম পুম্বনা য়ানরক্লি। ঐখোয় খুদিংমক্না অমনা অমগী নুংঙাই য়াইফনা লৈনবগীদমক থৌনিরি। করিগুম্বা মীওইবা খুন্নাইদা শিংনবা কয়া লৈরবদি, য়োগনা ঐখোয়দা পুম্নমক কোনশিল্লবা হকশেলগী লম্বী পীরি। য়োগনা ঐখোয়গী পুন্সি হেন্না নুংঙাইনা হিংনবগী লম্বী অমসু পীরি। য়োগনা মীয়ামগী হকশেলগী লমদা লায়না ঙাকথোক্নবা অমদি হকশেল য়োকখৎনবা থৌদাং মখা তানা লৌখিগনি হায়না ঐনা থাজৈ।
মরূপশিং,
ভারতনা য়ুনাইতেদ নেসন্সতা মালেমগী য়োগগী নুমিৎকী ৱাফম হৌদোকপা মতমদা লৈখিবা ৱাখল্লোন্দি য়োগগী কাঙলোন অসিনা মালেম পুম্বদা কান্নবা পীবদুনি। ঙসিদি মায়কৈ অসিদা ভারতনা য়ুনাইতেদ নেসন্স, দব্লিউ.ঐচ.ও.গা লোয়নরগা অতোপ্পা মরুওইবা খোঙথাঙ অমসু লৌখৎলে।
হৌজিক্তি মালেম অসিনা M-Yoga এপকী কান্নবা লৌবা ফংবা হৌরক্লি। এপ অসিদা কমন ওইবা য়োগগী চৎন-পথাপ্তা য়ুম্ফম ওইবা য়োগ তম্নবগী ভিদিও কয়া মালেমগী তোঙান তোঙানবা লোনশিংদা ফংগনি। মসি অনৌবা তেক্নোলোজী অমসুং অরিবা মতমগী কাঙলোন অনি পুনশিনবগী অফবা খুদম অমসুনি। m -Yoga এপ অসিনা য়োগবু মালেম শিনবা থুংনা শন্দোকপদা অমদি মালেম অমা, হকশেল অমা হায়বসিগী থৌরাংবু মায় পাকহনবদা অচৌবা থৌদাং লৌরক্কনি হায়না ঐনা থাজৈ।
মরূপশিং,
গীতাদা হায়রম্মি –
তন বিদ্যাদ দুখ সন্য়োগ-
বিয়োগন য়োগ সঞ্জিতম।
ৱাহন্থোক্তি, অৱা-অনাদগী খাইদোরক্তুনা নিংতম্বা ফংবগী লম্বীবু য়োগ কৌই। পুম্নমক্কা পুন্না চৎমিন্নবা হায়বা মীওইবা খুন্নাইগীদমক্তা য়োগগী লম্বী অসি ঐখোয়না খুদিংমক্না মাঙদা পুখত্তুনা চৎকদবনি। মফম অমা হেক্তা ওইরবসু, ফীভম অমা হেক্তা ওইরবসু, চহি মতাং অমা হেক্তা ওইরবসু পুম্নম্কীদমক্তা য়োগদা পাম্বৈ অমা নৎত্রগা অমা শোয়দনা লৈগনি। ঙসি মালেমসিদা য়োগগী মরমদা খঙনিংবা মীশিং য়াম্না হেনগৎলক্লি। লৈবাকসিদা অমদি মপান লৈবাকশিংদা য়োগ শান্নফমসু মশিং হেনগৎলক্লি। ফীভমসিদা য়োগগী নুংগী ওইবা ৱাঙুলোন, নুংগী ওইবা লীচত্তা মীৎয়েঙ থমদুনা মীপুম খুদিংদা য়ৌহন্নবা, শিনবা থুংনা য়ৌহন্নবা অমদি লেপ্পা নাইদনা য়ৌহন্নবা থৌরাং লৌখৎপা মথৌ তাই। থবক থৌরাং অসি য়োগগা লোয়নরিবা মীওইশিংনা য়োগগী লমতাক্লোয়শিংনা, য়োগ শন্দোক্লিবশিংনা পুন্না পায়খৎমিন্নবা মথৌ তাই। ঐখোয় ইশাশু য়োগগী কান্নবা লৌগদবনি, অমদি ইশাবুসু থৌরাং অসিগা পুন্না চৎমিন্নগদবনি। য়োগদগী তেংবাংনবা হায়বা লাইৱাসিনা ঐখোয়দা অনৌবা তুংগী পুন্সি অমগী লম্বী তাক্কদৌরিবনি, মীওইবা খুন্নাইবু মপাঙ্গল কলহনগদৌরিবনি।
অসুম্না য়াইফ পাউজেলশিং অসিগা লোয়ননা ঙসি মালেমগী য়োগ নুমিৎ অসিদা মীওইবা ফুরুপ খুদিংমক্তা অদোম খুদিংমক্তা য়াইফ পাউজেল পীজরি।
হন্না হন্না থাগৎচরি!


text:
প্রধানমন্ত্রীগী লোইশঙ
প্রধান মন্ত্রীনা ৩৪ শুবা প্রগতিগী ৱারী-ৱাতাইগী ময়াই তাংবল লৌখ্রে
Posted On:
30 DEC 2020 7:31PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ৩৪শুবা প্রগতিগী ৱারী-ৱাতাইগী ময়াই তাংবল লৌখ্রে। ঙসিগী মীফম অদুদা তোঙান তোঙানবা প্রোজেক্তশিং, থৌরমশিং অমসুং ৱাকৎশিং য়েংশিনখি। রেল মন্ত্রালয়, রোদ ত্রান্সপোর্ত অমসুং হাইৱেগী মন্ত্রালয় অমসুং হাউজিং অমসুং অরবান এফিয়র্স মন্ত্রালয়গী প্রোজেক্তশিংগী মতাংদা খন্ন-নৈনখি। পুন্না লুপা করোর লাখ ১ চংবা প্রোজেক্তশিং রাজ্য অমসুং য়ু.তি. তরা উত্তর প্রদেশ, মধ্য প্রদেশ, রাজস্থান, জম্মু & কশ্মীর, নোংচুপ বেঙ্গল, মহারাস্ত্রা, দিল্লী, হরিয়ানা, গুজরাত অমসুং দদ্রা অমসুং নগর হবেলীদা পায়খৎলি।
ৱারী-ৱাতাই অদুদা আয়ুশ্মান ভারত অমসুং জীবন মিশন্নচিংবা থৌরমশিং য়েংশিনখি। কঞ্জ্যুমর এফিয়র্স মন্ত্রালয়গী মরী লৈনবা ৱাকৎশিংগী মতাংদসু ৱারী শানখি।
প্রধান মন্ত্রীনা ওফিসিএল পুম্নমক্তা ৱাকৎশিং অদুগী খুদক্তা ৱারোইশিন পুরক্নবা অমসুং হেন্না পাক-চাউবা পাম্বৈশিং পুথোক্নবা হায়খি। প্রধান মন্ত্রীনা প্রোজেক্তশিং অদুবু য়েংশিল্লদুনা পন্দুনা লৈরক্লবশিং অদুবু অথুবা মতমদা ৱারোইশিন পুরক্নবা অমসুং অরেপ্পা তাংগী মনুংদা পান্দম অদু মপুং ফাহন্নবা চীফ সেক্রেতরীশিংদা খঙহনখি। মহাক্না হায়খি মদুদি রাজ্য পুম্নমক্না অথুবা মতমদা আয়ুশ্মান ভারত্তা ১০০ মায় ওনশিন্নবা হোৎনগদবনি। মহাক্না জল জীবন মিশনগী মখাদা রাজ্যশিং অমসুং য়ু.তি.শিংদা মিশন মোদতা পান্দমশিং অদু ফংনবা রোদমেপ অমা শেম্নবা খঙহনখি।
মমাংগী ৩৩শুবা প্রগতিগী ৱারী-ৱাতাই মনুংদা, সেক্তর ১৮দা থৌরম/স্কিম ৫০ অমসুং ৱাকৎশিং য়াওনা প্রোজেক্ত ২৮০দা খন্ন-নৈনখি।
*****
(Release ID: 1684910)
Visitor Counter : 33
Read this release in:
Tamil
,
Telugu
,
Malayalam
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Kannada


text:
এক্সিলেন্সী,
প্রধান মন্ত্রী
মহিন্দা রাজাপকশা
খুরুমজরি,
আয়ুবোভন,
ভনকম
এক্সিলেন্সী,
ঐহাক্না অদোম্বু ভর্চুএল মীফম অসিদা তরাম্না ওকচরি, অদোমগী ইহান হানবা ওফিসিএল ওইবা খোংচৎ ওইনা ভারত্তা লাকপদা হরাউ তরাম্না ওকচগনি। চেবাও অসি অদোমগী মফমদা মতম চুপ্পদা লৈরগবনি। হৌজিক ওইরিবা ফিবম অসিগী মনুংদা, ঐখোয়না ভর্চুএল সম্মিৎ অসি পাঙথোকপদা হরাউজৈ। সম্মিৎ অসিগীদমক ঐহাক্না পীজখিবা চেবাওদু অদোম্না তরাম্না ওকপীরে, মসিগীদমক অদোম্বু অদুক্কী মতীক থাগৎচরি।
অদোম্না প্রধান মন্ত্রীগী ফম পুরকপদা ঐহাক্না হরাউ তয়াম্বা ফোংদোকচরি। পার্লিয়ামেন্তকী মীখলদা চাওনা মায় পাকখিবগীদমক অদোমগী মফমদা অমুক্কসু হন্না হরাউবা ফোংদোকচরি। পুৱারী ওইহৌরগদবা মায় পাকপা অসিনা অদোমগী লুচিং অসিদা মীয়াম্না থাজৈ হায়বা উৎলে। ভারত অমসুং শ্রী লঙ্কা অনিগী মাইকৈ য়াম্না মরী অসি চহী লিশিং কয়াদগী লৈরক্লবনি। ঐহাক্কী লৈঙাক্কী য়ুম্থংনবনা অহানবা পোলিসী ওইগদবনি অমসুং সাগর দোক্ত্রিনগী মখাদা, ঐখোয়না শ্রী লঙ্কাগা লৈনরিবা মরী অসিদা ঐখোয়না মরুওইবা অমসুং অখন্নবা মীৎয়েং থম্লি। ভারত অমসুং শ্রী লঙ্কানা বিমস্তেক, আইওরা, সার্ক ফোরমশিংদা নক্না মতেং তাথোক তাশিন তৌনরি।
ঐখোয়গী পার্তীনা হন্দক ইনৌ নৌনা মায় পাকখিবসিগী মতুংদা, ভারত অমসুং শ্রী লঙ্কা অনিগী মরীদা অনৌবা পুৱারী ওইরগদবা পন্দুপ অমা হাপচিল্লে। লৈবাক অনীগী মীয়াম্না অনৌবা আসা অমসুং ইথিলগা লোইননা ঐখোয়দা য়েংলি। ঐহাক্না থাজৈ মদুদি পার্লিয়ামেন্ততা অদোম্না ফংখিবা অয়াবা অমসুং অদোমগী পোলিসীশিংদা চাওনা শৌগৎখিবা অসিনা লৈবাক অনিনা মতেং পীনবগী হীরম খুদিংদা খুমাং চাউশিলহনবদা মতেং পাংলগনি।
হৌজিক্তি ঐহাক্না প্রধান মন্ত্রী রাজাপকশাদা মহাক্কী হৌদোক ৱারোল পীবীনবা হায়জরি।
খঙহঞ্জবাঃ মসি চাওরাক্না হনবা ৱাহন্থোক্নি। অশেংবা ৱারোলদুমক্তি হিন্দিদা পীখি।


text:
নভেম্বর ১৮, ২০১৭
বরাক তুরেলগী ঈশিং
লম্বীদা লল্লোন-ইতিক তৌবা অমসুং তুরেল অসিগী মরেপ লুহন্দুনা ইশিং ইচাওদগী
ঙাকথোকচনবা হোৎনবগী পান্দমদা বরাক তুরেলগী মরীল তৌথোকপগী থবক হৌখ্রে। ঙসিদগী (নভেম্বর
১৮, ২০১৭) রাণীঘাটতা বরাক তুরেল মরীল তৌথবগী থবক হৌরে। ঙসি শিলচরদা নমমী বরাক
উৎসবকী হৌদোকপগী থৌরমগা মরী লৈননা ৱা ঙাংবদা আসামগী মুখ্যমন্ত্রী সর্বানন্দ
সোনোৱালনা ৱাফমসি ফোঙদোকখিবনি। কাছাড়, করিমগঞ্জ অমসুং হাইলাকান্দিদা থোং অমমম
শাবা, শিলচরদা বিবেকানন্দ ইন্তরনেসনেল রিসার্স সেন্টর অমা শাবা অমসুং অৱাংবা থাক্কী
লাইব্রেরী লিংখৎপা, করিমগঞ্জতা হেলিপেদ অমা শেমগৎপা, সুতারকান্দিদা ইন্টরনেসনেল
ট্রেদ সেন্টর অমুক নৌহৌননা শেমগৎপা, শিলচরদগী চুমদ্রিং সৌরাস্ট্র (গুজরাট) ফাওবা
চৎপা য়াবা ট্রেন চেলহনবগী ৱাফমসু মহাক্না ফোঙদোকখি। নুমিৎ হুম্নি চুপ্না
পাঙথোক্কদৌরিবা নমমী বরাক উৎসবকী শিলচর পুলিস পেরেদ গ্রাউন্দা ঙসি হৌদোকপা নুমিৎকী
থৌরমদা ত্রিপুরাগী রাজ্যপাল তথাগত রায়, নাগালেন্দগী রাজ্যপাল পি বি আচার্য্য,
মেঘালয়গী রাজ্যপাল গঙ্গাপ্রসাদ, কেন্দ্রগী স্বরাষ্ট্র প্রতিমন্ত্রী কিরেন রিজিজু,
রেল প্রতিমন্ত্রী রাজেন গোহাই, বিধান সভাগী হান্নগী ৱাঙাংলোই রঞ্জিত কুমার দাস,
দেপুতি স্পিকার দিলীপ কুমার পাল, এমপী বিজয়া চক্রবর্ত্তী, বোরোলেন্দ তেরিতোরিয়েল
কাউন্সিলগী চীফ হাগ্রামা মোহিলারী, রাজ্যগী পাৱার মিনিস্তর পল্লব লোচন দাস, পি
দব্লিউ দি মন্ত্রী পোরিমল শুক্লবৈদ্য, রাজ্যগী ইন্দাস্ট্রি মন্ত্রী চন্দ্রমোহন
পটৱারী, হান্নগী কেন্দ্রগী মন্ত্রী কবীন্দ্র পুরকায়স্থ নচিংবা মরুওইবা মীওইশিং
থৌরমদা শরুক য়াখি। নমমী বরাককী নিনি চনবা নুমিৎ হয়েং (নভেম্বর ১৯, ২০১৭) নুংথিলগী পুং ৩ শিলচর দি.এস.এ. লম্পাকতা শগোল কাংজৈগী
একজিবিসন মেচ অমা উৎননবা মনিপুরদগী শগোল ১২ গা লোয়ননা শান্নরোইশিংসু শিলচরদা থুংলখ্রে।


text:
লখিপুরওনলাইন দিজিতেল দেস্কঃ ঙরাং নুংথিলদা গৌহাতিদা পাঙথোকখিবা চীংলেম্লবা থৌরম অমদা আস…
লখিপুরওনলাইন দিজিতেল দেস্কঃ খৃকুমজা ১৮৯১ দা শোক্নখিবা এংলো মনিপুর ৱারদা মতম অদুগী মৈত…
লখিপুরওনলাইন দিজিতেল দেস্কঃ থা অসিগী ২৩ দগী হৌদুনা জপাননা য়ুম্বু ওইদুনা প…
লখিপুরওনলাইন দিজিতেল দেস্কঃ কাছার দিস্ত্রিক এদমিনিস্ত্রেসননা এপিএসসি, ইউপ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…
লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জি…
লখিপুরওনলাইন দিজিতেল দেস্কঃ রাজ্য অসিদা অঙাং অনিদগী হেল্লবদি সরকারগী থবক চ…
লখিপুরওনলাইন দিজিতেল দেস্কঃ লৈবাক অসিগী মমীং লৈরবী শান্নরোই ৱেতলিফ্তর কর্ন…
লখিপুরওনলাইন দিজিতেল দেস্কঃ আসাম কেবিনেত মীফমনা মরুওইবা ৱাফম কয়ামরুম খন্ন…
লখিপুরওনলাইন দিজিতেল দেস্কঃ আসাম পাৱার দিস্ট্রিবুউসন কম্পনি লিমিতেদ এপিদিস…
লখিপুরওনলাইন দিজিতেল দেস্কঃ সিবিএসই গী ক্লাস তুৱেলবকী ফোরমুলা বেজ ইভালুয়েস…
লখিপুরওনলাইন দিজিতেল দেস্কঃ তোনিংখোকনা কোরোনাভাইরাস ঙাকথোকপদা মতেং পীবগী …
লখিপুর ওনলাইন দিজিতেল দেস্কঃ করিমগঞ্জ জিলাদা দ্রোন শিজিন্নদুনা সেনিতাইজ ত…
লখিপুরওনলাইন নিউজ দেস্কঃ - আসাম ইউনিভার্সিতিনা জুনগী তাং ৪ দা থোকখিবা চেরো…
লখিপুরওনলাইন নিউজ দেস্কঃ- আসাম লৈঙাকনা অনৌবা এসওপি পুথোকখ্রে। অনৌবা চৎন পথ…
লখিপুরওনলাইন নিউজ দেস্কঃ- মেত্রিক অমসুং হায়ার সেকেন্দরী পরিক্ষাগী মতাংদা আ…
লখিপুরওনলাইন নিউজ দেস্কঃ- টিচার্স ইলিজিবিলিতি টেস্ত টেট্ সার্তিফিকেতকী ভেল…
লখিপুরওনলাইন নিউজ দেস্কঃ- সিবিএসই না লৌবা ক্লাস তুৱেলবকী পরিক্ষা কেন্সেল …


text:
প্রধান মন্ত্রীনা য়ুম্লোন্নরিবা লৈবাক ১০ মদুদি অফঘানিস্তান, বাঙ্গলদেশ, ভুতান, মালদ্বিপ, মোরিশস, নেপাল, পকিস্তান, সেশেলস, স্রী লঙ্কাগী হকশেলগী লুচিংবশিং, এক্সপর্তশিং অমসুং ওফিসিএলশিং অমদি ভারতকী ওফিসিএলশিং অমসুং এক্সপর্তশিংগা লোইননা পাঙথোকপা “কোবিদ-১৯ মেনেজমেন্ত: থেংনখিবা থৌদোক, অফবা থবকশিং অমসুং মাংদা লৈরিবা লম্বী” হায়বা ৱার্কশোপ অমদা ঙসি ৱা ঙাংখ্রে।
প্রধান মন্ত্রীনা লৈবাকশিংগী হেল্থ সিস্তেমশিংনা লাইচৎ মনুংদা অমদি মী য়াম্না কুংনা তাবা লমদমশিংদা লৈরিবা খুদোংচাদবা কোহন্নবা অপুনবা রেস্পোন্সকা লোইননা খুৎশম্নদুনা হোৎনখিবগী মওং অদুবু থাগৎখ্রে।
প্রধান মন্ত্রীনা লাইচৎ অসি লান্থেংনবদা খুদক্কী মথৌ তাবা শেল পীনবা কোবিদ-১৯ ইমর্জেন্সী রেস্পোন্স ফন্দ শেমখিবা অমসুং হিদাল-লাংথক, পি.পি.ই. অমসুং তেস্ত তৌনবা খুৎশু-খুৎলাই –রিসোর্সশিং অসি সিয়র তৌখিবা অসি নীংশিংখ্রে। মহাক্না তেস্ত তৌবা, লাইনা শন্দোকপা লাকশিনবা অমসুং মেদিকেল ৱেস্ত মেনেজমেন্তগী মতাংদা থেংনখিবা অমসুং তমশিনখিবা খ্বাইদগী অফবা থবকশিং অদু অমনা অমদা সিয়র তৌনখি হায়নসু পাউদমখ্রে। “মসিগী চুংশিন্নবগী ৱাখল্লোন অসি লাইচৎ অসিদগী ফংখিবা খ্বাইদগী মরু ওইবা অমনি। ঐখোয়গী অরোৎ লৈতবা অমসুং অখঙবা কনবা অসিনা মালেমদা ঐখোয়না শিবগী চাং খ্বাইদগী নেম্বা লৈবাকশিংগী মনুং চনবা ঙমখি। মসি থাগৎফম থোকই। ঙসিদি ঐখোয়গী লমদম অসিগী অমসুং মালেমগী থাজবশিংনা খোঙজেল য়াংনা বেক্সিন কাপ্পদা মিৎয়েং থমখি। হিরম অসিদসু ঐখোয়না চপ মান্ননা মতেং পাংনবা অমসুং চুশিন্নবা তাই।” হায়না প্রধান মন্ত্রীনা ফোঙদোকখ্রে।
লৈবাকশিংদা পান্দম অসি ফংনবা ৱাহং হংলদুনা প্রধান মন্ত্রীনা হেল্থ ইমর্জেন্সীশিং থোরকপা মতমদা লৈবাক অতোপ্পনা হায়জরকপা মতুং ইন্না ঐখোয়গী রিজন অসিগী মনুংদা ঐখোয়গী দোক্তরশিং অমসুং নর্সশিংনা থুনা চৎপা য়ান্নবগীদমক্তা অখন্নবা ভিজা স্কীম অমা শেম্নবা অপাম্বা ফোঙদোকখ্রে। মেদিকেলগী অথু-অকায়গীদমক রিজনেল এয়র এম্ব্যুলেন্স এগ্রিমেন্ত অমা লৈহন্নবা ঐখোয়গী সিবিল এভিএসন মন্ত্রালয়শিং পুন্না থবক তৌমিন্নবা য়াগদরা? হায়নসু মহাক্না হংখ্রে। ঐখোয়গী মীয়ামগী মরক্তা কোবিদ-১৯ বেক্সিনশিংগী কান্নবা ফংবগী মতাংদা দেতা খোমজিনবা, শেম-শাবা অমসুং দেতা নৈন্নবগী রিজনেল প্লেতফোর্ম অমা ঐখোয়না শেম্বা য়াগদরা? হায়না মহাক্না ৱাখল্লোন ফোঙদোকখ্রে। মখা তারদুনা মহাক্না হংখি ঐখোয়না মসিগা মান্ননা তুংদা থোরক্কদবা লাইচৎশিং ঙাকথোক্নবগীদমক তেক্নোলোজিনা মতেং পাংবা ইপিদিমিওলোজি শেম্নবা ঐখোয়না রিজনেল নেতৱার্ক অমা শেম্বা য়াগদরা?
কোবিদ-১৯ অসিগী মতুংদসু মাই পাকখ্রবা পব্লিক হেল্থ পোলিসীশিং অমসুং স্কীমশিংগী মতাংদা মতেং পাংননবা প্রধান মন্ত্রীনা অপাম্বা ফোঙদোকখ্রে। মহাক্না হায় ভারতকী আয়ুশমান ভারত অমসুং জন আরোগ্যা স্কীমশিং অসি লমদম অসিগী কেস-স্তদীশিংদা কান্নগনি। “করিগুম্বা ২১শুবা চহিচা অসি এসিয়াগী চহিচা ওইবা তারবদি, খা এসিয়াগী লৈবাকশিং অমসুং ভারত মহাসাগরগী ইথৎতা লৈরিবা লৈবাকশিংগী মরক্তা পুনশিন্দ্রবদি মসি ওইথোক্লোই। লাইচৎ মনুংদা নখোয়না উৎখিবা লমদম অসি অমতা ওইবগী থৌনা-লিংজেল অদুনা অসিগুম্বা অপুনবা অসি ওইথোকপা য়াই হায়না তাকখ্রে।” হায়না ফোঙদোক্লদুনা প্রধান মন্ত্রীগী ৱারোল লোইশিনখি।


text:
ইম্ফাল, অক্টোবর ০৪ : নোর্থ ইষ্ট জোন কালচারেল সেন্টার, গভর্ণমেন্ট অব ইন্দিয়া, ডিপার্টমেন্ট অব আর্ট এন্ড কালচার গভর্ণমেন্ট অব মণিপুর অমসুং লাইশ্রম মণি ম
ইম্ফাল, অক্টোবর ০৪ : নোর্থ ইষ্ট জোন কালচারেল সেন্টার, গভর্ণমেন্ট অব ইন্দিয়া, ডিপার্টমেন্ট অব আর্ট এন্ড কালচার গভর্ণমেন্ট অব মণিপুর অমসুং লাইশ্রম মণি মেমোরিয়েল ইংলিশ একাডেমি কোংবা অহুম্না খুৎশম্নদুনা মমাঙ থাগী ১৯ দগী চত্থরকপা ক্লাসিকেল মণিপুরী ডান্স ৱার্কশোপ ঙরাং ইম্ফাল ইষ্টকী ইরিলবুংদা হুয়েল লাল্লোং মণিপুর থাঙ-তা কালচারেল এসোসিয়েশনগী কমপ্লেক্সতা লোইশিনখ্রে।
লোইশিনবগী থৌরমদা মণিপুর ষ্টেট কলা একাডেমিগী সেক্রেটারি এল কিশোরজিৎ সিংহনা চীফ গেষ্ট, নোর্থ ইষ্ট জোন কালচারেল কালচারগী মেম্বার শরতচান্দ থিয়ামনা গেষ্ট অব ওনার অমসুং লাইশ্রম মণি মেমোরিয়েল ইংলিশ একাডেমিগী প্রিন্সিপাল এল জোতিন্না প্রেসিডেন্ট ওইখি।
নুমিৎ ১৫নি চুপ্না চত্থরকখিবা ৱার্কশোপ অসিদা একাডেমি অসিগী মহৈরোয় ১৫না শরুক য়াখিবগা লোয়ননা মখোয়বু বি সঞ্জিতা দেবী, চীংঙাংবম থাজমানবী অমসুং নামৈরাকপম সুরিয়ানা এক্সপার্ট ওইদুনা তাকপী তম্বীখিবগা লোয়ননা রঞ্জিৎ চীংথামনা কোওর্ডিনেটর ওইদুনা চত্থখিবা ৱার্কশোপ অসিদগী লোইশিনবা থৌরম অসিদা চালি, হরিরহা অমসুং দশবতারগী জগোয়শিং উৎখি।
করিগীদমক ৱার্কশোপ অসি পাঙথোক্লিবনো হায়বগী মতাংদা ডিপার্টমেন্ট অব আর্ট এন্ড কালচারগী ডিপুটি ডাইরেক্টর ওইরিবা ধর্মাদাস শর্ম্মানা হায়, জোনেল সেন্টার অসিগী অনৌবা স্কিমগী মখাদা স্কুল তম্লিবা নৌরিবা মহৈরোয়শিংদা মখোয় মশা মশাগী ক্লাসিকেল ডান্স অদু খঙহন্নবা পান্দমদা পায়খৎখিবনি।
লোইশিনবগী থৌরমদা গেষ্ট অব অনার ওইখিবা শরতচান্দ থিয়ামনা হায়, অসিগুম্বা ৱার্কশোপ অসিনা ঐখোয়গী কালচার অসিবু য়োকখৎপগা লোয়ননা হেন্না মপাঙ্গল কনখৎহনবদা অচৌবা থৌদাং লৌরগনি। ঙসিগী গ্লোবেলাইজেশনগী মতম অসিদা ঐখোয়গী আইডেন্টিটি ঙাক্ননবা হোৎনবদা তোঙান তোঙানবা কালচারগী থৌরম কয়া পাঙথোকপা মথৌ তাই।
চীফ গেষ্ট ওইখিবা কিশোরজিৎনা হায়, ঐখোয়গী মমল য়াম্লবা কালচারগী থাক অসি হঙ্গৎনা য়েংবা দরকার ওইরে। অহোংবা পাম্বা মীওইবা মরক্তা মশাগী শক্তম হায়বসিমদি তঙাইফদনা ঙাক্নবা হোৎনগদবনি। ৱার্কশোপ অসিনা হৌরক্লিবা মীরোলদা অচৌবা ইথিল অমদি পীবা ঙম্লগনি হায়না থাজৈ।
লোইশিনবা থৌরম অসিদা প্রেসিডেন্ট ওইখিবা জোতিন্না হায়, ৱার্কাশোপ হায়বসি হিরম খুদিংমক্তা কান্নবা পীরিবা ঙাক্তনি। ঐখোয়গী মমল য়াম্লবা জগোয় অসিনা তুং কোইনা মীরোল মীরোলদা হিংদুনা লৈহনবা হায়বসি নৌরিবা মহৈরোয়শিংগী খুৎতা লৈ। মরম অসিনা অসিগুম্বা ৱার্কশোপ শিনবীরিবা এন.ই.জেড.সি.সি অমদি আর্ট এন্ড কালচার ডিপার্টমেন্টপু থাগৎচরি।
সোর্স: সঙাই এক্সপ্রেস


text:
রোদ ত্রান্সপোর্ত অমসুং হাইৱে মন্ত্রালয়
তাঙ্কক নাইনা য়াদ্রবা অমসুং মৈখু চেনবা গারিশিং থিংজিন্দুনা অকোয়বগী ফিবম লু-নান্না থম্নবা, অথুবা মতমদা অমনবা গারিশিং গ্রিন তেক্স লৌরগনি
তেক্স অসিদগী কারকপা শেনফম পোল্লুসন লাকশিনবদা শীজিন্নগনি
Posted On:
25 JAN 2021 5:53PM by PIB Imphal
অকোয়গী ফিবম, নুংশিৎ মোৎহনবা অমনবা গারিশিংগী “গ্রিন তেক্স” লৌনবা থৌরাং অমা রোদ ত্রান্সপোর্ত অমসুং হায়ৱেজগী য়ুনিয়ন মিনিস্তর শ্রী নিতিন গাদকারিনা অয়াবা পীরে। মসি লাউথোক্ত্রিঙৈ মমাঙদা ৱা খন্ননবা হৌজিক থৌরাং অসি রাজ্যশিংদা শীন্নরগনি। গ্রিন তেক্স লৌবগী মরুওইবা ৱাখল্লোলশিং মখাদা লৈরে:
- ফিতনেস সর্তিফিগেত রিনিউ তৌবা মতমদা চহি ৮ হেল্লবা ত্রান্সপোর্ত গারিশিংদা রোদ তেক্স চাদা ১০দগী চাদা ২৫ ফাওবা লৌগনি;
- লনাই গারিশিং চহি ১৫গী মতুংদা রেজিস্ত্রেসন সর্তিফিগেত রিনিউ তৌবা মতমদা গ্রিন তেক্স লৌগনি;
- মীয়ামগী গারিশিং হায়বদি সিতি বসশিংদা গ্রিন তেক্স হন্থনা লৌগনি;
- নুংশিৎ য়াম্না শেংদবা সহরশিংদা গারিশিং রেজিস্তার তৌবদা গ্রিন তেক্স(রোদ তেক্সকী চাদা ৫০) ৱাংনা লৌগনি;
- থাউ মখলশিং(পেত্রোল/দিজল)অমসুং গারি মখলগী মতুংইন্না তোঙান-তোঙানবা তেক্স লৌগনি;
- হায়ব্রিদ গারিশিং, ইলেকত্রিক গারিশিং অমসুং সি.এন.জি, ইথানোল, এল.প.জিগী গারিশিং কোমথোক্কনি;
- লৌ উবদা শীজিন্নবা গারিশিং হায়বদি ত্রেক্তরশিং, হাসভেস্তরশিং অমসুং তিল্লরশিং কোমথোক্কনি;
- গ্রিন তেক্সতগী খোমগৎলকপা শেনফমশিং তোখাইবা একাউন্ত অমদা থমগনি অমসুং পোল্লুসন লাকশিন্নবা অমসুং মৈখু থাদোরকপা য়েংশিন্নবা রাজ্যশিংদা অনৌবা খুদোংচাবশিং লিংখৎপদা শীজিন্নগনি
“গ্রিন তেক্স”কী কান্নবশিং :
- অকোয়গী ফিবম শোকহনবা গারিশিং মীয়াম্না শীজিন্নবা হন্থহনবা
- অনৌবা, মৈখু য়াম্না থোক্তবা গারিশিং শীজিন্ননবা মীয়াম পুক্নিং থৌগৎপা
- গ্রিন তেক্সনা পোল্লুনগী থাক হন্থহনগনি অমসুং মৈখু থাংহল্লিবশিংনা পোল্লুসনগী তেক্স পীগনি
চহি ১৫ হেল্লবা সরকারগী দিপার্তমেন্ত অমসুং পি.এস.য়ুগী গারিশিং রেজিস্ত্রেসন ককপা অমসুং কোঞ্চাক ওনহলখিনবা থৌশিল মিনিস্তরনা অয়াবা পীরে। মসি নোতিস থোক্লগনি অমসুং ২০২২গী এপ্রিল ১দগী চৎনবা হৌরগনি।
শেন তানবদা শীজিন্নরিবা অপুনবা গারিগী চাদা ৫ রোম্না অপুনবা গারিনা থোকহনবা পোল্লুসনগী চাদা ৬৫-৭০ রোম ওইহল্লি। অপুনবা গারিগী চাদা ১গী মখা ২০০০গী মমাঙদা শাখিবা অরিবা গারিশিংনি অমসুং গারিনা থোকহনবা পোল্লুসন চাদা ১৫ রোম মতেং পাংলি। হায়রিবা অরিবা গারিশিং অসিনা অনৌবা গারিশিংদগী শরুক ১০-২৫ হেন্না মৈখু থাংহল্লি।
*****
(Release ID: 1692327)
Visitor Counter : 40


text:
প্রধান মন্ত্রী শ্রী মোদীনা ২০২০গী জনুৱারী ২২দা পাংথোক্কদৌরিবা প্রগতিগী থোংদা আই.সি.তি.-বেজ, প্রো-এক্তিব গোবর্নান্সকীদমক মল্তি-মোদেল প্লেতফোর্ম অমসুং মতম চানা ইমপ্লিমেন্ত তৌবগী ৩২শুবা ইন্তরেক্সন্দা সভাপতি ওইগনি।
মমাংগী প্রগতিগী কুনথ্রামাথোইশুবা ইন্তরেক্সন্দা প্রধান মন্ত্রীনা লুপা কোতি লাখ তরানিথোই হেনবগী প্রোজেক্তশিং নৌহৌনা য়েংশিনখি। চহী ২০১৯গী প্রগতিগী অরোইবা মীফমদা রাজ্য ১৬ অমসুং জম্মু অমসুং কশ্মীর য়ুনিয়ন তেরিতোরীগা মরী লৈনবা লুপা কোতি ৬১,০০০ হেনবগী প্রোজেক্ত ৯ খন্ন-নৈননবা পুখৎখি। মদুদা মপাল লমদা থবক তৌরিবা ভারতকী নাগরিকশিংগী গ্রিভান্সেস, নেস্নেল এগ্রীকলচর মার্কেত, এস্পিরেসন দিস্ত্রিক্ত প্রোগ্রাম অমদি ইনফ্রাস্ত্রকচর দিবেলপমেন্ত প্রোগ্রামশিং অমসুং ইনিসিয়েতিবশিংগুম্বা তোঙান তোঙানবা হিরমশিংদসু খন্ন-নৈনখি।
২০১৫গী মার্চ ২৫দা প্রধান মন্ত্রীনা মল্তি-পর্পজ অমসুং মল্তি-মোদেল গবর্নান্স প্লেৎফোর্ম প্রগতি হৌদোকখি। প্রগতি অসি ইন্তিগ্রেতিং অমসুং ইন্তরেক্তিব প্লেতফোর্ম অমনি, মসিগী পান্দমদি মীচম প্রজাগী ৱাকৎশিং কোকহনবনি। প্রগতিনা ভারত সরকারগী মরুওইবা প্রোগ্রামশিং অমসুং প্রোজেক্তশিং লোয়ননা রাজ্য সরকারনা পায়খৎপা প্রোজেক্তশিং মোনিতর তৌবা অমসুং নৌহৌনা য়েংশিনবদসু মতেং পাংলি।